"ഇങ്ങനെയെങ്കില് സാംപോളി അര്‍ജന്റീനയിലേക്ക് മടങ്ങേണ്ടതില്ല", മോശം പ്രകടനത്തില് പരിശീലകനെ വിമര്‍ശിച്ച് മറഡോണ | Reporter Live\nBy Web Desk\tJune 18, 2018 8:26 pm A+ A-\nഏവരും ഏറ്റവും പ്രതീക്ഷിച്ചിരിക്കുകയും നിരാശരാവുകയും ചെയ്ത കളിയാണ് അര്‍ജന്റീന-ഐസ്‌ലന്‍ഡ് ലോകകപ്പ് മത്സരം. അര്‍ജന്റീന ഒരു ഗോള് വഴങ്ങുകയും ഒരെണ്ണം അടിക്കുകയും ചെയ്തു. മെസ്സിയാണെങ്കില് പെനാല്‍റ്റി നഷ്ടമാക്കുകയും ചെയ്തു.\nഇതിനേക്കാള് വലിയ നിരാശയിലാണ് അര്‍ജന്റീനയും അവിടെയുള്ള അവരുടെ ആരാധകരും. ഇതിന്റെ പ്രതിഫലമെന്നോണം മുന് ക്യാപ്റ്റനുംകൂടിയായ മറഡോണ ഒരു വെടിപൊട്ടിച്ചിരിക്കുകയാണ്. അര്‍ജന്റീനയുടെ പരിശീലകനോടാണ് അദ്ദേഹത്തിന്റെ കോപം. മുന് കോച്ചുകൂടിയായ മറഡോണ പ്രഖ്യാപിച്ചത് ടീം ഇത്തരത്തിലുള്ള കളിയാണെങ്കില് തിരികെ വരേണ്ടതില്ല എന്നതാണ്.\n“ഇതുപോലെതന്നെയാണ് അടുത്ത കളികളിലും ചെയ്യാന് പോകുന്നതെങ്കില് തിരികെ അര്‍ജന്റീനയിലേക്ക് വരേണ്ടതില്ല. നല്ലത് എന്ന് പറയാവുന്ന ഒരു ചെറുനീക്കം പോലുമുണ്ടായില്ല. ഐസ്‌ലന്‍ഡ് താരങ്ങളെല്ലാം ആറടിയിലേറെ പൊക്കമുള്ളവരാണ്. കോര്‍ണറുകളെല്ലാം ഹെഡ്ഡറിലൂടെ ഗോളാക്കാന് അവര് ശ്രമിച്ചു. എന്നാല് അര്‍ജന്റീനയുടെ ഭാഗത്തുനിന്ന് അത്തരമൊരു നീക്കവും ഉണ്ടായില്ല”, മറഡോണ പറഞ്ഞു.\nപരിശീലകന്റെ തന്ത്രങ്ങളാണ് കളിയെ പരാജയപ്പെടുത്തിയത്. കളിക്കാരെ കുറ്റപ്പെടുത്തുന്നതില് കാര്യമില്ല. വേണ്ടത്ര തയാറെടുപ്പുകള് നടത്താത്തതിന്റെ പ്രശ്‌നമാണ് കണ്ടതെന്നും അദ്ദേഹം കൂട്ടിച്ചേര്‍ത്തു.\nക്രൊയേഷ്യയോടും നൈജീരിയയോടുമാണ് അര്‍ജന്റീനയ്ക്ക് ഇനി ഏറ്റുമുട്ടാനുള്ളത്. ഇരുടീമുകളും അര്‍ജന്റീനയോട് വിജയിക്കാന് കരുത്തുള്ളവരുമാണ്. അതുകൊണ്ടുതന്നെ ലോകമെമ്പാടുമുള്ള ആരാധകരെ കണക്കിലെടുത്തള്ള കളി ടീം കാഴ്ച്ചവയ്ക്കുമെന്നാണ് ആരാധകര് കരുതുന്നത്.\nJun 18, 2018 8:26 pm\nപെറുവിനെ ഡെന്‍മാര്‍ക്ക് മറികടന്നു, നൈജീരിയക്കെതിരെ ക്രൊയേഷ്യയ്ക്ക് വിജയം\nമുറിവുണക്കാന് ബ്രസീല്, ചാമ്പ്യന്‍മാരുടെ പെരുമയില് ജര്‍മനി\nഅര്‍ജന്റീനയെ വിറപ്പിച്ച് സമനിലയില് കുരുക്കി നവാഗതരായ ഐസ്‌ലന്‍ഡ്; പെനാല്‍റ്റി പാഴാക്കി മെസി\nഇന്ന് നാലുകളികള്, അര്‍ജന്റീനയും ഫ്രാന്‍സും കളത്തില്\nഛേത്രിക്ക് ഇരട്ട ഗോള്; ഇന്റര്‍കോണ്ടിനെന്റല് കപ്പില് മുത്തമിട്ട് ഇന്ത്യ\nപലസ്തീനോട് ഐക്യദാര്‍ഢ്യം, ഇസ്രയേലിനെതിരായ സൗഹൃദമത്സരം അര്‍ജന്റീന ഉപേക്ഷിച്ചു\n‘ജറുസലേമില് മെസ്സി കളിച്ചാല് അദ്ദേഹത്തിന്റെ ജേഴ്‌സി കത്തിക്കണം’; ആഹ്വാനവുമായി പലസ്തീന് ഫുട്‌ബോള് അസോസിയേഷന്…


കേരളത്തിന്റെ സ്വന്തം എഡിസൺ…! – Boolokam\nകേരളത്തിന്റെ സ്വന്തം എഡിസൺ…!\nകേരളത്തിന്റെ സ്വന്തം എഡിസൺ...!\nഇന്ത്യയ്ക്ക് സ്വാതന്ത്ര്യം ലഭിക്കുന്നതിനും മുമ്പ് കേരളത്തിൽ ഒരാൾ ഇലക്ട്രിക് കാർ നിർമ്മിച്ചിരുന്നു. അധികമാരുമറിയാത്ത ആ ചരിത്രം വായിക്കാം.\nവൈദ്യുതി ഉപയോഗിച്ചോടുന്ന വാഹനങ്ങൾ എന്നും മാധ്യമ ശ്രദ്ധയും ജനശ്രദ്ധയുമാകർഷിച്ചിട്ടുണ്ട്. ടെസ്ലയും മഹീന്ദ്ര E2Oയുമൊക്കെ വാർത്തകളിൽ നിറഞ്ഞപ്പോൾ ഇത്തരം വാഹനങ്ങളുടെ ഉത്ഭവത്തെക്കുറിച്ചറിയാൻ ഒരാകാംക്ഷ. ചരിത്രത്തിലൂടെ സഞ്ചരിച്ചാൽ ചരിത്രമെഴുതാം എന്നല്ലാതെ സൃഷ്ടിക്കാനാവില്ലല്ലോ. അതുകൊണ്ടു തന്നെ ചരിത്രസൃഷ്ടാക്കളെത്തേടിയാവാം യാത്ര എന്നുറച്ചു. പത്തൊൻപതാം നൂറ്റാണ്ടു മുതൽ വൈദ്യുതിയുപയോഗിച്ച് സഞ്ചരിക്കുന്ന വാഹനങ്ങൾ നിർമ്മിക്കപ്പെട്ടിരുന്നു. ഗ്യാസൊലീനും ഡീസലുമൊക്കെ കുടിക്കുന്ന യന്ത്രവാഹനങ്ങളുടെ കുഞ്ഞുന്നാൾ മുതൽ വൈദ്യുതവാഹനങ്ങളും നിശ്ശബ്ദസഹയാത്രികരായി കൂടെയുണ്ടായിരുന്നു എന്നു ചുരുക്കം. ഇവയധികവും നിർമ്മിക്കപ്പെട്ടത് യൂറോപ്പിലും അമേരിക്കയിലുമാണ്. റഷ്യ പോലെയുള്ള ചുരുക്കം ചില രാജ്യങ്ങളും പരീക്ഷണങ്ങളുമായി പിന്നാമ്പുറത്തുണ്ടായിരുന്നു എന്നും അറിയാനിടയായി. അപ്പോഴാണ് മറ്റൊരുവഴിക്ക് മനസ്സൊന്നു പാളിയത്. നമ്മുടെ രാജ്യത്താരെങ്കിലും. ഇന്ത്യയുടെ പേരിൽ അങ്ങനെയൊരു ചരിത്രവുമില്ലെന്നായിരുന്നു ലഭിച്ച മറുപടികളിലധികവും. യാത്ര നീണ്ടു.\nഒടുവിലൊരു സുഹൃത്തിനൊപ്പമുള്ള വെടിവട്ടത്തിനിടയിൽ കൊഴിഞ്ഞു വീണ ഒരു വാചകം.”കേരളത്തിൽ ഒരാൾ ഇലക്ട്രിക് കാർ ഉണ്ടാക്കിയിരുന്നു… അറുപതിൽപരം* വർഷം മുൻപ്…”കേട്ടമാത്രയിൽ നടുങ്ങിയിരിക്കാനേ കഴിഞ്ഞുള്ളൂ… കേട്ടത് സത്യമെന്നറിഞ്ഞതിൽ പിന്നെ അമാന്തിച്ചില്ല. യാത്ര ആ വഴിക്കായി. വിസ്മൃതിയുടെ പായൽ വന്നുമൂടിയ ഒതുക്കുകല്ലുകൾ കടന്ന് ഞാനാ ചരിത്രസത്യത്തിന്റെ മുറ്റത്തെത്തി. അതൊരു വൻവൃക്ഷമായിരുന്നു, പി.ഡി.ഇടിച്ചെറിയ എന്ന മഹാപ്രതിഭ… ആ ശാസ്ത്രകുതുകിയുടെ ഓർമ്മച്ചിത്രത്തിനു മുന്നിൽ ഞാൻ പ്രണമിച്ചു നിൽക്കുമ്പോൾ അദ്ദേഹത്തിന്റെ മകൻ 84കാരനായ ഡാനിയൽ എന്നെ സ്വാഗതം ചെയ്തു; സ്വവസതിയിലേക്കും, പിന്നെ അധികമാരുമറിയാത്ത ചരിത്രത്തിലേക്കും.1905ൽ കോട്ടയത്ത് ജനിച്ച് തിരുവനന്തപുരത്ത് വിദ്യാഭ്യാസം നേടിയ ഇടിച്ചെറിയ ഉപരിപഠനാർത്ഥം 1921ൽ അമേരിക്കയിലെ ഡിട്രോയിറ്റിലേക്കു പോയെങ്കിലും ആറു മാസത്തിനുള്ളിൽ തിരികെയെത്തി.”അവിടെ നിന്നും എനിക്ക് കൂടുതലൊന്നും പഠിക്കാനില്ല..”എന്നായിരുന്നു കാരണം ചോദിച്ചവർക്കുള്ള മറുപടി. അതൊരു സ്വയപ്രശംസയോ അഹങ്കാരമോ അല്ലെന്നതിന് കാലം സാക്ഷിയായി.\nപീരുമേട്ടിൽ ഒരു ഫാക്ടറിയിൽ ഫോർമാനായിരിക്കുമ്പോഴാണ് ഒരു പുതിയ ഫാക്ടറിയുടെ ഉദ്ഘാടനച്ചടങ്ങിൽ വെച്ച് അദ്ദേഹം ഉദ്ഘാടകനായ ഒരാളെ കണ്ടതും പരിചയപ്പെട്ടതും. ആൾ നിസ്സാരക്കാരനല്ലെന്നു മനസ്സിലാക്കി തിരുവനന്തപുരത്തേക്കു ചെല്ലാൻ ഇടിച്ചെറിയയെ ക്ഷണിച്ച ആ വിശിഷ്ടവ്യക്തി മറ്റാരുമായിരുന്നില്ല. അത് സാക്ഷാൽ സർ സി.പി എന്ന തിരുവിതാംകൂർ ദിവാൻ സർ സി.പി.രാമസ്വാമി അയ്യരായിരുന്നു. തിരുവനന്തപുരത്ത് കന്റോൺമെന്റ് റോഡിലുള്ള ട്രാവൻകൂർ വുഡ് ആൻഡ് ടോയ്സ് ഇൻഡസ്ട്രീസ് എന്ന സ്ഥാപനത്തിലേക്കായിരുന്നു നിയമനം.\nഇന്ത്യ സ്വാതന്ത്ര്യത്തിലേക്കടുത്തുകൊണ്ടിരുന്ന 1940കളുടെ മദ്ധ്യാഹ്നത്തിൽ അനന്തപുരിയിലെ പണിശാല ഇടിച്ചെറിയയ്ക്ക് പരീക്ഷണശാലയായി മാറി; ഒട്ടനവധി കണ്ടുപിടുത്തങ്ങളുടെ ഈറ്റില്ലവും. തടിപ്പണികൾക്കാവശ്യമായ പുതിയ മെഷീനുകൾ നിർമ്മിക്കുകയായിരുന്നു ആദ്യം ചെയ്തത്. മാനുഷിക അധ്വാനം പാടേ കുറച്ച് സമയവും ലാഭിക്കുന്ന തരത്തിൽ രൂപകൽപന ചെയ്ത ധാരാളം മെഷീൻ ടൂളുകൾ ഇടിച്ചെറിയയുടേതായി രംഗത്തു വന്നു. സ്പൈറൽ കട്ടിംഗ് മെഷീൻ പോലുള്ള യന്ത്രസംവിധാനങ്ങൾ കേരളത്തിലെന്നല്ല ഒരുപക്ഷേ ഇന്ത്യയിൽ തന്നെ ആദ്യമായി വികസിപ്പിച്ചെടുത്തത് ഇടിച്ചെറിയയാണ്. ഈയവസരത്തിലാണ് ബാറ്ററിയിലോടുന്ന കാർ എന്നൊരു ആശയം അദ്ദേഹത്തിന്റെ മനസ്സിലുദിക്കുന്നത്. ഇതിനോടകം തന്നെ ട്രാവൻകൂർ വുഡ് ആൻഡ് ടോയ് ഇൻഡസ്ട്രീസിന്റെ തലപ്പത്തെത്തിയിരുന്ന ഇടിച്ചെറിയയ്ക്ക് മറ്റൊന്നും ചിന്തിക്കാനുണ്ടായിരുന്നില്ല. ബാറ്ററിയും ഡി.സി. മോട്ടോറും ഉള്ളിലൊതുക്കിയ ചതുരവടിവാർന്ന ബോഡിതടികൊണ്ട് നിർമ്മിച്ചു. ‘മൂക്കുള്ള’ വാഹനങ്ങൾ സാധാരണമായിരുന്ന ആ കാലത്ത് ഇടിച്ചെറിയ നിർമ്മിച്ച കാറിന്റെ ‘മൂക്ക്’ പരന്നതായിരുന്നു. ഗ്രില്ലിനു പകരം ‘ട്രാവൻകൂർ വുഡ് ആൻഡ് ടോയ്സ് ഇൻഡസ്ട്രീസ്’ എന്ന എഴുത്തു മാത്രം കാണാം. സൈക്കിളിന്റേതു പോലുള്ള ചെറിയ സ്പോക്ക് വീലുകളെ താങ്ങി നിറുത്തുന്ന ലീഫ് സ്പ്രിങ്ങ് സസ്പെൻഷൻ. പിന്നിലെ വീലുകൾക്ക് ലൈവ് ആക്സിലായിരുന്നു. തടിയുടെ പ്ലാറ്റ്ഫോമിനടിയിലൂടെ ഒരു ചെറിയ പ്രൊപ്പെല്ലർ ഷാഫ്റ്റ് ഈ വീലുകളുടെ ഡിഫറൻഷ്യലിലേക്ക് നൽകിയാണ് ഫൈനൽ ഡ്രൈവ് നിർവ്വഹിച്ചിരുന്നത്.\nഇന്ത്യയുടെ ശാസ്ത്രഗവേഷണരംഗത്ത് വലിയൊരു കുതിപ്പായി കണക്കാക്കാവുന്ന ഈ കണ്ടുപിടുത്തത്തെ നേരിട്ടുകാണാനും പരീക്ഷിച്ചറിയാനും ദിവാനായ സർ സി.പി. നേരെ ഇടിച്ചെറിയയുടെ പരീക്ഷണശാലയിലെത്തി. അദ്ദേഹം ഇടിച്ചെറിയയോടൊപ്പം ആ വാഹനത്തിൽ സഞ്ചരിച്ചു. ഇടിച്ചെറിയയോടൊപ്പം ആ കാറിലിരുന്നു ഒരു ചിത്രവുമെടുത്തു. പതിവു വേഷവിധാനങ്ങളായ തലപ്പാവും കോട്ടും കാൽശരായിയും ഷൂസുമൊന്നുമില്ലാതെ ജുബ്ബയും മുണ്ടുമണിഞ്ഞ സർ.സി.പിയുടെ അപൂർവ്വ ചിത്രം കൂടിയാണത്. ഇടിച്ചെറിയയുടെ ഗവേഷണഫലമായി രൂപംകൊണ്ട നിരവധി സൃഷ്ടികളെക്കണ്ട് അത്ഭുതം കൂറിയ ദിവാൻ ഇടിച്ചെറിയയ്ക്കുള്ള തന്റെ അഭിനന്ദനക്കുറിപ്പിൽ ഇങ്ങനെ എഴുതി.\n“YOUR IDEA OF UTILISING OUR TIMBER RESOURCES WITH THE AID OF MODERN MACHINERY IS WORTHY OF ALL ENCOURAGEMENT AND I WISH THE VENTURE THE PROSPERITY THAT IT DESERVE”\n1944ലായിരുന്നു അത്. ഇന്നേക്ക് 71 വർഷം മുമ്പ്..!\nആ അഭിനന്ദനം വരാനിരിക്കുന്ന അംഗീകാരങ്ങളുടെ തുടക്കമായിരുന്നു. അടുത്ത സന്ദർശകരിൽ ഒരാൾ മൗണ്ട് ബാറ്റൻ പ്രഭുവായിരുന്നു. സൂര്യനസ്തമിക്കാത്ത സാമ്രാജ്യത്തിന്റെ പ്രതിനിധിഇടിച്ചെറിയ എന്ന പ്രതിഭാസത്തിനു മുൻപിൽ അതിശയത്തോടെ നോക്കിനിന്ന സംഭവം പി.ഐ.ഡാനിയൽ തന്റെ ബാല്യകാലത്തു നിന്നും ഓർത്തെടുക്കുമ്പോൾ കൈവശമുള്ള ബ്ലാക്ക് ആൻഡ് വൈറ്റ് ഫോട്ടോകളെക്കാൾ തെളിമ ആ വാക്കുകളിൽ നമുക്കു കാണാം.\nസ്വാതന്ത്ര്യാനന്തര ഭാരതത്തിന്റെ ഭരണാധികാരികൾ ഇടിച്ചെറിയയെ കേന്ദ്ര ചെറുകിടവ്യവസായ ഇൻസ്റ്റിറ്റ്യൂട്ടിന്റെ ഡയറക്ടറായി നിയമിച്ചു. പിന്നെ താൻ വികസിപ്പിച്ചെടുത്ത പുതിയതരം യന്ത്രങ്ങൾ അവതരിപ്പിക്കാനും കൂടുതൽ ആളുകളെ തടിപ്പണിയിലെ യന്ത്രവത്കരണത്തിലേക്ക് കൊണ്ടുവരാനുമായിരുന്നു ഇടിച്ചെറിയയുടെ ശ്രമം. ഇതിനു വേണ്ടി വുഡ് വർക്കിംഗ് മെഷീനുകൾ ഒരു വാഹനത്തിൽ ഘടിപ്പിച്ച് ഒരു മൊബൈൽ വർക് ഷോപ്പ് തന്നെ നിർമ്മിച്ചു. ഈ വാഹനത്തിൽ പല സ്ഥലങ്ങളും സഞ്ചരിച്ച് കാർപെന്ററി രംഗത്ത് താല്പര്യമുള്ളവർക്ക് പരിശീലനം നൽകുവാനുമായുള്ള ആ ബൃഹദ് പദ്ധതിയുടെ ഉദ്ഘാടനം നിർവ്വഹിച്ചത് സാക്ഷാൽ പണ്ഡിറ്റ് ജവഹർലാൽ നെഹ്രു തന്നെയായിരുന്നു. 1955ൽ നടന്ന ആ ചടങ്ങിനു സാക്ഷ്യം വഹിക്കാൻ ഇന്ദിരാഗാന്ധിയും സ്ഥലത്തെത്തിയിരുന്നു.\nപിന്നീട് കേരളസംസ്ഥാന രൂപീകരണത്തോടെ ജന്മനാട്ടിൽ മടങ്ങിയെത്തിയ അദ്ദേഹം ട്രാവൻകൂർ കൊച്ചിൻ ട്രാൻസ്പോർട്ട് വകുപ്പിന്റെ സാങ്കേതികോപദേഷ്ടാവായി. ഈ സമയത്താണ് ഡബിൾഡെക്കർ ബസ് എന്ന ആശയം മുന്നോട്ടു വന്നത്. എന്നാൽ എങ്ങനെ ബോഡി ചെയ്യുമെന്നോ എവിടെത്തുടങ്ങണമെന്നോ ഒരു പിടിയുമില്ലാതെ എഞ്ചിനീയർമാർ പോലും കുഴങ്ങി നിൽക്കുമ്പോൾ ഫോർഡിന്റെ ഒരു ‘മൂക്കൻ ബസ്’ ഡബിൾഡെക്കറാക്കി മോഡിഫൈ ചെയ്തു കാണിച്ച് ഇടിച്ചെറിയ മലയാളക്കരയെ ഞെട്ടിച്ചു. ബോഡി നിർമ്മിക്കാനുപയോഗിച്ച അസംസ്കൃതവസ്തു എന്താണെന്നും കൂടി അറിഞ്ഞതോടെ എല്ലാവർക്കും ഡബിൾ ഞെട്ടലായി; അതു പ്ലൈവുഡ് ആയിരുന്നു..! ഇന്ത്യയിലെ തന്നെ ആദ്യത്തെ ഡബിൾഡെക്കറായിരുന്നു അതെന്ന് ഇടിച്ചെറിയ പരിശീലനം നൽകിയ കൊച്ചിയിലെ ഇന്ത്യാ സ്കിൽ, ക്ലാസിക് ഇൻഡസ്ട്രീസ്, വനിതാ എന്റർപ്രൈസസ് എന്നീ സ്ഥാപനങ്ങളുടെ ഓർമ്മക്കുറിപ്പ്. ഇതൊക്കെയാണെങ്കിലും ഇംഗ്ലണ്ടിൽ നിന്നും ഇറക്കുമതി ചെയ്ത റൂട്ട്മാസ്റ്റർ ബസ്സുകളാണ് അനന്തപുരിയുടെ നിരത്തിലോടിത്തുടങ്ങിയത് എന്നത് ഇടിച്ചെറിയയോട് അധികൃതർ കാട്ടിത്തുടങ്ങിയ അവഗണനയുടെ നേർക്കാഴ്ചയായി തെളിയുന്നു.\nമേൽപ്പറഞ്ഞ കണ്ടുപിടുത്തങ്ങളും കൗതുകവസ്തുക്കളും കൂടാതെ നിരവധി കാര്യങ്ങളിൽ ഇടിച്ചെറിയയുടെ കരങ്ങളെത്തിയിരുന്നു എന്ന് പഴയ സുഹൃത്തുക്കളും ശിഷ്യരുമൊക്കെ ഓർക്കുന്നു. റേഡിയോ ക്യാബിനെറ്റ് ഉണ്ടാക്കാൻ ടാറ്റാ നെൽക്കോയുമായി കരാറുണ്ടാക്കിയ അദ്ദേഹം വാൽവ് റേഡിയോകൾക്ക് ക്യാബിനെറ്റ് നിർമ്മിച്ചു നൽകി. തടികൊണ്ടു നിർമ്മിച്ച ഒരു വാട്ടർ ക്രാഫ്റ്റും അദ്ദേഹത്തിന്റെ നിർമ്മിതികളിൽപ്പെട്ടതാണ്. പെഡലുപയോഗിച്ചായിരുന്നു ഇതിന്റെ ചലനം. കുട്ടികൾക്കു വേണ്ടി നിർമ്മിച്ച ഒരു കുഞ്ഞു ഇലക്ട്രിക് ട്രെയിനും തിരുവനന്തപുരത്തെ പരീക്ഷണശാലയിലുണ്ടായിരുന്നു എന്നു പറഞ്ഞു കേട്ടപ്പോൾ അതിശയിച്ചു നിന്ന എന്റെ മുന്നിലേക്ക് നീട്ടിയ ഫോട്ടോയിൽ കണ്ട ആ ട്രെയിനിലെ യാത്രികനായിരിക്കുന്ന പന്ത്രണ്ടുകാരന്റെ കൗതുകം ഡാനിയലിന്റെ കണ്ണുകളിൽ ഇപ്പോഴുമുണ്ടെന്നു ഞാൻ തിരിച്ചറിഞ്ഞു.തിരുവനന്തപുരത്തെ ആ വർക്ക്ഷോപ്പ് ഇപ്പോൾ വിമുക്തഭടന്മാർ നടത്തുന്ന ഒരു വുഡ് വർക്കിംഗ് യൂണിറ്റായി മാറിയിരിക്കുന്നു.\nഉദ്ദേശം മൂന്നു പതിറ്റാണ്ടു മുമ്പ് 1986 ജനുവരി 2ന് ഇഹലോകവാസം വെടിയുമ്പോൾ വലിയൊരു ശിഷ്യസമ്പത്തിനും സുഹൃദ് വലയത്തിനും ഉടമയായിരുന്നു അദ്ദേഹം. എങ്കിലും പിന്നീട് അദ്ദേഹത്തെപ്പറ്റി ഓർക്കാനോ സംസാരിക്കാനോ പോലും തുനിയാത്ത വിധം നന്ദികേട് കാണിച്ചവരിൽ അധികൃതരോടൊപ്പം ഈ ശിഷ്യരിൽ ചിലരുമുണ്ടെന്നതാണ് മറ്റൊരു വേദനിപ്പിക്കുന്ന യാഥാർത്ഥ്യം. അദ്ദേഹത്തിന്റെ സംഭാവനകൾക്ക് പകരം എന്തെങ്കിലും ചെയ്യാൻ നമ്മുടെ നാടിനോ നാടുവാഴുന്ന അധികാരികൾക്കോ കഴിഞ്ഞിട്ടുണ്ടെന്ന് എനിക്കു തോന്നുന്നില്ല. നാടിന്റെ നന്മയ്ക്കും പുരോഗതിക്കും വേണ്ടി സ്വന്തം പ്രയത്നവും ജീവിതവും ഉഴിഞ്ഞുവെച്ച ആ ധിഷണാശാലിയെ മറന്ന, അല്ലെങ്കിൽ മറവി നടിക്കുന്നവരോട് അദ്ദേഹത്തിന്റെ ആത്മാവു ക്ഷമിക്കട്ടെ.\nഇടിച്ചെറിയയുടെ ഏകമകനായ ശ്രീ പി.ഐ.ഡാനിയലും അച്ഛന്റെ വഴിയേ തന്നെ കുറെയൊക്കെ സഞ്ചരിച്ചിട്ടുള്ളയാളാണ്. തന്റേതായ ചില കണ്ടുപിടിത്തങ്ങളും ആശയങ്ങളുമൊക്കെ മുന്നോട്ടു കൊണ്ടുവരാന് ശ്രമിച്ചിട്ടും അധികാരികളുടെ ഭാഗത്തു നിന്ന് എക്കാലത്തുമുണ്ടായിട്ടുള്ള നിസംഗതയും അവഗണനയും തടസ്സമായി നില്‍ക്കുന്നു. ട്രാഫിക് സിഗ്നല് ലൈറ്റുകളുടെ മൂന്നു നിറവും ഒരു വലിയ ലൈറ്റിനുള്ളില് ഇണക്കിച്ചേര്‍ത്താല് എവിടെനിന്നും കാണാവുന്ന ഒരു സംവിധാനമായിരിക്കുമെന്ന തന്റെ ആശയങ്ങളിലൊന്നിനെ പ്രായോഗികതലത്തിലെത്തിക്കാന് കെല്‍ട്രോണുമായിച്ചേര്‍ന്ന് കുറെയൊക്കെ മുന്നോട്ടു പോയെങ്കിലും സാങ്കേതികതടസ്സങ്ങള് പറഞ്ഞ് അവര് പിന്മാറി. വാഹനങ്ങള് സംബന്ധിച്ചും ചില്ലറ പരീക്ഷണങ്ങള്‍ക്ക് ശ്രമിച്ചിരുന്നു.\nഎന്‍ജിനകത്തേക്കുള്ള വായുപ്രവാഹം തണുത്തതാണെങ്കില് അത് എന്‍ജിന്റെ സുഗമമായ പ്രവര്‍ത്തനത്തെ സഹായിക്കുമെന്ന് ഇന്റര്‍കൂളര്/ഇന്‍ടേക്ക് എയര്‍കൂളര് യുഗത്തിനും പതിറ്റാണ്ടുകള് മുന്‍പേ കണ്ടെത്തിയ പിതാവിന്റെ പാത പിന്തുടര്‍ന്നായിരുന്നു ഗവേഷണങ്ങള്. എങ്കിലും അനുകൂലസാഹചര്യങ്ങള് ഇല്ലാതിരുന്നതുകൊണ്ട് മുന്നോട്ടു പോകാന് കഴിഞ്ഞില്ലെന്നു പറയുമ്പോള് ആ കണ്ണുകളില് തെല്ലു നിരാശ. കരകൌശലവസ്തുക്കളും, ക്ളോക്കുകളും മറ്റും നിര്‍മ്മിക്കുന്ന ആന്‍വുഡ് ഇന്‍ഡസ്ട്രീസ് എന്ന സ്ഥാപനമാണിപ്പോള് സ്വന്തമായുള്ളത്. കമ്പനിയുടെ ചുമതല മകന് സ്കറിയയെ ഏല്‍പ്പിച്ച് വെള്ളൂരിനടുത്ത് മൂര്‍ക്കോട്ടുപടിയിലുള്ള വീട്ടില് വിശ്രമജീവിതത്തിലാണ് 84കാരനായ ഡാനിയല്.\nഅനുബന്ധം: 2011ലായിരുന്നു ഞാനും ശ്രീ പി.ഐ.ഡാനിയലുമായി കൂടിക്കാഴ്ച നടത്തിയത്. പിന്നീട് പല പദ്ധതികൾക്കുമായി ഞങ്ങൾ ഫോണിലൂടെ സംസാരിച്ചിരുന്നെങ്കിലും നേരിൽ കാണാൻ സാധിച്ചില്ല. പല സ്വപ്നപദ്ധതികളും ബാക്കിയാക്കി 2014ൽ അദ്ദേഹം അന്തരിച്ചു. ഒമ്പതു വർഷം മുമ്പ് ‘ഓവർടേക്ക്’ എന്നൊരു വാഹനമാസികയ്ക്കു വേണ്ടി ഞാൻ തയ്യാറാക്കിയ ലേഖനമാണിത്. പിന്നീട് കഴിഞ്ഞ വർഷം ഇത് എന്റെ പേജിലും പ്രസിദ്ധീകരിച്ചിരുന്നു. ഇപ്പോൾ ഈ ഗ്രൂപ്പിലും ഇടണമെന്ന് തോന്നി.\n*ഇപ്പോഴത്തെ കണക്കനുസരിച്ച് എഴുപതിൽ പരം വർഷം മുമ്പ്.\nRelated Topics:Jubin Jacob Kochupurackanപി.ഡി.ഇടിച്ചെറിയ\nസിനിമാബദ്ധങ്ങൾ – മാലിക്


Happy Birthday Mammootty: മെഗാസ്റ്റാർ മമ്മൂട്ടിക്ക് ഇന്ന് 69ാം ജന്മദിനം; ആശംസകളുമായി സിനിമ ലോകം-Happy birthday Mammootty megastar turns 69 celebrities wish live updates | Indian Express Malayalam\nhappy birthday mammootty megastar turns 69 celebrities wish live updates\nHappy Birthday Mammootty: വാപ്പച്ചിക്ക് മുത്തമേകി ദുൽഖർ, കേക്ക് മുറിച്ച് മമ്മൂട്ടി; പിറന്നാൾ ആഘോഷചിത്രങ്ങൾ\nHappy Birthday Mammootty: ഏകദേശം 125ലധികം സെലിബ്രിറ്റീസിന്റെ രണ്ടര മണിക്കൂറോളം ദൈർഘ്യമുള്ള ജന്മദിനാശംസകളുടെ വീഡിയോ ആണ് മമ്മൂട്ടി ടൈംസ് പുറത്തിറക്കിയിരിക്കുന്നത്\nSeptember 7, 2020 8:14:55 am\nHappy Birthday Mammootty: മെഗാസ്റ്റാർ മമ്മൂട്ടിക്ക് ഇന്ന് 69ാം ജന്മദിനം. പ്രായത്തിന്റെ പാടുകള് മനസ്സിലും ശരീരത്തിലും വീഴ്ത്താതെ, എല്ലാ വര്‍ഷവും കൂടുന്ന അക്കങ്ങളെ പോലും അമ്പരിപ്പിക്കുന്ന മമ്മൂട്ടിക്ക് പ്രായമാണോ ഗ്ലാമറാണോ കൂടുന്നതെന്ന സംശയമാണ് ഓരോ പിറന്നാള് ആകുമ്പോഴും കേരളം ചോദിക്കുക. അതിനിടയിലും പ്രിയ താരം ‘ആയുരാരോഗ്യ സൗഖ്യത്തോടെ നീണാള് വാഴട്ടേ’ എന്നും പ്രാര്‍ത്ഥിക്കുന്നുണ്ട് ആരാധകര്. മമ്മൂട്ടിയെന്ന മമ്മൂക്കയ്ക്ക് ഇന്ന് പിറന്നാളാശംസകള് നല്‍കുന്ന തിരക്കിലാണ് കേരളക്കര.\nRead More: 74 വയസ്സുള്ള സാറെങ്ങനെ 69 വയസുകാരനായ മമ്മൂട്ടിയുടെ അധ്യാപകനാവും?\nചേട്ടനായും കുടുംബനാഥനായും പൊലീസുകാരനായും ജേര്‍ണലിസ്റ്റായും രാഷ്ട്രീയക്കാരനായും അധ്യാപകനായും സാഹിത്യകാരനായും അടിയാനായും ഭൂതമായും ചരിത്രപുരുഷനായും അങ്ങനെ എളുപ്പത്തില് എണ്ണി തീര്‍ക്കാനാവില്ല ഇതുവരെ അഭിനയിച്ച കഥാപാത്രങ്ങളെ.\nRead More: ചന്തുവാണെന്ന് കരുതി വീട്ടിലെ വാഴ മുഴുവൻ വെട്ടിവീഴ്‌ത്തി; അമ്മ ഉണ്ണിയാർച്ചയായി\n20:44 (IST)07 Sep 2020\nസഹപാഠിക്ക് പിറന്നാൾ ആശംസകളുമായി തോമസ് ഐസക്\nതന്റെ സഹപാഠി കൂടിയായ മെഗാസ്റ്റാർ മമ്മൂട്ടിത്ത് ജന്മദിന ആശംസ അറിയിച്ചിരിക്കുകയാണ് ധനമന്ത്രി തോമസ് ഐസക്. “ഇന്ന്, പ്രിയസ്നേഹിതനും സഹപാഠിയുമായ മമ്മൂട്ടിയുടെ പിറന്നാളാണ്. എന്താണ് അദ്ദേഹത്തിനൊരു ബെർത്ത്ഡേ ഗിഫ്റ്റ് കൊടുക്കുക? ഞാനാണെങ്കിലിവിടെ തിരുവനന്തപുരം മെഡിക്കൽ കോളജിലും. എന്റെ തൊട്ടു സീനിയറായിരുന്നു, എറണാകുളം മഹാരാജാസിൽ. ഓർമ്മകൾ ധാരാളമുണ്ട്,” തോമസ് ഐസക് ഫെയ്സ്ബുക്കിൽ കുറിച്ചു.\n17:47 (IST)07 Sep 2020\nമമ്മൂട്ടിയ്ക്ക് ഒപ്പം എന്റെ 18 ഇയർ ചലഞ്ച്\nമമ്മൂട്ടിയ്ക്ക് ഒപ്പമുള്ള തന്റെ 18 വർഷങ്ങളെ പരിചയപ്പെടുത്തുകയാണ് നടൻ മനോജ് കെ ജയൻ.\n18 year challenge with dear mammookka Happy b’day\nA post shared by Manoj K Jayan (@manojkjayan) on Sep 7, 2020 at 4:05am PDT\n17:34 (IST)07 Sep 2020\n‘സുകൃതം’ ഓർമകളിൽ കൃഷ്ണകുമാർ\nമമ്മൂട്ടിയ്ക്ക് ഒപ്പമുള്ള 26 വർഷം പഴക്കമുള്ളൊരു ചിത്രം പങ്കുവയ്ക്കുകയാണ് നടൻ കൃഷ്ണകുമാർ. “മലയാളത്തിന്റെ മഹാനടന് പിറന്നാൾ ആശംസകൾ.. സുകൃതം’ സിനിമയുടെ മസിനഗുടി ലൊക്കേഷനിൽ വെച്ച് 26 വർഷം മുൻപ്, സെറ്റിലെ ഫോട്ടോഗ്രാഫർ ശ്രീകുമാർ എടുത്ത ചിത്രം.”\n17:00 (IST)07 Sep 2020\nട്വിറ്ററിലും തരംഗമായി മമ്മൂട്ടിയുടെ ജന്മദിനം\nമെഗാസ്റ്റാറിന്റെ ജന്മദിനം ആരാധകർ നെഞ്ചിലേറ്റി ആഘോഷിച്ചപ്പോൾ പിറന്നത് പുത്തൻ റെക്കോർഡുകൾ. ‘ഹാപ്പി ബർത്ത്ഡേ മമ്മൂക്ക’ എന്ന ഹാഷ് ടാഗാണ് ട്വിറ്ററിൽ ഇപ്പോൾ തരംഗമാവുന്നത്. 10 മില്യൺ ട്വീറ്റുകളാണ് ഈ ഹാഷ് ടാഗോടെ ട്വീറ്റ് ചെയ്യപ്പെട്ടിരിക്കുന്നത്.\n16:55 (IST)07 Sep 2020\nമമ്മൂട്ടിയ്ക്ക് ആശംസകളുമായി മുഖ്യമന്ത്രി\nമലയാളത്തിന്റെ സ്വന്തം മമ്മൂട്ടിയ്ക്ക് മുഖ്യമന്ത്രി പിറന്നാൾ ആശംസിച്ചു. നേരിട്ട് ഫോണിൽ വിളിച്ചാണ് മുഖ്യമന്ത്രി പിണറായി വിജയൻ ആശംസകൾ അറിയിച്ചത്. ‘മലയാള സിനിമയിലെ ഉജ്ജ്വല പ്രതിഭ മമ്മൂട്ടിക്ക് ജന്മദിനാശംസകൾ. അദ്ദേഹത്തെ നേരിട്ട് വിളിച്ച് ആശംസ അറിയിച്ചു. കേരളത്തിന്റെ സാംസ്കാരിക ചരിത്രത്തിൽ അനിഷേധ്യമായ സ്ഥാനമാണ് മമ്മൂട്ടിക്കുള്ളത്. സിനിമാ മേഖലയിൽ അദ്ദേഹം കൈവരിച്ച നേട്ടങ്ങളും നൽകിയ സംഭാവനകളും രാജ്യം കണ്ട എക്കാലത്തേയും മികച്ച കലകാരൻമാരുടെ നിരയിൽ അദ്ദേഹത്തിൻ്റെ സ്ഥാനമുറപ്പിക്കുന്നു. കേരളത്തിന്റെ ദൃശ്യമാധ്യമ രംഗത്തും നേതൃപരമായ സംഭാവനകൾ അദ്ദേഹത്തിന്റെതായുണ്ട്. ഇനിയും കൂടുതൽ ഉയരങ്ങളിലേയ്ക്ക് തന്റെ കലാ ജീവിതത്തെ നയിക്കാൻ അദ്ദേഹത്തിനു സാധിക്കട്ടെ. എല്ലാവിധ ആയുരാരോഗ്യ സൗഖ്യങ്ങളും നേരുന്നു.’ മുഖ്യമന്ത്രി കുറിച്ചു.\n16:40 (IST)07 Sep 2020\nപ്രായമിങ്ങനെ റിവേര്‍സില് ഓടിയാല് എനിക്കാദ്യം വയസ്സാവുമല്ലോ വാപ്പച്ചീ!\nമമ്മൂട്ടിയ്ക്ക് പിറന്നാൾ ആശംസിച്ചുകൊണ്ടുള്ള മകൻ ദുൽഖർ സൽമാന്റെ വാക്കുകളും ചിത്രവുമാണ് ഇപ്പോൾ സമൂഹമാധ്യമങ്ങളുടെ ശ്രദ്ധ കവരുന്നത്. “എന്റെ വാപ്പിച്ചിക്ക് ജന്മദിനാശംസകൾ! എനിക്കറിയാവുന്ന ഏറ്റവും ബുദ്ധിമാനും അച്ചടക്കമുള്ളവനുമായ മനുഷ്യൻ. എന്തിനും ഏതിനും എനിക്ക് സമീപിക്കാവുന്നവൻ. എപ്പോഴും എന്നെ കേട്ട് എന്നെ ശാന്തമാക്കുന്നവൻ. നിങ്ങളാണ് എന്റെ സമാധാനവും സെന്നും. നിങ്ങളുടെ അതുല്യമായ മാനദണ്ഡങ്ങൾക്ക് അനുസരിച്ച് ജീവിക്കുവാൻ ഞാൻ എല്ലാ ദിവസവും ശ്രമിക്കുകയാണ്. ഈ സമയം നിങ്ങളോടൊപ്പം ചെലവഴിക്കാനാവുന്നനത് ഏറ്റവും വലിയ ഭാഗ്യമാണ്. ഞങ്ങൾക്കെല്ലാവർക്കും. നിങ്ങളെ മറിയത്തിനൊപ്പം കാണുന്നത് തന്നെ എനിക്കെന്ത് സന്തോഷമാണ്. സന്തോഷ ജന്മദിനം… നിങ്ങൾ ചെറുപ്പമാവുന്തോറും തലമുറകളെ പ്രചോദിപ്പിക്കുന്നത് തുടരൂ… ഞങ്ങൾ നിങ്ങളെ അനന്തമായി സ്നേഹിക്കുന്നു.”\n16:29 (IST)07 Sep 2020\nമലയാളികളുടെ സ്നേഹത്തിനൊപ്പം പിറന്നാൾ കേക്ക് മുറിച്ച് മമ്മൂട്ടി\nപിറന്നാൾ ദിനം വീട്ടിൽ കേക്ക് മുറിച്ച് ആഘോഷിക്കുകയാണ് മമ്മൂട്ടി. ഏറ്റവും പുതിയ ചിത്രങ്ങളാണ് ഇപ്പോൾ പുറത്തുവന്നിരിക്കുന്നത്. ” ഈ കേക്ക് നിങ്ങളെല്ലാവരുമായി പങ്കിടാൻ പറ്റിയിരുന്നെങ്കിൽ,” എന്നാണ് മമ്മൂട്ടി കുറിക്കുന്നത്.\n13:41 (IST)07 Sep 2020\nഇന്നൊരു വയസ്സ് കൂടി കുറഞ്ഞ മമ്മൂക്കയ്ക്ക് ആശംസകൾ: ഷെയ്ൻ നിഗം\n“മലയാളികളുടെ സ്വകാര്യ അഹങ്കാരമായ മമ്മൂക്കക്ക് ഇന്നൊരു വയസ്സ് കുറഞ്ഞി രിക്കുന്നു. ജന്മദിനാശംസകൾ നേരുന്നതിനൊപ്പം എല്ലാവിധ ആയുർ ആരോഗ്യവും നേരുന്നു,” മമ്മൂട്ടിയ്ക്ക് പിറന്നാൾ ആശംസകളുമായി യുവ നടൻ ഷെയ്ൻ നിഗം.\n11:28 (IST)07 Sep 2020\nസിനിമാജീവിതവും കുടുംബജീവിതവും കുറ്റമറ്റ രീതിയിൽ പരിപാലിക്കുന്ന മമ്മൂട്ടി: കുഞ്ചാക്കോ ബോബൻ പറയുന്നു\n“കുടുംബ മൂല്യങ്ങൾ മികച്ച രീതിയിൽ നിലനിർത്തുന്ന ഒരാളെ കണ്ടെത്തുക എന്നത് ഈ കാലത്ത് വളരെ ബുദ്ധിമുട്ടാണ്. സിനിമാ ജീവിതവും കുടുംബജീവിതവും കുറ്റമറ്റ രീതിയിൽ സൂക്ഷിക്കുന്ന ഒരു മനുഷ്യനാണ് മമ്മൂക്ക. എല്ലായ്പ്പോഴും സന്തോഷവും ആരോഗ്യവും ഉണ്ടാവട്ടെ, ജീവിതത്തിലും സിനിമയിലും നിങ്ങളാണ് ഞങ്ങളുടെ മെഗാസ്റ്റാർ,” കുഞ്ചാക്കോ ബോബന്റെ പിറന്നാൾ ആശംസയിങ്ങനെ.\n11:10 (IST)07 Sep 2020\nഅധ്യാപകനും വഴികാട്ടിയും പ്രചോദനവുമാകുന്ന മമ്മൂക്ക: ആസിഫ് അലി\nമുന്നോട്ടുള്ള യാത്രയിൽ പ്രചോദനവും വഴികാട്ടിയും അധ്യാപകനുമാകുന്ന മമ്മൂക്ക എന്നാണ് ആസിഫ് അലി മമ്മൂട്ടിയെ വിശേഷിപ്പിക്കുന്നത്.\n10:50 (IST)07 Sep 2020\nപ്രിയപ്പെട്ട ഇക്കയ്ക്ക്; സുരേഷ് ഗോപിയുടെ ആശംസ\n“ജന്മദിനാശംസകൾ ഇക്കാ. സൗന്ദര്യത്തിന്റെയും കലയോടുള്ള അവസാനിക്കാത്ത പാഷനും നിറഞ്ഞ നിരവധി വർഷങ്ങൾ ഇനിയുമുണ്ടാവട്ടെ,” സുരേഷ് ഗോപി കുറിക്കുന്നു.\nBirthday wishes dear Ikka! Here’s to many more years of charm and unending passion towards the art! . #GodBlessedBeing\nA post shared by Suresh Gopi (@sureshgopi) on Sep 6, 2020 at 8:35pm PDT\n10:47 (IST)07 Sep 2020\nജന്മദിനാശംസകൾ മമ്മൂട്ടി അങ്കിൾ: നസ്രിയ\nതന്റെ പ്രിയപ്പെട്ട മമ്മൂട്ടി അങ്കിളിന് ആശംസകൾ നേരുകയാണ് നടിയും മമ്മൂട്ടിയുടെ കുടുംബവുമായി അടുത്ത സൗഹൃദം സൂക്ഷിക്കുകയും ചെയ്യുന്ന നസ്രിയ. മമ്മൂട്ടിയ്ക്ക് ഒപ്പം ബാലതാരമായി പ്രവർത്തിച്ച കാലത്തെ ഒരു ചിത്രമാണ് നസ്രിയ പിറന്നാൾ ആശംസകൾക്ക് ഒപ്പം പങ്കുവച്ചിരിക്കുന്നത്.\nHappy birthday Mammootty uncle …. #dslrselfie\n10:38 (IST)07 Sep 2020\nപ്രിയപ്പെട്ടവളെ ക്യാമറയിൽ പകർത്തി മമ്മൂട്ടി\nമമ്മൂട്ടിയ്ക്ക് പിറന്നാൾ ആശംസകൾ നേർന്നുകൊണ്ടുള്ള വീഡിയോകളും പോസ്റ്റുകളുമാണ് സമൂഹമാധ്യമങ്ങളിൽ നിറയെ. പോയകാലത്തു നിന്നും കണ്ടെടുത്ത പഴയകാല ചിത്രങ്ങളും ഓർമകളുമെല്ലാം പലരും പങ്കുവയ്ക്കുന്നുണ്ട്. ഭാര്യ സുൽഫത്തിന് ഒപ്പമുള്ള മമ്മൂട്ടിയുടെ ഒരു ചിത്രവും ശ്രദ്ധ നേടുകയാണ്. ഫോട്ടോഗ്രാഫിയോട് ഏറെ താൽപ്പര്യമുള്ള മമ്മൂട്ടി ഭാര്യയുടെ ഫോട്ടോയെടുക്കുന്ന തിരക്കിലാണ് ചിത്രത്തിൽ.\n10:32 (IST)07 Sep 2020\nഎന്റെ നല്ല വിദ്യാർത്ഥിക്ക് ആശംസകൾ: കെ വി തോമസ്\nമമ്മൂട്ടിയ്ക്ക് പിറന്നാൾ ആശംസകൾ നേർന്നുകൊണ്ടുള്ള കെവി തോമസിന്റെ ഫേസ്ബുക്ക് പോസ്റ്റ് കൗതുകമാകുന്നു. ‘എന്റെ നല്ല വിദ്യാർത്ഥികളിൽ ഒരാളായ പ്രിയപ്പെട്ട മമ്മൂട്ടിക്ക് സ്നേഹത്തോടെ പിറന്നാൾ ആശംസകൾ,’ എന്നാണ് അദ്ദേഹം കുറിച്ചത്. ‘സാറിന് 74 വയസ്സ്, മമ്മൂക്കയ്ക്ക് 69, അപ്പോൾ എങ്ങനെ മമ്മൂക്ക സാറിന്റെ വിദ്യാർത്ഥിയാകും? എന്ന സംശയം ഉന്നയിച്ച വ്യക്തിയ്ക്ക് കെ വി തോമസ് തന്നെ മമ്മൂട്ടിയുമായുള്ള ബന്ധം വിശദീകരിച്ചു നൽകി.1968 ൽ തന്റെ 22-ാം വയസിൽ തേവര തിരുഹൃദയ കലാലയത്തിൽ അദ്ധ്യാപകനായി പ്രവേശിക്കുന്ന കാലത്ത് മമ്മൂട്ടി തന്റെ സ്റ്റുഡന്റ് ആയിരുന്നുവെന്ന് അദ്ദേഹം പറഞ്ഞു. ‘താൻ ക്ലാസ്സിൽ കുസൃതി കാട്ടിയതിന് തോമസ് മാഷ് തന്നെ ക്ലാസ്സിൽ നിന്നു പുറത്താക്കിയതായി’യെന്ന് മലയാള മനോരമ ആഴ്ചപ്പതിപ്പിന്റെ ഒരു പംക്തിയിൽ മമ്മൂട്ടി കുറിച്ച കാര്യവും അദ്ദേഹം എടുത്തു പറഞ്ഞു.’\n10:17 (IST)07 Sep 2020\nപിറന്നാൾ ആശംസകളുമായി പാതിരാത്രി ആരാധകർ മമ്മൂട്ടിയുടെ വീടിനു മുന്നിൽ; വീഡിയോ\nഎല്ലാ സെപ്റ്റംബർ ആറിനും മമ്മൂട്ടിയുടെ പിറന്നാൾ തലേന്ന്, താരം വീട്ടിലുണ്ടെങ്കിൽ പിറന്നാൾ ആശംസിക്കാൻ അർധരാത്രി വീടിനു വെളിയിൽ തടിച്ചുകൂടുന്ന ഒരു ആൾക്കൂട്ടം പതിവാണ്. കോവിഡ് കാലത്തും ആരാധകർ ആ പതിവ് തെറ്റിച്ചില്ല. പ്രിയപ്പെട്ട മമ്മൂക്കയ്ക്ക് ആശംസകൾ അർപ്പിക്കാൻ വീടിനു മുന്നിൽ എത്തിയ ആരാധകർക്ക് നേരെ കൈവീശി നന്ദി പറയുന്ന മമ്മൂട്ടിയുടെ വീഡിയോയും വൈറലാവുകയാണ്.\n10:13 (IST)07 Sep 2020\nഅത് ഇങ്ങേരും അങ്ങേരും തമ്മിലുള്ള ഒരു ഇത് ആണ്; വേറിട്ട ആശംസയുമായി സലിം കുമാർ\nമമ്മൂക്കയ്ക്ക് പിറന്നാൾ ആശംസകൾ നേർന്നുകൊണ്ടുള്ള സലിം കുമാറിന്റെ രസകരമായ പോസ്റ്റും ആരാധകർ ഏറ്റെടുത്തു കഴിഞ്ഞു. തന്റെ സിനിമാ ഡയലോഗുകൾ പോലെ തന്നെയാണ് സലിം കുമാറിന്റെ ആശംസയും. ” 66 ഇത് ഇങ്ങിനെയായിരുന്നപ്പോഴും ഇങ്ങേര് ഇങ്ങിനെ തന്നെയായിരുന്നു. ഇപ്പോൾ “69” ഇത് ഇങ്ങിനെയായപ്പോളും ഇങ്ങേര് ഇങ്ങിനെ തന്നെയാണ്.ഇനി ഇത് “96” ഇങ്ങിനെയും “99”ഇങ്ങിനെയുമൊക്കെയാവും അപ്പോളും ഇങ്ങേര് ഇങ്ങിനെ തന്നെയായിരിക്കും, അത് ഇങ്ങേരും അങ്ങേരും തമ്മിലുള്ള ഒരു ഇത് ആണ്,” പ്രായത്തിന്റെ പാടുകൾ മനസ്സിലും ശരീരത്തിലും വീഴ്ത്താതെ മുന്നേറുന്ന മമ്മൂട്ടിയിലെ കഠിനാധ്വാനിയെ വാക്കുകളിൽ വരച്ചിടുകയാണ് സലിം കുമാർ.\n09:46 (IST)07 Sep 2020\nസമാനതകളില്ലാത്ത കലാകാരൻ; ആശംസകളുമായി നദിയ മൊയ്തു\nസമാനതകളില്ലാത്ത കലാകാരൻ എന്നാണ് മമ്മൂട്ടിയ്ക്ക് പിറന്നാൾ ആശംസകൾ അർപ്പിച്ചുകൊണ്ട് നടി നദിയ മൊയ്തു കുറിക്കുന്നത്.\n‘ഒന്നിങ്ങു വന്നെങ്കിൽ’ എന്ന ജോഷി ചിത്രത്തിലാണ് നദിയയും മമ്മൂട്ടിയും ആദ്യമായി ഒന്നിച്ച് അഭിനയിക്കുന്നത്. നദിയയുടെ രണ്ടാമത്തെ ചിത്രമായിരുന്നു അത്.\nRead more: പ്രായം റിവേഴ്സ് ഗിയറിലോടുന്ന രണ്ടുപേർ\n09:25 (IST)07 Sep 2020\nകുഞ്ഞുമിടുക്കന് കടലാസുതോണിയുണ്ടാക്കി നൽകുന്ന മമ്മൂട്ടി; വീഡിയോ\nഷൂട്ടിംഗിന്റെ ഇടവേളയിൽ ഒരു കുട്ടിയെ കടലാസു തോണി ഉണ്ടാക്കാൻ സഹായിക്കുന്ന മമ്മൂട്ടിയുടെ വീഡിയോ ശ്രദ്ധ നേടുകയാണ്. നടനും സംവിധായകനുമായ രമേഷ് പിഷാരടിയാണ് വീഡിയോ പങ്കുവച്ചിരിക്കുന്നത്. “പുതിയ തലമുറയ്ക്ക് ഈ കടലാസുതോണികൾ ഒരു പ്രചോദനം ആണ്. ഒരു പാട് പേരെ ഒപ്പം കൂട്ടി ഒറ്റയ്ക്ക് തുഴഞ്ഞ് മറുകര എത്തുന്ന കടത്തുകാരന്റെ ചെറിയവേഷത്തിൽ നിന്നും……… കഥാപാത്ര വൈവിധ്യങ്ങളുടെ കടൽ കടന്ന്; മുന്നേറുമ്പോഴും മനസിൽ ബാല്യത്തിന്റെ നന്മ കാത്തു സൂക്ഷിക്കുവാനുള്ള പ്രചോദനം,” പിഷാരടി കുറിക്കുന്നു.\nഎന്റെ ഇച്ചാക്കയ്ക്ക്… സ്നേഹപൂർവ്വം മോഹൻലാൽ\nമലയാളത്തിന്റെ അഭിമാനമായ സുവർണ താരങ്ങളാണ് മമ്മൂട്ടിയും മോഹൻലാലും. പ്രേം നസീർ യുഗത്തിലെ താരങ്ങളിൽ നിന്നും ബാറ്റൺ ഏറ്റെടുത്ത് മലയാളസിനിമയെ നാലു പതിറ്റാണ്ടിലേറെയായി മുന്നോട്ട് നയിക്കുന്ന ഈ താരങ്ങൾ സിനിമയ്ക്ക് അപ്പുറവും ദൃഢമായൊരു സൗഹൃദം കാത്തുസൂക്ഷിക്കുന്നുണ്ട്. പിറന്നാൾ ദിനത്തിൽ തന്റെ പ്രിയപ്പെട്ട ഇച്ചാക്കയ്ക്ക് ആശംസകൾ നേരുകയാണ് മോഹൻലാൽ.\n09:15 (IST)07 Sep 2020\nഒരിക്കലും കൊടിയിറങ്ങാത്ത ഉത്സവം പോലെ മമ്മൂട്ടി\nമഹാനടൻ മമ്മൂട്ടിയ്ക്ക് പിറന്നാൾ ആശംസകൾ നേരുകയാണ് ഫെഫ്ക ഡയറക്ടേഴ്സ് യൂണിയൻ. ‘മഴയെ ഇഷ്ടപ്പെടുന്നവർ പിന്നെയും പിന്നെയും മഴയിലിറങ്ങി കുളിരുന്നത് പോലെ , ഏറ്റവും പ്രിയങ്കരമായ പാട്ട് കൂടെ കൊണ്ടു നടന്ന് വീണ്ടും വീണ്ടും കേൾക്കുന്നത് പോലെ, ഒരിക്കലും കൊടിയിറങ്ങാത്ത ഉത്സവം പോലെ , ആവർത്തിക്കുമ്പോഴൊക്കെയും നമ്മുടെ ഹൃദയത്തിൽ കൂടുതൽ കൂടുതൽ ആനന്ദം നിറയ്ക്കുന്നൊരാൾ ജനിച്ച ദിവസമാണിന്ന്! ജീവിക്കുന്ന ദേശത്തെ കാലാവസ്ഥ ഒരാളിൽ അലിഞ്ഞുചേരുന്നതു പോലെ പരിചിതമാണ്, ലോകമെമ്പാടുമുള്ള മലയാളികൾക്ക് മമ്മൂട്ടി എന്ന വ്യക്തിയും ചലച്ചിത്ര അനുഭവവും. തന്റെ ഉള്ളിലെ ഏറ്റവും മികച്ച കലാപ്രകടനം പുറത്തെടുക്കുവാനുള്ള ആത്മാനുരാഗത്താൽ ആയുസ്സ് മുഴുവൻ കമ്പോടുകമ്പ് വളരുന്ന അഭിനയത്തിന്റെ അപൂർവ്വമായ ഒറ്റമരക്കാടാണ് മമ്മൂട്ടി . ഒരു കാടിന്റെ ധർമ്മമത്രയും തനിയെ നിർവ്വഹിക്കുന്ന, നവരസങ്ങളുടെ ഇല സമൃദ്ധിയാൽ തലയെടുപ്പുള്ള ഒറ്റ വൃക്ഷം.’ ഫെഫ്ക കുറിക്കുന്നു.\n08:53 (IST)07 Sep 2020\nമലയാളത്തിലെ സ്റ്റൈലിഷ് താരങ്ങളാണ് മമ്മൂട്ടിയും ദുൽഖറും. സിനിമയ്ക്ക് അപ്പുറം ജീവിതത്തിലും സ്റ്റൈലിഷ് ആയാണ് പലപ്പോഴും പൊതുപരിപാടികൾക്കും ഫോട്ടോഷൂട്ടുകൾക്കുമൊക്കെ രണ്ടുപേരും എത്താറുള്ളത്. ദോഹയിലെ സന്ദർശനത്തിൽ മമ്മൂട്ടിക്കൊപ്പം വാലുപോലെ നടക്കുന്ന ഒരു വീഡിയോയാണ് കഴിഞ്ഞദിവസം സോഷ്യൽ മീഡിയയുടെ ശ്രദ്ധ കവർന്നത്. Read More\n08:35 (IST)07 Sep 2020\nആശംസകളുമായി ചലച്ചിത്ര-സാമൂഹ്യ – സാംസ്ക്കാരിക മേഖലകളിലെ പ്രമുഖർ\nഏകദേശം 125ലധികം സെലിബ്രിറ്റീസിന്റെ രണ്ടര മണിക്കൂറോളം ദൈർഖ്യം ഉള്ള ജന്മദിനാശംസകളുടെ വീഡിയോ ആണ് മമ്മൂട്ടി ടൈംസ് പുറത്തിറക്കിയിരിക്കുന്നത്. പിറന്നാൾ ദിനത്തിൽ മലയാളത്തിന്റെ മഹാനടന് ആശംസകൾ നേരാനായി നൂറിലേറെ വരുന്ന ചലച്ചിത്ര-സാംസ്കാരിക- രാഷ്ട്രീയ രംഗങ്ങളിലെ പ്രമുഖ വ്യക്തിത്വങ്ങളാണ് ഈ വീഡിയോയിൽ അണിനിരക്കുകയാണ്. :സിനിമ സ്വപ്നം കാണാൻ പ്രചോദനമായ മഹാനടന് ഒരു സ്നേഹസമ്മാന’മായാണ് മമ്മൂട്ടി ടൈംസ് ഈ വീഡിയോ പുറത്തിറക്കിയിരുന്നത്. ഫാസിൽ, പ്രിയദർശൻ, എസ് എൻ സ്വാമി, ശരത് കുമാർ, ശോഭന, മംമ്ത, മല്ലിക സുകുമാരൻ, ഉമ്മൻ ചാണ്ടി എന്നിവരെല്ലാം വീഡിയോയിൽ ആശംസകളുമായി എത്തിയിട്ടുണ്ട്.\n08:33 (IST)07 Sep 2020\nഅരനൂറ്റാണ്ടായി കലാ ലോകത്തിന് നിങ്ങൾ താരതമ്യപ്പെടുത്താനാവാത്ത സംഭാവന വളരെ പ്രചോദനകരമാണ്. ദൈവാനുഗ്രഹം, നല്ല ആരോഗ്യം, സന്തോഷം, സമൃദ്ധി എന്നിവയാൽ നിങ്ങൾ അനുഗ്രഹിക്കപ്പെടട്ടെയെന്ന് ഞാൻ ആശംസിക്കുന്നു\n08:31 (IST)07 Sep 2020\nഏതൊരു സിനിമാ പ്രേമിയുടേയും പ്രചോദനമെന്ന് അസ്കർ അലി\nജന്മദിനാശംസകൾ പ്രിയ മമ്മൂട്ടി ഇക്ക. എല്ലാ സിനിമാ പ്രേമികൾക്കും നിങ്ങൾ ഒരു പ്രചോദനമാണ്. ഇന്ത്യൻ സിനിമയിൽ അവതരിപ്പിക്കാൻ നിങ്ങൾ ചെയ്ത മഹത്തായ പ്രവർത്തനത്തിന് നന്ദി. നിങ്ങൾ ഒരു അത്ഭുത മനുഷ്യനാണ്! നിങ്ങളെപ്പോലുള്ള മറ്റൊരു മികച്ച നടൻ ഒരിക്കലും ഉണ്ടാകില്ല. ദീർഘവും ആരോഗ്യകരവും അനുഗ്രഹീതവുമായ ഒരു ജീവിതം ഞാൻ നേരുന്നു\nപ്രിയപ്പെട്ട മമ്മൂക്കയ്ക്ക് ജന്മദിനാശംസകൾ എന്ന് മൈഥിലി\nപ്രിയപ്പെട്ട മമ്മൂക്കയ്ക്ക് ജന്മദിനാശംസകൾ എന്ന് മൈഥിലി. പാലേരി മാണിക്യം എന്ന ചിത്രത്തിൽ മമ്മൂട്ടിക്കൊപ്പം മൈഥിലി അഭിനയിച്ചിട്ടുണ്ട്. ചിത്രത്തിൽ മൂന്ന് വേഷത്തിലാണ് മമ്മൂട്ടി എത്തിയത്.\n08:26 (IST)07 Sep 2020\nമമ്മൂട്ടിക്ക് ആശംസകളുമായി നടൻ മണികണ്ഠൻ\nമലയാളികളുടെ നടന വിസ്മയത്തിന്, ഇതിഹാസത്തിന്,ഒരായിരം ജന്മദിനാശംസകൾ മമ്മൂട്ടിസർ എന്നാണ് അദ്ദേഹം സോഷ്യൽ മീഡിയയിൽ കുറിച്ചത്. മമ്മൂട്ടിക്കൊപ്പമുള്ള ചിത്രവും അദ്ദേഹം പങ്കുവച്ചിട്ടുണ്ട്.\n08:21 (IST)07 Sep 2020\nമമ്മൂട്ടിക്ക് ജന്മദിനാശംസകളുമായി ഗാനഗന്ധർവൻ യേശുദാസ്. സോഷ്യൽ മീഡിയയിൽ അദ്ദേഹത്തോടൊപ്പമുള്ള ചിത്രം പങ്കുവച്ചുകൊണ്ടാണ് യേശുദാസ് ആശംസകൾ നേർന്നത്. മമ്മൂട്ടി അഭിനയിച്ച് കെ ജി ജോർജ്ജ് സംവിധാനം ചെയ്ത് 1980ൽ പുറത്തിറങ്ങിയ ‘മേള’ യിലാണ് യേശുദാസ് ആദ്യമായി മമ്മൂട്ടിയുടെ ശബ്ദമായത്. Read More\nHappy Birthday Mammootty: കഠിനാധ്വാനം കൊണ്ടും നിരന്തരപരിശ്രമം കൊണ്ടുമാണ് നാല് പതിറ്റാണ്ടായി ഒരേ ഇരിപ്പിടത്തില് മമ്മൂട്ടിയെന്ന മഹാനടന് സ്വസ്ഥമായിരിക്കുന്നത്. ഏറ്റെടുക്കുന്ന വേഷങ്ങളോട് ഈ നടന് കാണിക്കുന്ന ആത്മാര്‍ത്ഥത, ഏത് മേഖലയിലുള്ളവര്‍ക്കും കണ്ട് പഠിക്കാവുന്നതാണ്. കലാപാരമ്പര്യത്തിന്‍റെ തഴമ്പുകളില്ലാതെയെത്തിയ പി.ഐ.മുഹമ്മദ് കുട്ടിയെ മമ്മൂട്ടിയാക്കി പിന്നെ മമ്മൂക്കയാക്കി മനസ്സില് ഫ്രെയിം ചെയ്ത് വയ്ക്കുന്നതില് നിന്നറിയാം മലയാളികള്‍ക്ക് അദ്ദേഹത്തോടുള്ള സ്നേഹം.\nWeb Title: Happy birthday mammootty megastar turns 69 celebrities wish live updates


Godfather was not remade in Tamil- Reason here! - Malayalam Filmibeat\nഗോഡ് ഫാദര് റീമേക്ക് ചെയ്യാത്തതിന് ഒരു ശക്തമായ കാരണമുണ്ട്, എന്താണെന്ന് അറിയാമോ?\n| Updated: Monday, February 6, 2017, 15:57 [IST]\nമലയാള സിനിമയിലെ ചരിത്ര വിജയമാണ് ഗോഡ്ഫാദര് എന്ന ചിത്രം. സിദ്ധിഖ് - ലാല് കൂട്ടുകെട്ടില് 1993 ല് റിലീസ് ചെയ്ത ചിത്രത്തിന്റെ ഏറ്റവും വലിയ പ്ലസ് പോയിന്റ് അതിലെ പാത്രസൃഷ്ടി തന്നെയാണ്. അഞ്ഞൂറാനെ അവതരിപ്പിച്ച എന്‍എന് പിള്ള മുതല് കാര്യസ്ഥാന്റെ ചെറിയൊരു റോളിലെത്തിയ ഹരിശ്രീ അശോകന് വരെ ഒരു കഥാപാത്രത്തിനും മറ്റൊരു നടനെ സങ്കല്‍പിക്കാന് വയ്യ.\nജയലളിതയുടെ മരണം അപ്രതീക്ഷിതം... മരണത്തിന് മുമ്പ് സംഭവിച്ചതെന്ത്.. ലണ്ടന് ഡോക്ടര് റിച്ചാര്‍ഡ് ബെയ്‌ലി പറയുന്നു!\nചരിത്രത്തില് ആദ്യമായി, ഗോഡ്ഫാദറിന്റെ റെക്കോര്‍ഡ് ഒരു സിനിമയ്ക്കും തകര്‍ക്കാനാകില്ലെന്ന് മുകേഷ്\nമലയാളത്തില് ഹിറ്റായ ഒട്ടുമിക്ക ചിത്രങ്ങളും അന്യഭാഷയില് റീമേക്ക് ചെയ്തിട്ടുണ്ട്. എന്നിട്ടും പ്രേക്ഷക പ്രശംസയും സാമ്പത്തിക ലാഭവും നേടിയ ഗോഡ്ഫാദര് മാത്രം ഇതുവരെ മറ്റൊരു ഭാഷയിലേക്ക് റീമേക്ക് ചെയ്തില്ല. അതിനൊരു പ്രധാന കാരണമുണ്ട്. എന്താണെന്ന് അറിയാമോ.. ?\nഎന്‍എന് പിള്ള, തിലകന്, മുകേഷ്, ജഗദീഷ്, ഇന്നസെന്റ്, ഭീമന് രഘു, ഫിലോമിന, കനക തുടങ്ങിയൊരു വലിയതാരനിരയാണ് ഗോഡ്ഫാദര് എന്ന ചിത്രത്തിന്റെ വിജയം. ഈ കഥാപാത്രങ്ങള്‍ക്ക് പകരക്കാരായി മറ്റ് നടന്മാരെ അന്യഭാഷയില് കിട്ടാത്തതാണ് ചിത്രം മറ്റ് ഭാഷകളിലേക്ക് റീമേക്ക് ചെയ്യാത്തതിന്റെ കാരണം.\nകെ ബാലചന്ദര് പറഞ്ഞത്\nഗോഡ്ഫാദറിന്റെ പ്രിവ്യു മദ്രാസില് വച്ചു നടക്കുന്ന കാലം. മുകേഷിന്റെ ക്ഷണം സ്വീകരിച്ചാണ് തമിഴിലെ പ്രശസ്ത സംവിധായകനും നിര്‍മാതാവുമൊക്കെയായ കെ ബാലചന്ദര് എത്തിയത്. ഷോ കഴിഞ്ഞ് മുകേഷിന് ഷേക്ക്ഹാന്റ് നല്‍കിക്കൊണ്ട് കെ ബാലചന്ദര് പറഞ്ഞു, 'ഇങ്ങനെയാണ് ഒരു എന്റര്‍ടൈന്‍മെന്റ് സിനിമയെടുക്കേണ്ടത്. തുടക്കം മുതല് ഒടുക്കം വരെ കഥയാണ്. ഇത് നൂറ് ദിവസങ്ങളില് കൂടുതല് ഓടും'\nറീമേക്ക് ചെയ്യില്ല എന്ന് ബാലചന്ദര്\nബാലചന്ദറിന്റെ വാക്കുകള് കേട്ടപ്പോള് മുകേഷിനൊരു മോഹം, 'സര് എന്നാല് ഈ സിനിമ അങ്ങേയ്ക്ക് തമിഴില് റീമേക്ക് ചെയ്തു കൂടെ' എന്ന് മുകേഷ് ചോദിച്ചു. ഒരിക്കലുമില്ല എന്നായിരുന്നു ബാലചന്ദറിന്റെ മറുപടി. അപ്പോള് എന്തോ കുഴപ്പമുണ്ടല്ലോ എന്ന സംശയമായി മുകേഷിന്.\nഎന്തുകൊണ്ടാണ് സിനിമ റീമേക്ക് ചെയ്യില്ല എന്ന് പറഞ്ഞത് എന്ന് പിന്നീട് ബാലചന്ദ്രര് വിശദീകരിച്ചു, 'മുകേഷിന്റെ റോള് ചെയ്യാന് ഇവിടെ ആളെ കിട്ടും. അല്ലെങ്കില് മുകേഷിന് തന്നെ ചെയ്യാം. പക്ഷെ മറ്റ് അഭിനേതാക്കളില് പലര്‍ക്കും ഇവിടെ പകരക്കാരില്ല. അത് മലയാള സിനിമയില് മാത്രമേയുള്ളൂ'\nMORE GODFATHER NEWS\nഅഞ്ഞൂറാനും ആനപ്പാറയിലെ അച്ചമ്മയും തമ്മിലുള്ള ആ കുടിപ്പകയുടെ കഥ! ഗോഡ് ഫാദറിനെ കുറിച്ചുള്ള കുറിപ്പ്\nലാലിന്റെ ഭരതം, അഭിമന്യു, കിലുക്കം, മമ്മൂട്ടിയുടെ ഇന്‍സ്‌പെക്ടര് ബല്‍റാം; 1991 തന്ന മഹാവിജയങ്ങള്\nഞായറാഴ്ച ഷൂട്ടിങ് തുടങ്ങിയാല് ചിത്രം പരാജയപ്പെടുമോ, ആ വിശ്വാസം തകര്‍ത്തെറിഞ്ഞ ചിത്രം?\n300 ദിവസത്തില് കൂടുതല് ഓടിയ മലയാള സിനിമകള്, ഇന്നും പ്രിയങ്കരം...\nമലയാളം മറക്കാത്ത ചിരിപ്പടങ്ങള്\nRead more about: godfather remake malayalam film malayalam movie malayalam cinema ഗോഡ്ഫാദര് മലയാളം സിനിമ റീമേക്ക്\nGodfather was not remade in Tamil- Reason here!


Posted by Nanda Kummar at Tuesday, April 28, 2009\nനന്ദകുമാര് April 28, 2009 at 11:10 AM\nകല്പറമ്പ് സ്ക്കൂളില് എട്ടാം ക്ലാസ്സില് പഠിക്കുമ്പോഴാണ് വീണ്ടും ആ അത്യാഗ്രഹം മനസ്സിലേക്ക് വന്നത്. ഇത്തവണ യൂത്ത് ഫെസ്റ്റിവലിന് ഒരു നാടകം കളിക്കണം, സമ്മാനം വാങ്ങണം............\nസ്റ്റേജിലെ നാടകത്തില് നിന്ന് ജീവിതത്തിന്റെ തിരുവരങ്ങില് ഇപ്പോഴും ജീവിത നാടകങ്ങള് ആടിക്കൊണ്ടിരിക്കുന്നു.\nപഴയൊരു സ്കൂള് ഓര്‍മ്മ\nചന്ദ്രമൗലി April 28, 2009 at 11:18 AM\nഈശ്വരാ.....നന്ദേട്ടന്റെ പോസ്റ്റില് ആദ്യത്തെ തേങ്ങ ഉടക്കാനുള്ള ഭാഗ്യം ഇത്തവണ എനിക്ക്.......ആദ്യം തേങ്ങ ....പിന്നെ വായന.\nപോങ്ങുമ്മൂടന് April 28, 2009 at 11:31 AM\nസ്വർഗ്ഗയാത്ര ഇഷ്ടപ്പെട്ടു. :)ചില പ്രയോഗങ്ങൾ നന്നായി രസിപ്പിക്കുന്നതാണ്. നല്ല പോസ്റ്റ്.\nശിവ April 28, 2009 at 12:03 PM\nഅവസാനഭാഗത്തെ വരികള് ഏറെ ഇഷ്ടമായി....\nഉപാസന || Upasana April 28, 2009 at 12:24 PM\n“ ദേ ഞാനൊന്നും മിണ്ടില്ലാട്ടാ.. ആരവിടെ ന്ന് വിളിച്ചാല് അടിയന് ന്ന് മാത്രം പറയും. എപ്പഴാ വരണ്ടേ പോണ്ടേ എന്നൊക്കെ പിന്നീന്ന് പറഞ്ഞരണം.” ഹഹഹ. ഡയലോഗൊക്കെംചിരിപ്പിച്ചു ഭായ്.\nഎന്റെ സ്കൂളീല് പണ്ട് രാവണന് സീതയെ അപഹരിക്കുന്നത് അവതരിപ്പിച്ചതാ‍ാര്‍ത്തു. ഹ്സാരത്ത് അമ്പലത്തില് നിന്ന് വാങ്ങിയ പ്ലാസ്റ്റിക് തോക്കും കൊണ്ടാണ് ശ്ര്രീരാമന് സീതയെ വീണ്ടെടുത്തത്.\nഹഹഹ് സൂപ്പര് പോസ്റ്റ്.\nഅനില്‍ശ്രീ... April 28, 2009 at 12:45 PM\nഇതു പോലെ കുറെ സ്റ്റേജില് കയറിയിട്ടുള്ളതിനാല് എല്ലാം മനസ്സിലായി... :)\nശ്രീലാല് April 28, 2009 at 12:50 PM\nനല്ല ഒന്നാം തരം തേങ്ങ റെഡിയാക്കി ഞാനിരുന്നത് വെറുതേയായല്ലോ എന്റെ ബ്ലോഗ്ദൈവങ്ങളേ... ഞാനിനി ഉടച്ചാൽ ഈ തേങ്ങയ്ക്ക് ശക്തിയുണ്ടാവുമോ..? ഈ പോസ്റ്റ് നൂറടിക്കുമോ..?\nഎന്നാലും സാരമില്ല.. ബ്ലോഗു പരമ്പര ദൈവങ്ങളേ, ഈ പോസ്റ്റിനെ കാത്തോണേ...\nഉഗാണ്ട രണ്ടാമന് April 28, 2009 at 12:54 PM\nനല്ല പോസ്റ്റ്...സ്കൂള് കാലം ഓര്മ്മ വന്നു…\nRare Rose April 28, 2009 at 1:12 PM\nഅധികം നീട്ടലില്ലാതെ ഒരു സ്കൂള് നാടകത്തിന്റെ സകല ടെന്‍ഷനും ആവാഹിച്ചെടുത്തയൊരു രസികന് പോസ്റ്റ്...ജോഷി രാജാവും പരിവാരങ്ങളും കൊള്ളാം ട്ടാ..:)\nഇസാദ് April 28, 2009 at 1:57 PM\nഹഹ, നല്ല കിടിലന് പോസ്റ്റ്. രസിച്ചു വായിച്ചു.\nനന്ദനങ്ങള് .. അഭി നന്ദനങ്ങള് !!\n...പകല്‍കിനാവന്...daYdreamEr... April 28, 2009 at 2:21 PM\nപഴയ സ്കൂള് കലോത്സവ ഓര്‍മകളിലേക്ക് കൂട്ടികൊണ്ട് പോയി ഈ കുറിപ്പ്.. ആശംസകള്..\n.. April 28, 2009 at 4:29 PM\nഓര്‍മകള്‍ക്കെന്തു സുഗന്ധം.....വളരെ ഒതുക്കമുള്ളൊരു പോസ്റ്റ്.വായിക്കുമ്പോള് സദസ്സില് പിന്‍ബെഞ്ചുകളിലേതിലോ ഇരിക്കുന്നൊരു പ്രതീതി...ഇപ്പോഴാടുന്ന ജീവിത നാടകങ്ങളില് മുഖത്തു ചായവും എഴുതി തയ്യാറാക്കിയ ഒരു സ്ക്രിപ്റ്റുമില്ലല്ലോ .\nAreekkodan | അരീക്കോടന് April 28, 2009 at 4:44 PM\nനല്ല വായനാസുഖം.ചിത്രങ്ങളും വളരെ ഹൃദ്യം. അഭിനന്ദനങ്ങള്\nശ്രീ April 28, 2009 at 5:09 PM\nഓര്‍മ്മക്കുറിപ്പ് കൊള്ളാം നന്ദേട്ടാ...നാടകം കാണാനിരുന്ന കാണികളുടെ കൂട്ടത്തില് ഞാനും ഉണ്ടായിരുന്നതു പോലെ. (പക്ഷേ ഞാന് കൂവിയില്ലാട്ടോ) :)\nരസകരമായ സ്കൂള്- കോളേജ് പഠനകാലം ഓര്‍മ്മിപ്പിച്ചു...\nപിരിക്കുട്ടി April 28, 2009 at 5:33 PM\nനന്നായിട്ടുണ്ട് നന്ദന് എന്നത്തേയും പോലെ\nഎന്നാലും ചെരുപ്പ് ഊരിയിട്ട് വന്നില്ലേ പാവം ആ ഭടന് രണ്ടാമത് വന്നപ്പോള്\nസന്യാസി വാച്ച് അഴിച്ചില്ലാല്ലേ ?\nസ്കൂളിലെ നാടകം കണ്ട ഒരു പ്രതീതി തോന്നി ഇത് വായിച്ചപ്പോള്\nപി.സി. പ്രദീപ് April 28, 2009 at 6:22 PM\nഹ ഹ ഹ , ഹൂയ്...\nനന്ദാ വായിച്ച് കുലുങ്ങി കുലുങ്ങി ചിരിച്ചു.\nനന്നായിട്ടുണ്ട്.നല്ല രീതിയില് അവതരിപ്പിച്ചു.\nമാണിക്യം April 28, 2009 at 6:48 PM\nവളരെ തന്മയത്വത്തോടെ അവതരിപ്പിച്ചു,\nപ്യൂണിനെ ശരിക്കും മുന്നില് കണ്ടു .. സ്കൂളിലെ ഏറ്റവും ഓര്‍മ്മയില് നില്‍ക്കുന്ന കാലമാണ് എല്ലാ കൊല്ലത്തേയും2ദിവസം നീണ്ടു നില്‍ക്കുന്ന ഒരു മാസത്തെ റിഹേഴ്സല് കയ്യടക്കുന്ന യൂത്ത്ഫെസ്റ്റിവല് കാലം.\nഓര്‍മ്മകള്‍ക്ക് റീവൈന്‍ഡ് കിട്ടി.\nഏറനാടന് April 28, 2009 at 8:31 PM\nകലക്കി നന്ദാ.. രസമുണ്ട് ഒഴുക്കുണ്ട്..\n|santhosh|സന്തോഷ്| April 28, 2009 at 9:10 PM\nസ്ക്കൂള് ഓര്‍മ്മകള്‍ക്കെന്തു സുഗന്ധം...\nഓര്‍മ്മിപ്പിച്ചു + ചിരിപ്പിച്ചു :)\nചിത്രങ്ങള് അതാണേറെ ഇഷ്ടമായത്. ഗംഭീരം.\nsherlock April 29, 2009 at 9:41 AM\nഉം.. നിങ്ങളുടെ ഒരു റേഞ്ച് വച്ച് നോക്കിയാല് ഇതിനു നൂറില് അമ്പതു മാര്ക്കേ ഞാന് നല്കൂ\nകുഞ്ഞന് April 29, 2009 at 12:33 PM\nആ സ്റ്റേജ് വീണ്ടും അതുപോലെ കണ്ട പ്രതീതി. കുറച്ച് നേരം എല്ലാം മറന്നുള്ള വായനക്ക് അവസരം തന്നതിന് സന്തോഷം പ്രകടിപ്പിക്കുന്നു മാഷെ..\nഅവസാനം ആ കുട്ടികളുടെ ജീവിത അപ്ഡേറ്റ് കൊടുത്തത് തികച്ചും കൂടുതല് തിളക്കം നല്‍കുന്നു.\nസ്കൂള് നാടകവേദിയെല ചില നേരമ്പോക്കുകള് - തോമസ് പാലായുടെ ശൈലിയെ അനുസ്മരിപ്പിച്ചു നന്ദന്മാഷെ..\nപിന്നെ ഈ വായനയില് ഇടക്ക് ആ എട്ടാം ക്ലാസ്സുകാരനെയല്ലാത്ത ഇപ്പോഴത്തെ നന്ദനെ കണ്ടു, ഈ നാടകം പണ്ടു പൈങ്ങോട് സ്കൂളിലും മറ്റും എന്നു പറയുന്ന സ്ഥലത്ത്..\nനന്ദകുമാര് April 29, 2009 at 1:01 PM\n‘പണ്ട്’ എന്ന വാക്കിന് പത്തുമുപ്പതു കൊല്ലത്തെ പഴക്കം കണ്ടെത്തിയോ? മുന്‍പ് (കഴിഞ്ഞ വര്‍ഷങ്ങളില്)എന്നേ അവിടെ അര്‍ത്ഥമാക്കിയുള്ളു.\nതിരുത്തിയിട്ടുണ്ട്. ആഴത്തിലുള്ള വായനക്ക് പ്രത്യേക നന്ദി\nനന്ദകുമാര് April 29, 2009 at 1:08 PM\nചന്ദ്രമൌലീ : തേങ്ങ മാത്രേ ഉള്ളൂ ലേ?! :)\nപോങ്ങുമ്മൂടാ : ഉള്ളിന്റെ ഉള്ളീന്നു പറയുന്നതാണോ?\nശിവ : അപ്പോ ആദ്യത്തെ ഭാഗങ്ങളൊക്കെ മോശായീന്നാണോ പറയണേ? ;)\nഉപാസന : തോക്കെടുത്ത രാമയണത്തിന്റെ അത്രയും വന്നില്ല. ഭടനു പാരഗന്റെ ചെരുപ്പും, സന്യാസിക്കു റാഡോയുടെ വാച്ചും അത്രേള്ളൂ :)\nഅനില്‍ശ്രീ : അപ്പോ പഴയ നാടക തട്ടാണല്ലേ :)\nശ്രീലാലേ : തേങ്ങ ഉടച്ചെങ്കിലും അഭിപ്രായം കിട്ടിയില്ല. അതു തേങ്ങേടൊപ്പം പൊട്ടിപ്പോയോ? :)\nഉഗാണ്ട രണ്ടാമന് : നന്ദി. ഇടക്കിടക്കു വരണം\nറെയര് റോസ് : അപ്പോ മന്ത്രി കൊള്ളില്ലേ? :)\nഇസാദ് : തിരിച്ചും അഭി നന്ദ നന്ദനങ്ങള് ;)\nപകല്‍കിനാവന് : നന്ദി\nപേരില്ലാത്ത വായനക്കാരാ/കാരീ : അപ്പറഞ്ഞത് സത്യം :)\nഅരീക്കോടന് : സന്തോഷം, നന്ദി\nശ്രീ : നുണ പറയണ്ട. ഞാന് കേട്ടു നീട്ടിയൊരു കൂവല് ;)\nപിരിക്കുട്ടി : സന്തോഷം, നന്ദി\nപി.സി. പ്രദീപ് : കുലുങ്ങിച്ചിരിയന് :)\nമാണിക്യം : ഓര്‍മ്മകളോക്കെ അങ്ങിനെ റിവൈന്‍ഡ് ചെയ്താട്ടെ :)\nഏറനാടാ : സന്തോഷം, നന്ദി\nസന്തോഷ് : സന്തോഷം :) നന്ദി\nഷെര്‍ലോക്ക് എന്ന ജിഹേഷ് : എനിക്കറിയാം, എന്നാലും പഴയ പോസ്റ്റുകളെ ബെഞ്ച് മാര്‍ക്ക് ചെയ്ത് പുതിയ എഴുത്തിനെ വിലയിരുത്തല്ലേ... ഓരോ പോസ്റ്റും ഓരോ എഴുത്ത്, അനുഭവം :)\nവായിക്കുകയും അഭിപ്രായം പറയുകയും ചെയ്ത എല്ലാവര്‍ക്കും നന്ദി\nഷിജു | the-friend April 29, 2009 at 1:12 PM\nസ്കൂള് നാടകം ഒന്നും കളിച്ചിട്ടില്ലെങ്കിലും,അഭിനയിക്കാം എന്ന് വാഗ്ദാനം നല്‍കിയിട്ട് സമയമാകുമ്പോള് മുങ്ങിയിട്ടൂള്ള ആളാണ് ഞാന്, മറ്റൊന്നുമല്ല സ്റ്റേജ് കാണുമ്പോള് വിറയല് തുടങ്ങും അതാ.:)\nആ പഴയകാല സ്കൂള് ജീവിതത്തിലേക്ക് ഒരിക്കല് കൂടി കൂട്ടികൊണ്ടുപോയ നന്ദേട്ടന് അഭിനന്ദനങ്ങള്.....\nകുറുപ്പിന്‍റെ കണക്കു പുസ്തകം April 29, 2009 at 5:01 PM\nഇടിച്ച് ക്ലാസ്സ് റൂമിനെ വലം വെക്കുന്നു. ഞാന് ക്ലാസ്സ് റുമില് കടന്നതും.. “ എന്ത്??? നന്ദന് വരാനിത്ര വൈകിയെന്നോ?” ജോഷി രാജാവ്. “ പോടാ.^&*^&^&*..... പിന്നെ മെയ്ക്കപ്പും കോപ്പും നിന്റപ്പന് കൊണ്ടരോ?” ടെന്‍ഷന് കാരണം എന്റെ വായില് തെറിയേ വന്നുള്ളു\nചിരിച്ചു മറിഞ്ഞുപോയി നന്ദേട്ടാ\nഈ സ്വര്‍ഗീയ യാത്ര നേരിട്ട് അനുഭവിച്ചപോലെ തോന്നി നന്ദേട്ടാ. കൂട്ടുകാരുടെ ഇപ്പോഴത്തെ ജീവിതം പറഞ്ഞു അവസാനിപ്പിച്ചത് അതിലും കേമം.\nമുസാഫിര് April 29, 2009 at 5:07 PM\nനാടക പര്‍വ്വം ഭൂ‍തകാലത്തേക്ക് കൊണ്ടു പോയി.കൂ‍ട്ടുകാരന് ഒരൂ സ്ക്കൂള് നാടകത്തില് വികാരഭരിതമായി ‘അപ്പച്ചാ’ എന്നു വിളിക്കുന്ന രംഗമുണ്ട്.ഈ കക്ഷി ഒരു തമാശക്ക് വേണ്ടി ‘അച്ചപ്പാ’ (ഒരു തരം വട്ടത്തിലുള്ള എണ്ണ പലഹാരം)എന്നാണ് വിളിച്ച് പഠിച്ചത് റിഹേഴസലില്.\nശരിക്കും നാടകം നടക്കുമ്പോഴും വായില് വന്നത് ‘അച്ചപ്പാ’ എന്ന്.ബാക്കീ പുകില് പറയാതിരിക്കുകയാണ് ഭേദം.\nഎം.എസ്. രാജ് April 29, 2009 at 10:34 PM\nപണ്ട് ഞങ്ങള് കളിച്ച ഒരു നാടകത്തിലെ ഡയലോഗ് ഓര്‍മ്മ വരുന്നു:\n“നാടകം ജീവിതമല്ല. ജീവിതം നാടകവുമല്ല. എന്നാല് നാടക്കത്തില് ജീവിതവും ജീവിതത്തില് നാടകവുമുണ്ട്...”\nഛരത് April 29, 2009 at 11:01 PM\nbilatthipattanam April 30, 2009 at 2:55 AM\nബാജി ഓടംവേലി April 30, 2009 at 3:59 AM\nചിത്രങ്ങള് അതാണേറെ ഇഷ്ടമായത്.\nനൊമാദ് | A N E E S H April 30, 2009 at 12:31 PM\nനന്ദാ ഇത്തവണ ഇത് തൊട്ടു. എപ്പോഴത്തേയും പോലെയല്ല ആ അവസാന പാരഗ്രാഫിനു ഒരു സലാം\nG.manu April 30, 2009 at 2:28 PM\nഗതികെട്ട ബ്ലോഗര് പുലി അനോണിയായും സ്വന്തം ബ്ലോഗില് കമന്റിടും എന്ന് പറഞ്ഞപോലെ, സ്വര്‍ഗ്ഗയാത്ര കളിക്കാന് ഇഷ്ടമില്ലെങ്കിലും ഗതികേടുകൊണ്ട് ഞങ്ങള് റിഹേഴ്സല് നടത്തി.\nമാഷേ വളരെ ഹൃദ്യമായ പോസ്റ്റ്.. വായിച്ചപ്പോള് സ്കൂള് ദിവസങ്ങളിലേക്ക് മനസുകൊണ്ട് മടങ്ങി.\nസിസ്കോ വാച്ചിട്ട സന്യാസിയും പാരഗണിട്ട ഭടനും :)\nദീപക് രാജ്|Deepak Raj April 30, 2009 at 10:19 PM\nഅടിപൊളി. ഇത്തരം ഒരു നാടാകനുഭവം എനിക്കുമുണ്ട്. .ഇവിടെ വായിക്കാം\nകാന്താരിക്കുട്ടി May 1, 2009 at 10:38 AM\nപതിവു പോലെ വളരെ നല്ല എഴുത്ത്.പഴയ സ്കൂൾ ,കോളേജ് ജീവിതങ്ങൾ ഓർമ്മ വന്നു.അഭിനയിക്കാൻ നിന്നിട്ടില്ലെങ്കിലും അണിയറയിൽ ആക്റ്റീവ് ആയി രംഗത്തുണ്ടായിരുന്നു.പടങ്ങളും അതി മനോഹരം.\nപുള്ളി പുലി May 1, 2009 at 3:39 PM\nഈ പോസ്റ്റു കലക്കീട്ടാ വായനക്കാരേ മുഴുവന് അവരുടെ സ്കൂള് കാലത്തേക്ക് തിരിച്ചു കൊണ്ട് പോകാന് കഴിഞ്ഞ ഒരു പോസ്റ്റ്. പതിവ് നന്ദന് സ്റ്റയില്. ഞാന് ഒരു നാട്ടികക്കാരന് ആയതു കാരണം ആകും നന്ദേട്ടന്റെ എഴുത്തുകള് എന്നും എന്റെ സ്വന്തം ജീവിതത്തില് ഉണ്ടായ ഒരു ഫീല് കിട്ടാറുണ്ട്.\nആവനാഴി May 5, 2009 at 7:03 PM\nപ്രയോഗ ചാതുര്യത്തില് നന്ദകുമാര് പ്രയോഗിച്ചിരിക്കുന്ന പൊടിക്കൈകള് വളരെ ഇഷ്ടപ്പെട്ടു.\n“തവളയെപ്പിടിച്ചു എണ്ണം വച്ചതു പോലെ” ഉം, എന്താ അതിന്റെ ഒരു ഗുമ്മ്!\nനല്ല വായനാസുഖമരുളുന്ന ആഖ്യാനപടുത. ഭൂ‍തകാലത്തേക്കു വലിച്ചിഴച്ചുകൊണ്ടുപോയി നന്ദാ ഈ കൃതി.\nപണ്ടു കാലടി സ്കൂളില് പഠിക്കുമ്പോള് എല്ലാ വെള്ളിയാഴ്ചയും ഉച്ച കഴിഞ്ഞ് ആര്‍ട്സ് ക്ലബ്ബു മീറ്റിംഗും പരിപാടികളുമാണു.\nഎന്റെ ഒരു അകന്ന ബന്ധുവായ സുകുമാരനു തമിഴ്സിനിമകളിലെ എം. ജി. ആറിന്റേയും ശിവാജിയുടേയും ഡയലോഗുകള് പേശുന്നതിലായിരുന്നു പാടവം.\n“നാന് ആണയിട്ടാല്......” അവന് തൊണ്ട പൊട്ടുമാറു ഉച്ചത്തില് പാടും. പിന്നെ തെങ്ങിന്റെ ഓലമടല് ചെത്തിയുണ്ടാക്കിയ വാള് കൊണ്ടു എം.ജി.ആര് ശൈലിയില് പയറ്റലും.\nഹും. അതൊക്കെ ഒരു കാലം. ഇപ്പോള് തനി ജീവിതനാടകത്തില് പയറ്റുകയല്ലേ നാമെല്ലാം എന്റെ നന്ദാ.\nനന്ദകുമാര് May 5, 2009 at 9:16 PM\nഎന്റെ സ്വര്‍ഗ്ഗയാത്ര കാണാന് ഇവിടെ എത്തിച്ചേര്‍ന്ന ഷിജു | the-friend, കുറുപ്പിന്റെ കണക്കുപുസ്തകം, മുസാഫിര്, എം. എസ് രാജ്, ഛരത്, bilatthipattanam, ബാജി ഓടം വേലി, നൊമാദനീഷ്, ജി. മനു, ദീപക് രാജ്, കാന്താരിക്കുട്ടി, പുള്ളിപ്പുലി, ആവനാഴി എന്നിവര്‍ക്കു എന്റെ നന്ദി, സന്തോഷം :) ഇനിയും വരിക.\nഅരുണ് കായംകുളം May 5, 2009 at 11:48 PM\nനന്ദേട്ടാ പോസ്റ്റ് കലക്കി.\nഒറ്റ ഇരുപ്പിനു വായിച്ചു.അല്ല ഒരു സംശയം 'ഉത്സവം' നിങ്ങള് അവതരിപ്പിച്ചാല് പ്രൈസ്സ് കിട്ടുമായിരുന്നോ?\nവീ കെ May 7, 2009 at 2:23 AM\nമറ്റുമായി നടന്ന നല്ല സമയം ഒന്നൂടെ കണ്മുന്നിലൂടെ കടന്നുപൊയി.\nമുണ്ഡിത ശിരസ്കൻ May 7, 2009 at 11:37 AM\nകൊള്ളാമായിരുന്നു. പഴയ സ്കൂൾ ദിവസങ്ങൾ ഓർമ്മ വന്നു.\nBindhu Unny May 8, 2009 at 7:40 PM\nചിരിച്ചുമതിയായി. ഒരു തമാശ നാടകം പോലെ.\nHaree | ഹരീ May 9, 2009 at 10:45 AM\nബഷീര് വെള്ളറക്കാട് / pb May 9, 2009 at 11:42 AM\nപഴയ സ്കൂൾ അങ്കണത്തിൽ വീണ്ടുമെത്തിച്ചു താങ്കൾ..\nവളരെ നന്നായിട്ടുണ്ട് അവതരണവും.\nജയകൃഷ്ണന് കാവാലം May 9, 2009 at 1:26 PM\nജീവിതത്തിലെ ഏറ്റവും വലിയ സമ്പാദ്യങ്ങളിലൊന്നാണ് നാടകാനുഭവങ്ങള്. ഇത്രയേറെ ജീവിതം വസന്തമാക്കിത്തീര്‍ക്കുന്ന മറ്റൊരിടപാടുമില്ല. റിഹേഴ്സലും, തുടര്‍ന്ന് വേദിയിലുമുള്ള അനുഭവങ്ങള്, ചിരികള്, മണ്ടത്തരങ്ങള്, തമാശകള് ഇങ്ങനെ ഒരിക്കലും മറക്കാന് കഴിയാത്ത അനുഭവങ്ങള്. ജീവിതത്തിന്‍റെ കനല്‍ക്കാറ്റേറ്റ് വരണ്ട ജീവിതങ്ങളാവും അതില് പങ്കെടുക്കുന്ന ഒട്ടുമുക്കാലും പേര്‍ക്കും, എന്നാലും ആ അനുഭവങ്ങള് അവര്‍ക്ക് മറ്റെങ്ങും കിട്ടാത്ത സൌഭാഗ്യങ്ങളായി മാറുന്നു. സ്കൂള് നാടകാനുഭവങ്ങളാണെങ്കില് പലപ്പോഴും നമ്മുടെ ചുണ്ടുകളില് ഒരു പുഞ്ചിരിയായി എത്രയോ പ്രാവശ്യം തനിയാവര്‍ത്തനം നടത്തുന്നു.\nനല്ല പോസ്റ്റ്. നന്നായി ഇഷ്ടപ്പെട്ടെന്നു മാത്രമല്ല, ഇതില് വിവരിച്ച പല സന്ദര്‍ഭങ്ങളും എന്‍റെ ജീവിതത്തിലും ഉണ്ടായിട്ടുമുണ്ട്.\nനന്ദകുമാര് May 9, 2009 at 1:57 PM\nഅരുണ് കായംകുളം, വീ. കെ., മുണ്ഡിത ശിരസ്കന്, ബിന്ദു ഉണ്ണി, ഹരി, ബഷീര് വെള്ളാറക്കാട്, ജയകൃഷ്ണന് കാവാലം, എന്റെ ഹൃദയം നിറഞ്ഞ നന്ദി, ഈ വരവിനും വായനക്കും അഭിപ്രായങ്ങള്‍ക്കും\nAnonymous May 10, 2009 at 6:32 PM\n. May 11, 2009 at 2:54 PM\nഈ ബ്ലോഗിന്റൊരു ഭാഗ്യേ...എത്ര പുത്തന് തലക്കെട്ടുകളാ...ഇനിയും എത്ര സ്റ്റോക്കുണ്ട്?ഈ കളര് കോംബിനേഷനാ ഭംഗി.\nപൈങ്ങോടന് May 12, 2009 at 3:35 AM\nവായിച്ചപ്പോള് മനസ്സ് പതുക്കെ കല്‍പ്പറമ്പ് സ്കൂളിലേക്ക് പോയി. അതൊക്കെ ഒരു കാലം മോനെ ദിനേശാ.\nഅന്ന് ആരായിരുന്നു പ്യൂണ്? ആന്‍ഡ്രൂസേട്ടനാണോ?\nഇഷ്ടപ്പെട്ടു. പിന്നെ വരച്ച ചിത്രങ്ങള്‍ക്ക് മികവ് തീരെ പോരാ. എന്നും സംശയങ്ങള് തീര്‍ത്തു തരാന് എനിക്കു ടൈം ഇല്ലെന്ന് എത്ര തവണ പറയണം\nശ്രീഇടമൺ May 20, 2009 at 11:09 AM\nശ്രീലാല് May 20, 2009 at 11:55 PM\nഅമ്പതാം കമന്റായി അടിക്കാന് വാങ്ങിയ തെങ്ങ പൂജിച്ച് അടുത്ത് വച്ചാണ് വായന തുടങ്ങിയത്. അവസാനമെത്തിയപ്പോള് ഞാന് സെന്റിയായി.. നല്ല എഴുത്ത്. എന്ത് രസാണ് വായിക്കാന്.. ഓര്‍മ്മകള് എനിക്കും ഉണ്ട്.. നാട്ടിലെ വായനശാലയും വാര്‍ഷികവും നാടകവും എല്ലാം.. :)\nഒന്നില് പിഴച്ചാല് അമ്പതില് എന്നല്ലേ ശാസ്ത്രം. തേങ്ങ അധികം ഒച്ചപ്പാടാക്കാതെ ഉടച്ചിട്ട് പോകുന്നു..\nറിയാസ് (മിഴിനീര്‍ത്തുള്ളി) October 17, 2010 at 1:22 AM\nഞാനും ഒരു നിമിഷം ആ പഴയ സ്കൂള് കുട്ടിയായി....


ഷോട്‌സ് ധരിച്ചെത്തിയയാളെ എസ്ബിഐ ബാങ്ക് ഇറക്കിവിട്ടു ; മാന്യമായി വസ്ത്രം ധരിച്ചുവരാന് ആവശ്യപ്പെട്ടതായി ആരോപണം\nബാങ്കിന്റെ മാന്യതക്ക് ചേരുന്ന വസ്ത്രം ധരിച്ച് എത്താനാണ് ജീവനക്കാര് നിര്‍ദേശിച്ചതെന്നും ഇയാള് പറയുന്നു. പാന്റ് ധരിച്ചെത്താനാണ് ബാങ്ക് ജീവനക്കാര് ആവശ്യപ്പെട്ടത്.\nഷോട്‌സ് ധരിച്ച് എത്തിയതിന് എസ്ബിഐ ബാങ്ക് ഇറക്കിവിട്ടതായി യുവാവിന്റെ പരാതി. ആശിഷ് എന്നയാളാണ് ട്വിറ്ററിലൂടെ പരാതിയുമായി രംഗത്തെത്തിയത്. ഷോട്‌സ് ധരിച്ച് എസ്ബിഐ ശാഖയിലെത്തിയപ്പോള് പ്രവേശനം നിഷേധിച്ചുവെന്നാണ് ഇയാളുടെ പരാതി. ബാങ്കിന്റെ മാന്യതക്ക് ചേരുന്ന വസ്ത്രം ധരിച്ച് എത്താനാണ് ജീവനക്കാര് നിര്‍ദേശിച്ചതെന്നും ഇയാള് പറയുന്നു. പാന്റ് ധരിച്ചെത്താനാണ് ബാങ്ക് ജീവനക്കാര് ആവശ്യപ്പെട്ടത്.\nഅതേസമയം, ഇത്തരത്തില് എസ്ബിഐ എന്തെങ്കിലും ഡ്രസ്‌കോഡ് ഉപയോക്താക്കള്‍ക്ക് ഏര്‍പ്പെടുത്തിയിട്ടുണ്ടോയെന്ന് വ്യക്തമാക്കണമെന്നാണ് ആശിഷിന്റെ ആവശ്യം.\nസമാനമായ അനുഭവം ആര്‍ക്കെങ്കിലും ഉണ്ടായിട്ടുണ്ടെങ്കില് അത് പങ്കുവെക്കണമെന്നും ആശിഷ് സോഷ്യല്‍മീഡിയയിലൂടെ ആവശ്യപ്പെട്ടു.\nഇതിനിടെ, ഉപയോക്താകള്‍ക്ക് ഒരു തരത്തിലുമുള്ള ഡ്രസ്‌കോഡും ഏര്‍പ്പെടുത്തിയിട്ടില്ലെന്ന് എസ്ബിഐ പ്രതികരിച്ചു. പ്രാദേശികമായി അംഗീകരിച്ച പാരമ്പര്യത്തിനും സംസ്‌കാരത്തിനും അനുസരിച്ചുള്ള ഏത് വസ്ത്രവും ധരിക്കാം. ആശിഷിന് മോശം അനുഭവം ഉണ്ടായ ബാങ്കിന്റെ ബ്രാഞ്ച് കോഡും മറ്റ് വിവരങ്ങളും ദയവായി പങ്കുവെക്കണമെന്നും എസ്ബിഐ അറിയിച്ചു.\nപിന്നാലെ, എസ്ബിഐ പ്രശ്‌നത്തില് ഇടപെട്ടുവെന്നും ബാങ്കിന്റെ ചീഫ് മാനേജര് തന്നെ അനുനയത്തിനായി വീട്ടില് എത്തിയെന്നും ആശിഷ് ട്വീറ്റ് ചെയ്തു.


jose k mani's decison on UDF stand;These are the possibilities | യുഡിഎഫ് നീക്കത്തില് പെട്ടത് ജോസ് കെ മാണി; ഇടത് പ്രവേശനത്തെ എതിര്‍ത്ത് ഒപ്പമുള്ള ഭൂരിപക്ഷം പേരും - Malayalam Oneindia\nUpdated: Wed, Jul 22, 2020, 20:37 [IST]\nതിരുവനന്തപുരം: യുഡിഎഫില് നിന്നും മാറ്റി നിര്‍ത്തപ്പെട്ട കേരള കോണ്‍ഗ്രസിലെ ജോസ് കെ മാണി വിഭാഗം തുടര് രാഷ്ട്രീയ നീക്കങ്ങളെ കുറിച്ച് ഇതുവരെ വ്യക്തമായ ഒരു തീരുമാനം ഇതുവരെ സ്വീകരിച്ചിട്ടില്ല. സ്വതന്ത്ര നിലപാട് തുടരുമെന്നാണ് ജോസ് കെ മാണി കഴിഞ്ഞ ദിവസവും വ്യക്തമാക്കിയത്.\nഇടതുമുന്നണിയിലേക്ക് ചേക്കേറുമെന്ന ശക്തമായ സൂചനയുണ്ടായിരുന്നെങ്കിലും ഇതുസംബന്ധിച്ച് വ്യക്തമായ തീരുമാനം ഇതുവരെ കൈകൊണ്ടിട്ടില്ല. സിപിഐയുടെ ശക്തമായ എതിര്‍പ്പിനിടയിലും സിപിഎമ്മിന് ജോസ് കെ മാണിയെ മുന്നണിയിലെത്തിക്കാന് സിപിഎം നേതൃത്വത്തില് നീക്കങ്ങള് ആരംഭിച്ചിരുന്നു.\nസിപിഎം-ജോസ് കെ മാണി\nസിപിഎം-ജോസ് കെ മാണി വിഭാഗങ്ങള് തമ്മില് അനൗദ്യോഗിക ചര്‍ച്ചകള് തുടങ്ങിയതായുള്ള റിപ്പോര്‍ട്ടുകളും പുറത്തു വന്നിരുന്നു. ജോസ് കെ മാണിയുടെ കടന്ന് വരവോടെ മധ്യകേരളത്തില് തദ്ദേശ, നിയമസഭാ തിരഞ്ഞെടുപ്പുകളില് സ്വാധീനം ഉറപ്പിക്കാമെന്നായിരുന്നു സിപിഎമ്മിന്‍റെ കണക്ക് കൂട്ടല്. അതിനാല് തന്നെ ചര്‍ച്ചകള്‍ക്ക് സിപിഎം തയ്യാറുമായിരുന്നു.\nഎന്നാല് അതിനിടയിലാണ് സംസ്ഥാനത്ത് സ്വര്‍ണ്ണക്കടത്ത് വിവാദം ഉയര്‍ന്നു വരുന്നത്. ഇതോടെ ഇടത് മുന്നണി പ്രവേശ ചര്‍ച്ചകള്‍ക്ക് ജോസ് കെ മാണി തല്‍ക്കാലിക വിരാമം ഇടുകയായിരുന്നു. മുന്നണി പ്രവേശനം സംബന്ധിച്ച് തീരുമാനം എടുക്കുന്നത് തദ്ദേശ തിരഞ്ഞെടുപ്പ് വരെ നീട്ടിക്കൊണ്ടുപോവാനായിരുന്നു ജോസ് കെ മാണിയുടെ നീക്കം.\nഎന്നാല് സ്വര്‍ണ്ണക്കടത്ത് കേസില് സ്പീക്കര്‍ക്കും സര്‍ക്കാറിനുമെതിരെ അവിശ്വാസ പ്രമേയം കൊണ്ടുവരാന് പ്രതിപക്ഷം തീരുമാനിച്ചതോടെ തദ്ദേശ തിരഞ്ഞെടുപ്പ് വരെ സ്വതന്ത്ര നിലപാട് തുടരുക എന്നതില് ജോസ് കെ മാണിക്ക് ഉറച്ച് നില്‍ക്കാന് കഴിയുമോയെന്നത് സംശയകരമാണ്. ഒരു മുന്നണിയുടേയും ഭാഗമല്ലാതെ നില്‍ക്കുന്ന ജോസ് പക്ഷത്തിന് നിയമസഭായിലെ അവിശ്വാസ പ്രമേയത്തില് നിലപാട് സ്വീകരിക്കേണ്ടി വരും.\nഇടുക്കിയില് നിന്നുള്ള റോഷി അഗസ്റ്റിന്, കാഞ്ഞിരപ്പള്ളിയില് നിന്നുള്ള എന് ജയരാജ് എന്നിങ്ങനെ രണ്ട് എംഎല്‍എമാരാണ് ജോസ് കെ മാണി വിഭാഗത്തിന് നിയമസഭയില് ഉള്ളത്. എംഎല്‍എമാര്‍ക്ക് ആര് വിപ്പ് നല്‍കും എന്നതിനെചൊല്ലിയും ജോസ് കെ മാണി, ജോസഫ് പക്ഷങ്ങള് തമ്മില് തര്‍ക്കം തുടങ്ങിയിട്ടുണ്ട്. ചിഹ്നം സംബന്ധിച്ച തര്‍ക്കം നിലനില്‍ക്കുന്നതും വിപ്പ് അധികാരം ഉപയോഗിക്കുന്നതില് നിര്‍ണ്ണായകമാവും.\nയുഡിഎഫില് നിന്നും പുറത്താക്കപ്പെട്ട കേരളാ കേണ്‍ഗ്രസ് ജോസ് പക്ഷത്തിന് അഗ്നിപരീക്ഷണമായിരിക്കും അവിശ്വാസ പ്രമേയത്തിലെ വോട്ടെടുപ്പ്. ചിഹ്നം സംബന്ധിച്ചുള്ള തര്‍ക്കത്തില് തെരഞ്ഞെടുപ്പ് കമ്മീഷന്‍റെ അന്തിമ വിധി വന്നിട്ടില്ലാത്തതിനാല് വിപ്പ് നല്‍കാനുള്ള അധികാരം വര്‍ക്കിംഗ് ചെയര്‍മാനായ പിജെ ജോസഫില് നിക്ഷിപ്തമാണ്.\nജോസ് പക്ഷത്തെ എംഎല്‍എമാര് പ്രമേയത്തെ എതിര്‍ത്താലും വോട്ടെടുപ്പില് നിന്ന് വിട്ട് നിന്നാലും വിപ്പ് ലംഘനമാവും. പ്രമേയത്തെ അനുകൂലിച്ചാല് യുഡിഎഫിലേക്കുള്ള ജോസ് കെ മാണിയുടെ മടക്കമായി അധിനെ കണക്കാക്കാന് കഴിയും. തുടര് ചര്‍ച്ചകളില് ഈ അനുകൂല നിലപാട് നിര്‍ണ്ണായകമാവും.\nഎന്നാല് യുഡിഎഫ് കൊണ്ടുവരുന്ന പ്രമേയത്തെ അനുകൂലിക്കുന്ന നിലപാട് ഒരിക്കലും ഉണ്ടാകില്ലെന്നാണ് ജോസ് പക്ഷം നേതാക്കള് നല്‍കുന്ന സൂചന. വിപ്പ് നല്‍കാനുള്ള അവകാശം തങ്ങള്‍ക്കാണെന്ന് കാണിച്ച് ജോസ് പക്ഷത്തെ റോഷി അഗസ്റ്റിന് സ്പീക്കര്‍ക്ക് കത്ത് നല്‍കും. എന്നാല് വിപ്പ് നല്‍കാനുള്ള അധികാരം തങ്ങള്‍ക്ക് തന്നെയാണെന്നാണ് ജോസഫ് പക്ഷത്തിന്‍റെ വാദം.\nഇടതിന് അനുകൂലമായ തീരുമാനം എടുക്കാന് മുന്നണി പ്രവേശനം സബന്ധിച്ച് ഒരു ഉറപ്പ് ഇതുവരെ കിട്ടിയിട്ടില്ല. സ്വര്‍ണ്ണക്കടത്ത് കേസില് സര്‍ക്കാരിന്‍റെ പ്രതിഛായ ഇടിഞ്ഞുവെന്ന് കാട്ടി ഇടത് പ്രവേശനത്തെ ജോസ് കെ മാണിക്കൊപ്പമുള്ള ഭൂരിപക്ഷം പേരും എതിര്‍ക്കുന്നു. വിഷയം ചര്‍ച്ച ചെയ്യാൻ ജോസ് പക്ഷം ഈയാഴ്ച പാര്‍ലമെന്‍ററി പാര്‍ട്ടി യോഗം വിളിച്ചിട്ടുണ്ട്\nഅതേസമയം, ജോസിനെ മുന്നണിയിലേക്ക് തിരികെ എത്തിക്കാന് കോണ്‍ഗ്രസ് നേതാക്കള്‍ക്കും താല്‍പര്യം ഉണ്ട്. ചര്‍ച്ചകള്‍ക്ക് തയ്യാറാണെന്ന് മുസ്ലിം ലീഗ് നേതാക്കളും ജോസ് കെ മാണി വിഭാഗത്തെ നേരത്തെ തന്നെ അറിയിച്ചിട്ടുണ്ട്. കോട്ടയം ജില്ലാ പഞ്ചായത്തില് അവിശ്വാസപ്രമേയം കൊണ്ടുവരാത്തത് ജോസിന്‍റെ മടക്കം കൂടി മുന്നില് കണ്ടാണ്.\nഎടുത്ത് ചാടി തീരുമാനം വേണ്ട\nയുപിഎ ഘടകക്ഷിയെന്ന നിലയില് പ്രശ്നപരിഹാരത്തിനായി കോൺഗ്രസ് ദേശീയ നേതൃത്വം ഇടപെടുന്നതും ജോസ് പക്ഷത്തിന് ആശ്വാസമാവുന്നുണ്ട്. രാഹുൽഗാന്ധിയുമായി സംസാരിച്ചെന്നും ജോസ്പക്ഷ നേതാക്കൾ പറയുന്നു. അതേസമയം, പുതിയ വിവാദവുമായി ബന്ധപ്പെട്ട് സർക്കാറിനെയോ മുഖ്യമന്ത്രിയെയോ പരസ്യമായി വിമര്‍ശിക്കാന് ജോസ് കെ മാണി തയ്യാറായില്ലെന്നതും ശ്രദ്ധേയമാണ്\njose k mani's decison on UDF stand;These are the possibilities


ക്രൊയേഷ്യൻ സൂപ്പർ താരവും ക്ലബ് വിടുന്നു; റയൽ മാഡ്രിഡിൽ പ്രതിസന്ധി രൂക്ഷം |\n23rd July 2018 MJnewsDesk0Comments റയൽ മാഡ്രിഡ്\nക്രിസ്റ്റ്യാനോ റൊണാൾഡോ ക്ലബി വിട്ടതിന്റെ ക്ഷീണത്തിലാണ് സ്പാനിഷ് വമ്പൻമാരായ റയൽ മാഡ്രിഡ്. റൊണാൾഡോയ്ക്ക് പകരക്കാരനായി ഇതുവരെ ആരെയും ഉറപ്പിക്കാനാകാത്തതിന്റെ ആശങ്കയിലാണ് ടീമും ആരാധകരും. ഇതിന്റെയൊപ്പമാണ് മറ്റൊരു താരം കൂടി ടീം വിടണമെന്ന ആഗ്രഹവുമായി രംഗത്ത് വന്നിരിക്കുന്നത്.\nക്രൊയേഷ്യയുടെ മധ്യനിര താരമായ കൊവാസിച്ചാണ് റയൽ വിടാൻ താത്പര്യം പ്രകടിപ്പിച്ച് മാനേജ്‌മെന്റുമായി ബന്ധപ്പെട്ടത്. റയൽ പരിശീലകൻ ലൊപടൂയിയുമായി താരം ചർച്ചകൾ നടത്തുകയും ചെയ്തു. ടീം വിടണമെന്ന താത്പര്യം മുമ്പും കൊവാസിച്ച് പ്രകടിപ്പിച്ചിട്ടുണ്ട്. അദ്ദേഹത്തെ ടീം വിടാൻ റയൽ അനുവദിച്ചേക്കുമെന്നാണ് കേൾക്കുന്നത്.\nആദ്യ ഇലവനിൽ അവസരങ്ങൾ ലഭിക്കാത്തതിൽ റയലിൽ താരം അസംതൃപ്തനായിരുന്നു. ഇതാണ് മറ്റു ക്ലബ്ബുകളിലേക്ക് ചേക്കേറാൻ കൊവാസിച്ചിനെ പ്രേരിപ്പിച്ചത്. ഇംഗ്ലീഷ് ക്ലബ്ബായ ലിവർപൂൾ അടക്കം കൊവാസിച്ചിനെ ഏറ്റെടുക്കാൻ താത്പര്യം പ്രകടിപ്പിച്ചിട്ടുമുണ്ട്. കൂടാതെ ബയേൺ മ്യൂണിക്കും താരത്തിനായി രംഗത്തുണ്ട്\n← വെള്ളക്കെടുതി റിപ്പോർട്ട് ചെയ്യാൻ പോയ മാതൃഭൂമി ചാനൽ സംഘത്തിന്റെ വള്ളം മറിഞ്ഞു രണ്ട് പേരെ കാണാതായി\nബാലകൃഷ്ണ പിള്ള-സ്‌കറിയ തോമസ് വിഭാഗം ലയനത്തിന്; ലക്ഷ്യം എൽഡിഎഫ് പ്രവേശനം →\nചെപ്പോക്കിൽ സൂര്യോദയം: ചെന്നൈയെ തകർത്ത് മുംബൈ ഐപിഎൽ ഫൈനലിൽ\nനാല് ഓവറിൽ4റൺസിനിടെ3വിക്കറ്റ്; ഇന്ത്യ കൂട്ടത്തകർച്ചയിലേക്ക്


സ്‌പേസ് ഷട്ടില് ചലഞ്ചര്- വിഹായസ്സ് വിറങ്ങലിച്ച ദുരന്തഗാഥ\nജനുവരി 28. സ്‌പേസ് ഷട്ടില് ചലഞ്ചര് ദുരന്തവാര്‍ഷികം. മനുഷ്യന് ബഹിരാകാശ യാത്ര തുടങ്ങിയ 1960 കളില് തന്നെ, സ്‌പേസ് ഷട്ടില് എന്ന ആശയത്തിന് ജീവന് വെച്ചിരുന്നു. ഒരു സഞ്ചാരയോഗ്യമായ ബഹിരാകാശ യാനം എന്നത് സ്‌പേസ് ടെക്‌നോളജിയുടെ ഏറ്റവും സങ്കീര്‍ണമായ മേഖലയാണ്. രണ്ടോ മൂന്നോ മനുഷ്യര്‍ക്ക് സുരക്ഷിതമായി പെരുമാറണം, നിയന്ത്രണ സംവിധാനം, വാര്‍ത്താവിനിമയം, പരീക്ഷണ നിരീക്ഷണ ഉപകരണങ്ങള്, അപകട ഘട്ടങ്ങള് കൈകാര്യം ചെയ്യാനാവശ്യമായ അടിയന്തിര സംവിധാനങ്ങള്, റീ എന്‍ട്രി സമയത്ത് ആവശ്യമായ താപപ്രതിരോധം, പാരച്യൂട്ടുകള്….അങ്ങിനെയങ്ങിനെ നൂറുനൂറു ഘടകങ്ങള്. ഇതെല്ലാം,കഷ്ടിച്ച് ഒരു കാറിന്റെ വലിപ്പത്തില് ഈ പേടകത്തെ സുരക്ഷിതമായി വിക്ഷേപിക്കാന് ആവശ്യമായ വിക്ഷേപണ വാഹനം അഥവാ റോക്കറ്റ്, അതിലേക്കാവശ്യമായ നൂറുകണക്കിന് ടണ് ഇന്ധനം. കഷ്ടിച്ച്, രണ്ടോ മൂന്നോ ടണ് ഭാരമുള്ള പേടകത്തെ ബഹിരാകാശത്തെത്തിക്കാന്, കത്തിച്ച് തീര്‍ക്കുന്നത് 450 ടണ്ണോളം ഇന്ധനവും, റോക്കറ്റും. ഭൂമിയില് തിരിച്ചെത്തുന്നത്, അഞ്ഞൂറ് കിലോ മാത്രമുള്ള, യാത്രികര് ഇരിക്കുന്ന ഒരു ചെറിയ കഷണം മാത്രം. അടുത്ത യാത്രക്ക് ഇതെല്ലാം വീണ്ടും ഉണ്ടാക്കണം. ഭീമമായ ചെലവ്,മനുഷ്യാദ്ധ്വാനം, അപകട സാധ്യത. എങ്കിലും 1980കള് വരെ മനുഷ്യന് ഇങ്ങിനെ മാത്രമാണ് ബഹിരാകാശസഞ്ചാരം നടത്തിയത്. ഇങ്ങിനെ തന്നയാണ്,അപ്പോളോ ദൗത്യങ്ങള്, അമ്പിളിമാമനെ കൈക്കുമ്പിളിലൊതുക്കിയതും.\nഇവിടെയാണ് പുനരുപയോഗിക്കാവുന്ന ബഹിരാകാശ പേടകം എന്ന ആശയത്തിന്റെ പ്രാധാന്യം വന്നത്. അങ്ങിനെ സാധിച്ചാല്, കൂടുതല് ദൗത്യങ്ങള് നടത്താം, കൂടുതല് പരീക്ഷണങ്ങള് നടത്താം, ബഹിരാകാശത്തിന്റെ സാധ്യതകളെ കൂടുതല് വിനിയോഗിക്കാം. ഓരോ ദൗത്യത്തിനും 25 ബില്ല്യണ് ഡോളര് ചെലവായ, അപ്പോളോ -ചാന്ദ്ര പദ്ധതികള്‍ക്ക് ശേഷം നട്ടെല്ലൊടിഞ്ഞ സാമ്പത്തിക അവസ്ഥയില്, നാസ സമര്‍പ്പിച്ച എല്ലാ പദ്ധതികളും നിരസിക്കപ്പെട്ടു. എങ്കിലും പ്രസിഡന്റ് നിക്‌സണ്, സ്‌പേസ് ഷട്ടില് പ്രൊജക്റ്റ് മാത്രം അംഗീകരിച്ചു.\nഒരു വിമാനം പോലെ സഞ്ചരിക്കുന്ന പേടകമാണ് നാസ വിഭാവനം ചെയ്തത്. പക്ഷെ ഇത്ര വലിയ ഒരു പേടകത്തെ എങ്ങിനെ വിക്ഷേപിക്കും. ഏതൊരു വസ്തുവും ബഹിരാകാശത്തെത്തണമെങ്കില് സെക്കന്റില് 11 കിലൊമീറ്റര് എന്ന ഉയര്‍ന്ന വേഗത വേണം (orbital velocity, അതുണ്ടാക്കാന് വളരെ വലിയതോതില് ഇന്ധനവും പറ്റിയ എഞ്ചിനുകളും വേണം. ഇവിടെ ഒരു വിമാനത്തിന്റെ ആകൃതി കൂടിയേ കഴിയൂ. അങ്ങിനെ പരമ്പരാഗതമായ റോക്കറ്റ് മോഡല് നാസ ഉപേക്ഷിച്ചു.38 മീറ്റര് നീളമുള്ള വിമാനത്തിന്റെ ചിറകുകളും ശരീരവുമുള്ള പ്രധാന പേടകം രൂപംകൊണ്ടു. പിന്നില് മൂന്ന് എഞ്ചിന് നോസിലുകള്. സാധാരണ റോക്കറ്റില്, ഇന്ധന ടാങ്കിന്റെ അടിയില് തന്നെയാണ്, എഞ്ചിനും നോസിലുകളും ഉണ്ടാവുക. എന്നാല് ഷട്ടിലില് 45 മീറ്റര് നീളമുള്ള ഇന്ധന ടാങ്ക് പുറത്താണ്. അതിലാണ് ഷട്ടില് അള്ളിപ്പിടിച്ചിരിക്കുന്നത്. വിക്ഷേപണത്തിനു കരുത്തു കൂട്ടാന്, ഏതാണ്ട് നാല്പത്തിരണ്ട് മീറ്റര് നീളമുള്ള രണ്ട് ബൂസ്റ്ററുകള്, ടാങ്കിനിരുവശത്തും. പടുകൂറ്റന് സിലിണ്ടര് മാതൃകയിലുള്ള റോക്കറ്റുകള് കണ്ട് ശീലിച്ച ലോകത്തിന് ഷട്ടിലിന്റെ ഈ വിചിത്ര മാതൃക കൗതുകമായിരുന്നു. മൂന്ന് കൂറ്റന് തൂണുകളില് പറ്റിപ്പിടിച്ചിരിക്കുന്ന ഒരു വലിയ മരം കൊത്തിയുടെ രൂപം.\nസാധാരണ റോക്കറ്റ് പോലെ തന്നെയാണ് ഷട്ടിലും വിക്ഷേപിക്കുക. വിക്ഷേപണത്തിന്റെ നൂറാം സെക്കന്റില്,ബൂസ്റ്ററുകള് വേര്‍പെട്ടു കടലില് വീഴും. പ്രത്യേകം നിയോഗിക്കപ്പെട്ട റിക്കവറി കപ്പലുകള്, ഇവയെ വീണ്ടെടുത്ത് കരയിലെത്തിക്കും. ഇത് വീണ്ടും ഉപയോഗിക്കാം. പേടകത്തിന്റെ ഭ്രമണപഥ പ്രവേശനത്തിന് തൊട്ട് മുന്‍പ് ഇന്ധന ടാങ്ക് വേര്‍പെട്ട് അന്തരീക്ഷത്തില് കത്തിയമരും. എഞ്ചിനുകളോട് ചേര്‍ന്നുള്ള OMS- (Orbital manuvering systems ) ഉപയോഗിച്ച് കൃത്യമായ ഭ്രമണപഥത്തില് പ്രവേശിക്കുന്ന ഷട്ടില് ദൗത്യമാരംഭിക്കും. ഷട്ടിലിന്റെ കൊക്പിറ്റിനു പിന്നിലെ നീണ്ട അറ രണ്ടായി തുറക്കാന് കഴിയുന്നതാണ്. നാല്പത് മീറ്ററോളം നീട്ടാന് കഴിയുന്ന ഒരു യന്ത്രക്കൈ തന്നെയുണ്ട് അവിടെ. ഈ സംവിധാനങ്ങള് ഉപയോഗിച്ച് വലിയ ഉപഗ്രഹങ്ങളെ ബഹിരാകാശത്തെത്തിക്കാം. കേടായ ഉപഗ്രഹങ്ങളെ അതിന്റെ സമീപത്ത് ചെന്ന് നന്നാക്കാം, വേണമെങ്കില് അവയെ വീണ്ടെടുത്ത് ഭൂമിയിലേക്ക് കൊണ്ടുവരാം. ഹബ്ബിള് സ്‌പേസ് ടെലസ്‌കോപ്പ്, പ്രപഞ്ച വിസ്മയങ്ങളിലേക്ക് മിഴിതുറന്നത് ഷട്ടിലിന്റെ ഈ മാന്ത്രിക കൈയ്യിലൂടെയാണ്.\nദൗത്യങ്ങള്‍ക്ക് ശേഷം പ്രത്യേക നോസിലുകളിലൂടെ ഭ്രമണപഥം താഴ്ത്തുന്ന ഷട്ടില്, തിരശ്ചീനമായി ഭൗമാന്തരീക്ഷത്തിലേക്ക് കയറും. ആ ഘട്ടത്തില് ഭീമമായ ചൂട് പ്രതിരോധിക്കാന്, ഷട്ടിലിന്റെ അടിയിലെ പ്രതലമാകെ പ്രത്യേക ടൈല് പതിച്ചിട്ടുണ്ട്…താഴ്ന്ന അന്തരീക്ഷനിലകളിലെത്തുന്ന വാഹനം, ഒരു വിമാനമായിത്തന്നെ,ലാന്‍ഡിങ് ഗിയറുകള് ഉപയോഗിച്ച് റണ്‍വേയിലേക്ക് ഒഴുകിയിറങ്ങും. അഞ്ച് മുതല് ഏഴ് വരെ യാത്രക്കാരെ ഒരു ദൗത്യത്തില് വഹിക്കാന് ഷട്ടിലിന് കഴിയും.\nഏറെനാളത്തെ പരീക്ഷണങ്ങള്‍ക്കും ട്രയലുകള്‍ക്കും ശേഷം 1981 ഏപ്രില് 12 ന്, കൊളംബിയ എന്ന് പേരിട്ട ആദ്യത്തെ സ്‌പേസ് ഷട്ടില് കേപ് കനാവെറലില് നിന്നും കുതിച്ചുയര്‍ന്നു. ചലഞ്ചര്, അറ്റ്‌ലന്റിസ്,ഡിസ്‌കവറി എന്നീ ഷട്ടിലുകള് കൂടി നാസ നിര്‍മ്മിച്ചു. പിന്നീടുള്ള വര്‍ഷങ്ങളിലെ, ലോകത്തെ അതിശയിപ്പിച്ച ബഹിരാകാശ വാര്‍ത്തകളെല്ലാം സ്‌പേസ് ഷട്ടില് ദൗത്യങ്ങളെ ചുറ്റിപ്പറ്റിയായി. ഷട്ടിലിന്റെ കരുത്തിലേറി ഇന്ത്യയുടെ ഇന്‍സാറ്റ് അടക്കംധാരാളം ഉപഗ്രഹങ്ങള് ബഹിരാകാശം പൂകി. പല രാജ്യങ്ങളില് നിന്നും സഞ്ചാരികള് ഷട്ടിലിനെ ആശ്രയിച്ചു. അനാഥപ്രേതങ്ങളായി സ്‌പേസില് ചുറ്റിത്തിരിഞ്ഞ് നടന്ന ഉപഗ്രഹങ്ങളെ തിരികെ ഭൂമിയിലെത്തിച്ച് നന്നാക്കി. വികൃതിക്കുട്ടികളെ പോലെ അനുസരണക്കേട് കാട്ടിനടന്ന ഉപഗ്രഹങ്ങളെ, അവിടെച്ചെന്നു മെരുക്കി ആട്ടിന് കുട്ടികളാക്കി. സ്‌പേസ് ടെക്‌നോളജിയില്, സോവിയറ്റ് യൂണിയനെ ബഹുകാതം പിന്നിലാക്കാന് നാസയെ സഹായിച്ചത് ഈ അത്ഭുത ബഹിരാകാശപ്പക്ഷി തന്നെയാണ്.\n1986 ജനുവരി 28.. സ്‌പേസ് ഷട്ടിലിന്റെ പതിനൊന്നാമാതും ചലഞ്ചറിന്റെ മൂന്നാമതും വിക്ഷേപണത്തിനു വേണ്ടി തയ്യാറെടുപ്പുകള് പൂര്‍ത്തിയാക്കിയ അമേരിക്കയുടെ തെക്കേ മുനമ്പിലെ കേപ് കനാവെറലിലെ കെന്നഡി സ്‌പേസ് സെന്റര്. തണുത്തുറഞ്ഞ ആ ജനുവരിയിലും,വിക്ഷേപണം കാണാന് സുരക്ഷാ മേഖലക്ക് പുറത്ത് നൂറുകണക്കിനാളുകള് തമ്പടിച്ചിരുന്നു. കൂടാതെ ടിവിയില് തത്സമയം വീക്ഷിക്കുന്ന കോടിക്കണക്കിനു ആളുകള്… കാരണം, സ്‌പേസ് ഷട്ടില് അവര്‍ക്ക് വെറുമൊരു സാങ്കേതിക വിദ്യയല്ല, അമേരിക്കയുടെ വികാരം തന്നെയാണ്, വിക്ഷേപണങ്ങളോരോന്നും ആഘോഷവും. ഷട്ടില് സാങ്കേതികതയില് ആശാന്മാരിയിക്കഴിഞ്ഞിരുന്ന നാസയുടെ മിഷന് കണ്ട്രോളില് ഒരു സമ്മര്‍ദ്ദവുമില്ല. വിക്ഷേപണതറയില്, ബഹിരാകാശത്തേക്ക് ചുണ്ട് കൂര്‍പ്പിച്ച്, ഭീമന് അരയന്നപ്പിട പോലെ ചലഞ്ചര് സര്‍വ്വസജ്ജമായി നില്‍ക്കുന്നു. കമാണ്ടര് ഫ്രാന്‍സിസ് സ്‌കൂബിയും പേലോഡ് സ്‌പെഷ്യലിസ്റ്റും വനിതയുമായ ക്രിസ്റ്റ മക്കൊളിഫും അടക്കം ഏഴ് ആസ്‌ട്രോനോട്ടുകള് ലിഫ്റ്റ് വഴി കോക്പിറ്റില് പ്രവേശിച്ച് ബെല്‍റ്റുകള് മുറുക്കി. (അമേരിക്കന് ബഹിരാകാശ സഞ്ചാരികളെ വിളിക്കുന്ന പേരാണ് ആസ്‌ട്രോനോട്ട്. സോവിയറ്റ് സഞ്ചാരികളെ കൊസ്‌മൊനൊട്ട് എന്നാണു വിളിക്കുക).\nകൗണ്ട് ഡൗണ് തടസ്സങ്ങളൊന്നുമില്ലാതെ പുരോഗമിച്ചു. എണ്ണം പൂജ്യത്തിലെത്തിയപ്പോള്, ഷട്ടില് നോസിലുകളില് ഓറഞ്ച് ജ്വാലകള് ഇരമ്പിയാര്‍ത്തു. അലറിവിളിച്ച ബൂസ്റ്ററുകളുടെ സഹായത്തോടെ, ഷട്ടില് ലിഫ്‌റ്റൊഫ് ചെയ്തപ്പോള്,അമേരിക്കയെമ്പാടും കരഘോഷങ്ങളാല് മുഖരിതമായി.\nട്രാജക്ടറി ബാലന്‍സ് സൂക്ഷിക്കാന്,ഷട്ടില് എമ്പാടുമായി ഒന്ന് കറങ്ങിത്തിരിഞ്ഞതും കണ്ടുനിന്നവരെ സ്തബ്ദ്ധരാക്കിക്കൊണ്ട് ആ യന്ത്രപ്പക്ഷി ഒരു വലിയ സ്‌ഫോടനത്തോടെ ചിതറിത്തെറിച്ചു. തൊണ്ടയില് കുടുങ്ങിയ നിലവിളികളുമായി നിന്ന പതിനായിരങ്ങളുടെ കണ്ണില്, ആകാശത്ത് ചലഞ്ചര് അവശേഷിപ്പിച്ച പുകവരകള് പല്ലിളിച്ച് കാട്ടി. അറ്റ്‌ലാന്റിക്കിന്റെ ആഴങ്ങളിലേക്ക് ചലഞ്ചര് എരിഞ്ഞ് വീണപ്പോള്, അത് അന്നുവരെ നടന്ന ബഹിരാകാശ ദുരന്തങ്ങളില് ഏറ്റവും വലുതായി. മൃതദേഹങ്ങള്‍ക്ക് വേണ്ടി തെരച്ചില് നടത്തിയ കപ്പലുകള്‍ക്ക് കിട്ടിയത് നീല സ്‌പേസ് സ്യൂട്ടിന്റെ ചീള് കരിഞ്ഞ് പിടിച്ച ഒരു എല്ലിന് കഷണം മാത്രം.\nതുടര്‍ന്ന്, എല്ലാ ഷട്ടില് ദൗത്യങ്ങളും നാസ നിര്‍ത്തിവെച്ചു. അന്വേഷനത്തിനു നിയോഗിക്കപ്പെട്ട റോജര് കമ്മീഷന് മാസങ്ങള്‍ക്ക് ശേഷം റിപ്പോര്‍ട്ട് സമര്‍പ്പിച്ചു. വലത് വശത്തെ ബൂസ്റ്ററിലെ,ഇന്ധനക്കുഴലിലെ ഒരു’O’ ring,അയഞ്ഞതായിരുന്നു ദുരന്ത കാരണം. അയഞ്ഞുപോയ റിംഗിലൂടെ ചോര്‍ന്ന ഇന്ധനം നിയന്ത്രണാതീതമായി കത്തിയപ്പോള്, ഇന്ധന ടാങ്കും കൂടെ ഷട്ടിലും യാത്രികരും ഒന്നായി പൊട്ടിത്തെറിച്ചു.\nമൂന്ന് വര്‍ഷങ്ങളോളം പിന്നീട് ഷട്ടില് ദൗത്യങ്ങള് നടന്നില്ല. അതില് ഇന്ത്യക്ക് വന് നഷ്ടമാണ് ഉണ്ടായത്. 1987 നവംബറില് നടക്കേണ്ട ദൗത്യത്തില് ഇന്ത്യയുടെ ഇന്‍സാറ്റ് 1 ഡി ഉപഗ്രഹത്തോടൊപ്പം ഒരു ഭാരതീയനെയും ബഹിരാകശത്തേക്ക് അയക്കാന് ധാരണയായിരുന്നു. തിരുവനന്തപുരം വി.എസ്.എസ്.സിയിലെ ശാസ്ത്രജ്ഞന് പി.രാധാകൃഷ്ണന് അതിനുവേണ്ടി തെരഞ്ഞെടുക്കപ്പെട്ട്, പരിശീലനവും തുടങ്ങിയിരുന്നു. പക്ഷെ ചലഞ്ചര് ദുരന്തത്തിന്, അമേരിക്കയോടൊപ്പം, ഇന്ത്യയുടെയും, കേരളത്തിന്റെയും കൂടി ദുരന്തമാകാനായിരുന്നു വിധി.\nബഹിരാകാശ ഗവേഷണം ഇന്ന് ഒരുപാട് മാറ്റങ്ങള്‍ക്ക് വിധേയമായി. മത്സരത്തിന്റെ കാലം അതിജീവിച്ച്, അമേരിക്കയുടെയും റഷ്യയുടെയും കൈകള് അറ്റ്‌ലാന്റിക്കിന് കുറുകെ നീണ്ടപ്പോള് അന്താരാഷ്ട്ര ബഹിരാകാശ നിലയം എന്ന മറ്റൊരു അത്ഭുതം തന്നെ പിറവി കൊണ്ടു. ഇന്ത്യയും ചൈനയുമൊക്കെ ബഹിരാകാശത്ത് തങ്ങളുടെ കൊടിപ്പടങ്ങള് ഉയര്‍ത്തി. ചൊവ്വയുടെ കോളനിവല്‍ക്കരണം എന്ന വന്യ സ്വപ്‌നത്തിന്റെ സാക്ഷാത്കാരമാണ്, മാനവരാശി ഇപ്പോള് ഉറ്റുനോക്കുന്നത്.


ഇങ്ങനെയൊക്കെ ചിന്തിക്കാന് മമ്മൂട്ടിയ്ക്ക് മാത്രമേ കഴിയൂ | Why should Mammootty giving his all date for newcomer directors - Malayalam Filmibeat\nഇങ്ങനെയൊക്കെ ചിന്തിക്കാന് മമ്മൂട്ടിയ്ക്ക് മാത്രമേ കഴിയൂ\n| Published: Sunday, July 20, 2014, 12:27 [IST]\nഅടുത്തിടെ മമ്മൂട്ടി പുതുമുഖ സംവിധായകര്‍ക്ക് മാത്രമേ ഡേറ്റ് കൊടുക്കുന്നുള്ളൂവെന്നത് എല്ലാവരും ശ്രദ്ധിച്ചുകാണും. എല്ലാം തുടരെ തുടരെ പരാജയങ്ങളും. ഇതിന്റെ വല്ല കാര്യവുമുണ്ടോ. പരിചയ സമ്പന്നരായ എത്രയോ സംവിധായകര് വെള്ളിത്തരിയില് ഇരിക്കുന്നു. ഇനി പുതിയ സംവിധായകര് തന്നെയാണെങ്കിലും കഥ കേട്ടിട്ട് നല്ലതാണെന്ന് തോന്നിയെങ്കില് മാത്രം ചെയ്താല് പോരെ. വെറുതെ അഭിനയിച്ച് പൊട്ടിച്ച് നല്ല പേര് കളയണോ എന്ന് ചിലരെങ്കിലും മമ്മൂട്ടിയോട് ചോദിക്കണം എന്നാഗ്രഹിക്കുന്നുണ്ടാകും.\nഎല്ലാ കാര്യത്തിനും മമ്മൂട്ടി എന്ന നടന് തന്റേതായ ന്യായീകരണങ്ങളുണ്ട്. മമ്മൂട്ടിയെ പോലെ ചിന്തിക്കാന് അദ്ദേഹത്തിന് മാത്രമേ കഴിയൂ. പ്രേക്ഷകര് മമ്മൂട്ടിയോട് ചോദിക്കാന് ആഗ്രഹിച്ച ഈ ചോദ്യങ്ങള് സംവിധായകന് രഞ്ജിത്ത് അദ്ദേഹത്തോട് ചോദിച്ചു. വര്‍ഷത്തില് ഒന്നോ രണ്ടോ നല്ല ചിത്രങ്ങള് മാത്രം ചെയ്താല് പോരെ എന്ന്.\nചിരിച്ചുകൊണ്ട് മമ്മൂട്ടി പറഞ്ഞുവത്രെ, 'അതിന്റെ ആവശ്യമേയുള്ളൂ. പക്ഷെ ഒന്ന് നോക്കിയാല് നമുക്ക് പ്രായമായി. കൂടുതല് ഒന്നും സിനിമാ ഫീല്‍ഡില് നിന്ന് നേടാനില്ല. പക്ഷെ ഒരു പറ്റം യുവാക്കള് സിനിമാ സ്വപ്‌നവുമായി എന്റെയടുത്ത് വരുമ്പോള് എങ്ങനയാ 'നോ' എന്ന് പറയുക. ഞാന് കാരണം അവരുടെ സിനിമാ സ്വപ്‌നങ്ങള്‍ക്ക് ചിറകു മുളയ്ക്കുമെങ്കില് അത് നടക്കട്ടെ. ഇനി എനിക്കൊന്നും നേടാനില്ല' എന്ന്.\nരഞ്ജിത്ത് മമ്മൂട്ടിയോട് ഇങ്ങനെ ചോദിച്ചോ മമ്മൂട്ടി ഈ മറുപടി നല്‍കിയോ എന്നത് എത്രത്തോളം സത്യമാണെന്നറിയില്ല. പക്ഷെ സോഷ്യല് മീഡിയ സൈറ്റുകളില് മമ്മൂട്ടിയും രഞ്ജിത്തും തമ്മിലുള്ള ഈ സംഭഷാണം ആരാധകര് ഏറ്റെടുത്തിരിക്കുകയാണ്.\nRead more about: mammootty malayalam film director ranjith facebook മമ്മൂട്ടി മലയാളം സിനിമ രഞ്ജിത്ത് ഫേസ്ബുക്ക് സംവിധായകന്\nWhy should Mammootty giving his all date for newcomer directors\nStory first published: Sunday, July 20, 2014, 12:27 [IST]


ദ്വാരമിട്ട് അടയാളപ്പെടുത്തിയ സിവില് ഐഡി കാര്‍ഡുകള് അസാധു: വിദേശപൗരന്മാര്‍ക്ക് മുന്നറിയിപ്പ് നല്‍കി കുവൈത്ത് ആഭ്യന്തര മന്ത്രാലയം\nMon Nov 30 2020 06:59:58 GMT+0530 (India Standard Time)\nBRJ21 Nov 2020 11:30 AM GMT\nകുവൈത്ത് സിറ്റി: കുവൈത്തില് വിദേശികളുടെ കൈവശമുള്ള ദ്വാരമിട്ട് അടയാളപ്പെടുത്തിയ സിവില് ഐഡി കാര്‍ഡുകള് അസാധുവാണെന്ന് കുവൈത്ത് ആഭ്യന്തരമന്ത്രാലയം. അത്തരം കാര്‍ഡുകളുമായി നിലവില് രാജ്യത്തിനു പുറത്ത് കഴിയുന്നവര്‍ക്ക് ഇനി ആ കാര്‍ഡ് ഉപയോഗിച്ച് കുവൈത്തിലേക്ക് തിരിച്ചെത്താന് സാധ്യമല്ല.\nലോക്ക് ഡൗണ് കാലത്ത് ഉദ്യോഗസ്ഥര് വിവിധ കാരണങ്ങളാല് പലരുടെയും സിവില് ഐഡി കാര്‍ഡുകള് വാങ്ങി ദ്വാരമിട്ട് അടയാളപ്പെടുത്തിയിരുന്നു. സര്‍ക്കാര് വക വിതരണം ചെയ്യപ്പെട്ട സൗജന്യ ഭക്ഷണം സ്വീകരിച്ചവര്, ലോക്ക് ഡൗണ് നിയമലംഘനം നടത്തിയവര് മുതലായവരും ഇതില് ഉള്‍പ്പെട്ടിരുന്നു. വ്യോമഗതാഗതം പുനഃരാരംഭിച്ച ശേഷം ഇവരില് പലരും നാട്ടിലേക്ക് പോകുകയും ചെയ്തിട്ടുണ്ട്. ഇത്തരക്കാരുടെ മടങ്ങിവരവിന് പ്രതികൂലമായി ബാധിക്കുന്നതാണ് തീരുമാനം.


'മുസ്‌ലിങ്ങള് പശുക്കളെ സ്വന്തമാക്കിവെച്ചിരിക്കുന്നത് ലൗ ജിഹാദ്'; പശുക്കളെ ഹിന്ദു ആചാരപ്രകാരം സംസ്‌കരിക്കണമെന്നും ബി.ജെ.പി നേതാവ് | DoolNews\n'മുസ്‌ലിങ്ങള് പശുക്കളെ സ്വന്തമാക്കിവെച്ചിരിക്കുന്നത് ലൗ ജിഹാദ്'; പശുക്കളെ ഹിന്ദു ആചാരപ്രകാരം സംസ്‌കരിക്കണമെന്നും ബി.ജെ.പി നേതാവ്\nTuesday, 30th July 2019, 10:21 pm\nബാരാബങ്കി: മുസ്‌ലിം വിരുദ്ധ പരാമര്‍ശവുമായി മറ്റൊരു ബി.ജെ.പി നേതാവ് കൂടി രംഗത്ത്. മുസ്‌ലിങ്ങള് പശുക്കളെ സ്വന്തമാക്കി വെച്ചിരിക്കുന്നത് ‘ലൗ ജിഹാദ്’ ആണെന്നും അവയെ മുസ്‌ലിം വീടുകളില് നിന്നു രക്ഷിക്കണമെന്നുമാണ് ഉത്തര്‍പ്രദേശിലെ ബാരാബങ്കിയില് നിന്നുള്ള ബി.ജെ.പി എം.എല്.എ രഞ്ജിത് ബഹദൂര് ശ്രീവാസ്തവയുടെ അഭിപ്രായം.\n‘മുസ്‌ലിങ്ങളുടെ വീടുകളിലെ പശുക്കളെ തിരിച്ചുകൊണ്ടുവരണം. നമ്മുടെ വീടുകളിലെ പെണ്‍കുട്ടികളെ അവരുടെ വീടുകളിലേക്കു കൊണ്ടുപോകുന്നത് ലൗ ജിഹാദാണെങ്കില് ഗോമാതാവിനെ അങ്ങനെ കൊണ്ടുപോകുന്നതും ലൗ ജിഹാദായി പരിഗണിക്കേണ്ടതില്ലേ ? എന്തു വിലകൊടുത്താലും അവരെ തിരിച്ചുകൊണ്ടുവരണം.’- വാര്‍ത്താ ഏജന്‍സിയായ എ.എന്.ഐയോടു സംസാരിക്കവെ അദ്ദേഹം പറഞ്ഞു.\nപശുക്കളെ ഹിന്ദു ആചാരപ്രകാരം സംസ്‌കരിക്കണമെന്നും അദ്ദേഹം പറഞ്ഞു. ‘പശുക്കള് നമ്മുടെ അമ്മയെപ്പോലെയാണ്. അവരുടെ അന്ത്യകര്‍മ്മങ്ങള് നമ്മുടെ അമ്മമാര്‍ക്കു ചെയ്യേണ്ടതുപോലെ ചെയ്യണം.’- അദ്ദേഹം പറഞ്ഞു.\n“ഭാര്യയെ ഉപേക്ഷിച്ച ശേഷം രാജു ജെന്റില്‍മാനായി”; മുത്തലാഖ് ബില്ലില് മോദിയെ പരിഹസിച്ച കുനാല് കമ്ര\nപശുക്കള്‍ക്കുവേണ്ടി ഇലക്ട്രിക് ശ്മശാനം ഉണ്ടാക്കണമെന്നും അദ്ദേഹം ആവശ്യപ്പെട്ടു. മുസ്‌ലിങ്ങള്‍ക്കു കൂടുതല് യോജിച്ചത് ആടുകളാണെന്നും അദ്ദേഹം അവകാശപ്പെട്ടു.\nഇരു മതവിഭാഗങ്ങളും തമ്മിലുള്ള പ്രശ്‌നം പരിഹരിക്കാന് മുസ്‌ലിങ്ങളെ ഹിന്ദുമതത്തിലേക്കു മാറ്റണമെന്നും ശ്രീവാസ്തവ പറഞ്ഞു.\n‘ഇന്ത്യയിലേക്കു മുസ്‌ലിങ്ങള് വന്നപ്പോള് ഭൂരിഭാഗം ഹിന്ദുക്കളും ഇസ്‌ലാം മതത്തിലേക്കു പരിവര്‍ത്തനം ചെയ്യപ്പെട്ടു. അവര് ഞങ്ങളുടെ സഹോദരങ്ങളാണ്. അവരെ അവരുടെ പഴയ മതത്തിലേക്കു തിരികെക്കൊണ്ടുവരണം.’- അദ്ദേഹം പറഞ്ഞു.


(Social Media Praising Kerala Nurses Efficiency in Covid Vaccination)|'കിട്ടിയതിലും അധികം വാക്‌സിന് ഡോസുകള് ഉപയോഗിച്ചു; ഇത് കാര്യക്ഷമതയുടെ ലേറ്റസ്റ്റ് വേര്‍ഷന് കേരള മോഡല്, നമ്മുടെ നേഴ്‌സുമാരെ സമ്മതിക്കണം'|\nകേന്ദ്ര സര്‍ക്കാരില്‍നിന്ന് ലഭിച്ച കോവിഡ് വാക്‌സിനുകളില് 'വേസ്റ്റേജ് ഫാക്ടര്' ആയുള്ള അധിക ഡോസ് കൂടി ഫലപ്രദമായി ഉപയോഗിച്ച നേഴ്‌സുമാര്‍ക്ക് അഭിനന്ദനങ്ങളുമായി കേരളം. മുഖ്യമന്ത്രി പിണറായി വിജയന് വാര്‍ത്താസമ്മേളനത്തില് പറഞ്ഞ കണക്കുകള് ഏറ്റെടുത്താണ് സോഷ്യല് മീഡിയയില് ഉള്‍പ്പെടെ കോവിഡ് മുന്നണിപ്പോരാളികളായ ആരോഗ്യപ്രവര്‍ത്തകര്‍ക്ക് ആദരം അറിയിക്കുന്നത്. കേരളത്തിന് ലഭിച്ച 73,38,806 ഡോസ് വാക്‌സിനൊപ്പം 'വേസ്റ്റേജ് ഫാക്ടര്' ആയ അധിക ഡോസ് ഉള്‍പ്പെടെ 74,24,164 ഡോസ് വാക്‌സിനാണ് വിതരണം ചെയ്തത്. ഓരോ വാക്‌സിന് വയലിനകത്തും 'വേസ്റ്റേജ് ഫാക്ടര്' എന്ന നിലയില് ഒരു ഡോസ് അധികമുണ്ടാകാറുണ്ട്. അതും നമ്മള് പാഴാക്കിയില്ല. ആരോഗ്യപ്രവര്‍ത്തകര്, പ്രത്യേകിച്ച് നേഴ്‌സുമാരുടെ അതീവശ്രദ്ധയാണ് ഇത്തരമൊരു നേട്ടത്തിന് കാരണമായതെന്നായിരുന്നു മുഖ്യമന്ത്രി അറിയിച്ചത്. വാക്‌സിന് തുള്ളിപോലും നഷ്ടമാകാതെ മില്ലിലിറ്റര്, മില്ലിഗ്രാം ലെവലില് ചെറിയ അളവുകളില് അത്രത്തോളം ബുദ്ധിമുട്ട് സഹിച്ച് ഉപയോഗിച്ച നമ്മുടെ നേഴ്‌സുമാരെ സമ്മതിക്കണമെന്നാണ് ശാസ്ത്രപ്രചാരകനായ ഡോ. വൈശാഖന് തമ്പി ഫേസ്ബുക്കില് കുറിച്ചത്. ഇത് കാര്യക്ഷമതയുടെ ലേറ്റസ്റ്റ് വേര്‍ഷന് കേരള മോഡല് എന്നായിരുന്നു ഡോ. ഷിംന അസീസ് ഫേസ്ബുക്കില് എഴുതിയത്.\nഡോ. വൈശാഖന് തമ്പിയുടെ കുറിപ്പ്\nവാക്‌സിന് സ്റ്റോക്ക് വരുമ്പോള് wastage factor എന്ന പേരില് പത്ത് ഡോസിന് ഒരെണ്ണം വെച്ച് അധികം ഉണ്ടാകാറുണ്ട് എന്നും, അതും കൂടി ചേര്‍ത്താണ് കേരളത്തിലെ നഴ്‌സുമാര് ആളുകള്‍ക്ക് കുത്തിവെച്ചതെന്നും മുഖ്യമന്ത്രിയുടെ ഇന്നത്തെ പത്രസമ്മേളനത്തില് നിന്നാണ് അറിഞ്ഞത്.\nഒരു ഡോസ് എന്നാല് 0.5 ml ആണെന്നാണ് മനസ്സിലാക്കുന്നത്. അപ്പോള് ഒരു വയലില് 10 ഡോസ് എന്ന കണക്കിന്, കൃത്യം5ml എന്നതിന് പകരം 5.5 ml ഉണ്ടാകും. ഒരല്പം പോലും പോകാതെ ഇത് മൊത്തം പലതവണയായി സിറിഞ്ചില് നിറയ്ക്കാന് കഴിഞ്ഞാല് ഇതില് നിന്നും 11 ഡോസ് വലിച്ചെടുത്ത് കുത്തിവെക്കാം. ചുരുക്കിപ്പറഞ്ഞാല് കിട്ടിയതിലും കൂടുതല് ഡോസുകള് നമ്മള് ഉപയോഗിച്ചു എന്നര്‍ത്ഥം! ലബോറട്ടറിയില് മില്ലിലിറ്റര്, മില്ലിഗ്രാം ലെവലില് ചെറിയ അളവുകളില് രാസവസ്തുക്കള് ഉപയോഗിച്ച് പരിചയമുള്ള ആള് എന്ന നിലയില്, ഇത് ചെയ്യാന് എത്രത്തോളം ബുദ്ധിമുട്ടാണെന്നറിയാം. നമ്മുടെ നഴ്‌സുമാരെ സമ്മതിക്കണം!\nമാര്‍ച്ച് 1 മുതല് കേരളത്തില് വാക്‌സിനേഷന് തുടങ്ങി. ഇലക്ഷന് ഡ്യൂട്ടിയുടെ ഭാഗമായി മാര്‍ച്ച് 16-ന് വാക്‌സിനെടുക്കാന് തിരുവനന്തപുരത്തെ വാക്‌സിനേഷന് സെന്ററില് ചെല്ലുമ്പോള് അവിടെ ഒരു തിരക്കുമില്ല. അതിനും ദിവസങ്ങള് മുന്നേ പോയ ചില സുഹൃത്തുക്കള് പറഞ്ഞത്, 'അവിടെ ഒരു പട്ടിക്കുഞ്ഞ് പോലും ഇല്ലാ' എന്ന മട്ടിലാണ്. അന്നെല്ലാം നമ്മുടെ മുതിര്‍ന്ന പൗരരും, അവരുടെ ബന്ധുക്കളും എന്തെല്ലാമോ ഭയങ്കര തിരക്കിലായിരുന്നു. ഒടുവില് കേസുകളുടെ എണ്ണം കൂടാന് തുടങ്ങിയപ്പോള്, സംഗതി വഷളാണ് എന്ന് തോന്നിയപ്പോള്, ദാ എല്ലാവര്‍ക്കും ഒരുമിച്ച് വാക്‌സിന് വേണം. പിന്നെ വാക്‌സിനേഷന് സെന്ററില് തള്ളായി, തള്ളയ്ക്ക് വിളിയായി! പഠിപ്പിക്കുന്ന പിള്ളേരുള്‍പ്പടെ കുറേ ചെറുപ്പക്കാര് വാക്‌സിനേഷന് സെന്ററുകളില് കാല്‍ക്കാശിന്റെ പ്രയോജനമില്ലാതെ പണിയെടുക്കുന്നുണ്ട്. അവരില് പലരും പല തവണ തെറിയും അസഭ്യവും കേട്ടതായി അറിയാം.\nഇതും കൂടി പരിഗണിച്ചാല്, നമ്മുടെ ആരോഗ്യപ്രവര്‍ത്തകരെ പൂവിട്ട് തൊഴുതാല് പോലും അധികമാവില്ല.\nകാര്യക്ഷമതയുടെ ലേറ്റസ്റ്റ് വേര്‍ഷന് കേരള മോഡല് കാണണോ...!\nകോവിഡ് വാക്‌സിന് 'വയല്' എന്ന് വിളിക്കുന്ന ആ കുഞ്ഞു കുപ്പിയില് നിന്ന് സിറിഞ്ചിലെടുത്ത് കുത്തുമ്പോള് സ്വാഭാവികമായി നഷ്ടപ്പെട്ടേക്കാവുന്ന ചെറിയ അളവു കൂടി അധികമായി എപ്പോഴും അതില് നല്‍കും.\nകേരള ആരോഗ്യ രംഗത്തെ ആ പോരാളികള്‍ക്ക് ഇറുക്കിപ്പിടിച്ച് ഉമ്മകള്....\nഡോ. സുനില് പി.കെയുടെ കുറിപ്പ്\nകോവിഡ് വാക്സിന്റെ വേസ്റ്റേജ് ശരാശരി പത്തുശതമാനം എന്നാണ് കണക്കാക്കിയിട്ടുള്ളത്.അതായത് പത്ത് ഡോസുള്ള ഒരു വാക്സിൻ വയ്ലിൽ ഒരു ഡോസ് പാഴാകാം എന്നർത്ഥം.ഇത്തരത്തിലുള്ള വേസ്റ്റേജ് ഒഴിവാക്കാൻ ഒരു ഡോസ് അധികം ഓരോ വാക്സിൻ വയലിലും നിർമ്മാണ കമ്പനി ചേർക്കുന്നുണ്ട്.\nപക്ഷേ നമ്മുടെ കേരളത്തിലെ ജൂനിയർ പബ്ലിക് ഹെൽത്ത് നേഴ്സുമാരും മറ്റ് നേഴ്സുമാരും വാക്സിൻ കുത്തിവെപ്പ് നൽകുന്നതിൽ അഗ്രഗണ്യരാണ്.\nഒരു തുള്ളി വാക്സിൻ പോലും പാഴാക്കാതെ അത്യന്തം സൂക്ഷ്മതയോടെ അവർ പ്രതിരോധ കുത്തിവെപ്പുകൾ നൽകിയപ്പോൾ, കേന്ദ്രത്തിൽ നിന്നും ലഭിച്ച 73,38,806 ഡോസ് വാക്സിൻ നൽകപ്പെട്ടത് 74,26,164 പേർക്കാണ്.\nഅവരുടെ സൂക്ഷ്മത മൂലം അധികമായി നൽകാനായത് ഒരു ലക്ഷത്തോളം വാക്സിൻ ഡോസുകൾ !\nസാമ്പത്തിക നേട്ടം മാത്രമല്ല ഇത് സമ്മാനിച്ചത്.കടുത്ത വാക്സിൻ ക്ഷാമകാലത്ത് ഒരു ലക്ഷത്തോളം മലയാളികളാണ് ഇതുവഴി അധികമായി രോഗ പ്രതിരോധം നേടിയത്.\nഈ വാക്സിനേഷൻ യജ്ഞത്തിന്റെ ഭൂരിഭാഗവും ആരോഗ്യ വകുപ്പിലെ ജൂനിയർ പബ്ലിക് ഹെൽത്ത് നേഴ്സുമാരാണ് നൽകിയത്.സ്വകാര്യ മേഖലയിലെ നേഴ്സുമാരും ഈ യജ്ഞത്തിൽ ആത്മാർത്ഥതയോടെ പങ്കുചേർന്നു.\nനിങ്ങളെ പറ്റി ഓർത്ത് ഏറെ അഭിമാനമുണ്ട്.നിങ്ങളുടെ ഏറെ നാളായുള്ള ആത്മസമർപ്പണം ഫലം കാണുക തന്നെ ചെയ്യും.\nകൊറോണയെ അതിജീവിക്കുന്ന നിമിഷത്തിന് നമ്മൾ ഏറ്റവും കടപ്പെട്ടിരിക്കുക എണ്ണമറ്റ സഹന പർവ്വങ്ങളിലൂടെ കടന്നുവന്ന നിങ്ങളുടെ ആത്മാർത്ഥമായ പരിശ്രമങ്ങളോട് തന്നെയായിരിക്കും.


Centre waived interest upto2crore after supreme court instructions | രണ്ട് കോടി വരെയുള്ള വായ്പകള്‍ക്കുള്ള പലിശ എഴുതി തള്ളും, പദ്ധതിക്ക് കേന്ദ്ര സര്‍ക്കാര് അംഗീകാരം!! - Malayalam Oneindia\nPublished: October 24 2020, 16:32 [IST]\nദില്ലി: മൊറട്ടോറിയം കാലത്തെ ബാങ്ക് വായ്പകളുടെ പിഴപ്പലിശ ഒഴിവാക്കി കൊണ്ട് കേന്ദ്ര ധനമന്ത്രാലയം മാര്‍ഗരേഖ പുറത്തിറക്കി. രണ്ട് കോടി വരെയുള്ള വായ്പകളുടെ പലിശയാണ് എഴുതി തള്ളുന്നത്. മൊറട്ടോറിയം പ്രഖ്യാപിച്ച മാര്‍ച്ച് ഒന്ന് മുതല് ഓഗസ്റ്റ് 31 വരെയുള്ള ആറുമാസക്കാലത്തെ രണ്ട് കോടി രൂപ വരെയുള്ള വായ്പകളുടെ കൂട്ടുപലിശയാണ് ഒഴിവാക്കുക. സുപ്രീം കോടതിയുടെ നിര്‍ദേശപ്രകാരമാണ് ഈ നടപടി. പിഴപ്പലിശ ഒഴിവാക്കാന് തീരുമാനിച്ചെങ്കില് അത് നടപ്പാക്കാന് എന്തിനാണ് വൈകുന്നതെന്ന് കോടതി നേരത്തെ ചോദിച്ചിരുന്നു.\nപദ്ധതി നടപ്പാക്കാനായി 6500 കോടി രൂപയാണ് കേന്ദ്ര സര്‍ക്കാര് ഉപേക്ഷിക്കുന്നത്. നേരത്തെ ബാങ്കുകളുടെ പ്രവര്‍ത്തനത്തെ ബാധിക്കുമെന്ന് ചൂണ്ടിക്കാണിച്ച് പലിശ എഴുതി തള്ളാന് കേന്ദ്രം തയ്യാറായിരുന്നില്ല. ഇടത്തരം സംരംഭകര്, വിദ്യഭ്യാസം, പാര്‍പ്പിടം ഓട്ടോ, ക്രെഡിറ്റ് കാര്‍ഡ് കുടിശിക എന്നിവയ്ക്ക് എടുക്കുന്ന വായ്പകള്‍ക്ക് ഇതോടെ പലിശ ഇളവ് ലഭിക്കും. നിരവധി പേര്‍ക്ക് ഇത് വലിയ നേട്ടം സമ്മാനിക്കും. മൊറട്ടോറിയം കാലത്തെ ബാങ്ക് വായ്പകളുടെ കൂട്ടുപലിശ ഒഴിവാക്കുമെന്ന് നേരത്തെ കേന്ദ്ര സര്‍ക്കാര് സുപ്രീം കോടതിയെ അറിയിച്ചിരുന്നു. തീരുമാനം എടുത്തെങ്കില് എന്തുകൊണ്ട് അത് നടപ്പാക്കുന്നില്ല എന്നും കോടതി വിമര്‍ശിച്ചിരുന്നു.\nകോവിഡ് പ്രതിസന്ധി നിലനില്‍കുന്ന സാഹചര്യത്തില് പലിശയുടെ ബാധ്യത ഏറ്റെടുക്കുകയാണ് പരിഹാരമെന്ന് കേന്ദ്ര സര്‍ക്കാര് സുപ്രീം കോടതിയില് സമര്‍പ്പിച്ച സത്യവാങ്മൂലത്തില് പറഞ്ഞിരുന്നു. എന്നാല് സുപ്രീം കോടതി നിര്‍ദേശത്തെ തുടര്‍ന്ന് കേന്ദ്ര സര്‍ക്കാര് മൊറട്ടോറിയം പലിശ സംബന്ധിച്ച് കാര്യങ്ങള് നടപ്പാക്കാന് ഒരു പാനല് രൂപീകരിക്കുകയായിരുന്നു. നവംബര് രണ്ടിനകം ഉത്തരവിറക്കുമെന്ന് പ്രതീക്ഷിക്കുന്നതായി സുപ്രീം കോടതി നേരത്തെ പറഞ്ഞിരുന്നു. ഇതോടെയാണ് കൂട്ടുപലിശ ഒഴിവാക്കി കൊണ്ടുള്ള മാര്‍ഗരേഖ ധനമന്ത്രാലയം പുറത്തിറക്കിയത്.\nനവംബര് അഞ്ചിനകം തീരുമാനം നടപ്പാക്കും. കൂട്ടുപലിശ ഈടാക്കിയ ബാങ്കുകള് അത് തിരിച്ചുനല്‍കണമെന്നും മാര്‍ഗരേഖയില് പറയുന്നു. വിവിധ തരത്തിലുള്ള വായ്പാ സേവനങ്ങള്‍ക്കാണ് പലിശ ഒഴിവാക്കുക. ഇതില് കാര്‍ഷിക വായ്പകള് ഉള്‍പ്പെടുന്നില്ല. കൂട്ടുപലിശ ഒഴിവാക്കാന് സര്‍ക്കാര് 6500 കോടി രൂപ ബാങ്കുകള്‍ക്ക് നല്‍കും. മൊറട്ടോറിയം കാലത്തെ വായ്പകളുടെ പലിശ കൂടി ഒഴിവാക്കണമെന്ന ആവശ്യവും സുപ്രീം കോടതിക്ക് മുന്നിലുണ്ട്. അതേസമയം ഇപ്പോഴത്തെ വായ്പാ ഇളവിന് സുപ്രീം കോടതി തന്നെ സഹായിച്ചതിനാല് ആ ആവശ്യത്തില് സുപ്രീം കോടതിയുടെ നിര്‍ദേശത്തെ കേന്ദ്ര സര്‍ക്കാര് ഭയപ്പെടുന്നുണ്ട്. നവംബര് രണ്ടിനാണ് വായ്പകളുടെ പലിശ കാര്യം സുപ്രീം കോടതി പരിഗണിക്കുന്നത്.\nloan supreme court government വായ്പ പലിശ സുപ്രീം കോടതി ധനമന്ത്രാലയം കേന്ദ്ര സര്‍ക്കാര്\ncentre waived interest upto2crore after supreme court instructions


'ലോകമെമ്പാടുമുള്ള ആയിരക്കണക്കിന് ഇന്ത്യക്കാരെ പോലെ നാട്ടിലേക്ക് മടങ്ങാൻ കാത്തിരിക്കുന്നു ', ജോർദാനിൽ നിന്നും പൃഥ്വിരാജിന്റെ സന്ദേശം\n1 April 2020 7:39 AM GMT\nകോവിഡ് 19 വ്യാപനം തടയാൻ കർഫ്യൂ ഉൾപ്പെടെ പ്രഖ്യാപിച്ച് നിയന്ത്രണങ്ങള് കടുപ്പിച്ചതോടെ ജോർദാനിൽ ഷൂട്ടിങ് പുരോഗമിച്ചിരുന്ന ആടുജീവിതം സിനിമയുടെ അണിയറപ്രവർത്തകർ മരുഭൂമിയിൽ കുടുങ്ങിയെന്ന വാർത്ത സ്ഥിരീകരിച്ച് നടന് പൃഥ്വിരാജ്. തന്റെ ഫേസ്ബുക്ക് പോസ്റ്റിലാണ് തങ്ങളുടെ സ്ഥിതി അദ്ദേഹം വിവരിക്കുന്നത്.\nപൃഥ്വിരാജും സംവിധായകൻ ബ്ലെസ്ലിയുമടക്കം 58 അംഗ സംഘമാണ് ജോർദാനിൽ കുടുങ്ങിയത്. വാദി റമർ എന്ന സ്ഥലത്ത് തുടര്‍ന്ന് വന്നിരുന്ന ആടുജീവിതത്തിന്റെ ഷൂട്ടിങ്ങും ഇതിനോടകം നിർത്തിവച്ച അവസ്ഥയാണെന്നും നാട്ടിലെത്തുന്നതിന് ഉൾപ്പെടെ കേന്ദ്ര സംസ്ഥാന സർക്കാരുകൾ ഇടപെടണമെന്നും ആവശ്യപ്പെട്ട് സംവിധായകൻ ബ്ലസി സഹായം അഭ്യർത്ഥിച്ചതിന് പിന്നാലെ നടന്റെ പോസ്റ്റ്.\nഷൂട്ടിംഗ് അനുമതി റദ്ദാക്കിയതിനെ തുടർന്ന്, ടീം വാദി റമിലെ മരുഭൂമി ക്യാമ്പിൽ താമസിക്കുകയാണെന്നുമാണ് പൃഥ്വിരാജ് പോസ്റ്റിൽ പറയുന്നത്. നിലവിലെ സാഹചര്യത്തിൽ ഷൂട്ടിംഗ് പുനരാരംഭിക്കാൻ ഉടനടി അനുമതി ലഭിക്കില്ലെന്നും അതിനാൽ ലഭ്യമായ ആദ്യത്തെ അവസരത്തിൽ ഇന്ത്യയിലേക്ക് മടങ്ങുകയെന്നതാണ് ഞങ്ങളുടെ അടുത്ത മികച്ച ഓപ്ഷൻ എന്നും ഇതിനോടകം അധികൃതർ ആവശ്യപ്പെട്ടതായും താരം വ്യക്തമാക്കുന്നു. ലോകമെമ്പാടുമുള്ള ആയിരക്കണക്കിന് ഇന്ത്യക്കാർ നാട്ടിലേക്ക് മടങ്ങാൻ കാത്തിരിക്കുന്ന സമയമാണ്. അതിനാൽ ഉചിതമായ സമയവും അവസരവും എത്തുമ്പോൾ ഞങ്ങൾക്കും ഇന്ത്യയിലേക്ക് മടങ്ങാൻ കഴിയുമെന്ന് പ്രതീക്ഷിക്കുന്നതായും പൃഥ്വിരാജ് പോസ്റ്റിൽ വ്യക്തമാക്കുന്നു.\nഈ ദുഷ്‌കരമായ സമയത്ത് എല്ലാവരും സുരക്ഷിതരായിരിക്കാൻ പരമാവധി ശ്രമിക്കുന്നുണ്ടെന്ന് പ്രതീക്ഷിക്കുന്നു. 24/03/2020 ന് ജോർദാനിലെ ആടുജീവത്തിന്റെ ചിത്രീകരണം നിലവിലെ സാഹചര്യങ്ങൾ കാരണം താൽക്കാലികമായി നിർത്തിവച്ചു. നേരത്തെ ഞങ്ങളുടെ സ്ഥിതിഗതികൾ വിലയിരുത്തിയ ശേഷം, വാഡി റം മരുഭൂമിയിലുള്ള ഞങ്ങളുടെ ഷൂട്ടിങ്ങ് യൂണിറ്റ് സുരക്ഷിതമായി പ്രവർത്തിക്കുന്നുണ്ടെന്നും അധികാരികൾക്ക് ബോധ്യപ്പെട്ടിരുന്നു. ഒറ്റപ്പെട്ട സംഘമായതിനാൽ ഞങ്ങൾക്ക് ഷൂട്ടിംഗുമായി മുന്നോട്ട് പോവുകയുമായിരുന്നു. നിർഭാഗ്യവശാൽ, ജോർദാനിൽ നിലവിലുള്ള നിയന്ത്രണങ്ങൾ മുൻകരുതൽ നടപടിയായി കൂടുതൽ ശക്തിപ്പെടുത്തുകയായിരുന്നു. അതിന്റെ ഫലമായി 27/04/2020 ന് ഞങ്ങളുടെ ഷൂട്ടിംഗ് അനുമതി റദ്ദാക്കി. അതിനെ തുടർന്ന്, ഞാനുൾപ്പെട്ട സംഘം ടീം വാദി റമിലെ മരുഭൂമി ക്യാമ്പിൽ താമസിക്കുകയാണ്.\nഇപ്പോഴത്തെ അവസ്ഥയിൽ ഷൂട്ടിംഗ് പുനരാരംഭിക്കാൻ ഉടനടി അനുമതി ലഭിക്കില്ലെന്ന് വ്യക്തമാണ്. അതിനാൽ ലഭ്യമായ ആദ്യത്തെ അവസരത്തിൽ ഇന്ത്യയിലേക്ക് മടങ്ങുകയെന്നതാണ് ഞങ്ങളുടെ മുന്നിലുള്ള മാർഗ്ഗമെന്ന ഇതിനോടകം അറിയിപ്പ ലഭിച്ചിട്ടുണ്ട്. ഏപ്രിൽ രണ്ടാം വാരം വരെ വാദി റമിൽ താമസിക്കാനും ചിത്രീകരണം പൂർത്തിയാക്കാനുമായിരുന്നു ഞങ്ങൾ ആദ്യം പദ്ധതിയിട്ടിരുന്നത്. ഞങ്ങളുടെ താമസവും ഭക്ഷണവും സാധനങ്ങളും അതുവരെ സുരക്ഷിതമാണ്.\nഎന്നാൽ ആ ടൈംലൈനിനപ്പുറം എന്ത് സംഭവിക്കും എന്നത് ആശങ്കാജനകമാണ്. ഞങ്ങളുടെ സംഘത്തിൽ ഒരു ഡോക്ടർ ഉണ്ട്, അവർ ഓരോ 72 മണിക്കൂറിലും ഓരോ അംഗത്തെയും വൈദ്യപരിശോധനയ്ക്ക് വിധേയമാക്കുന്നുണ്ട്. കൂടാതെ സർക്കാർ നിയോഗിച്ച ജോർദാനിയൻ ഡോക്ടർ ഇടയ്ക്കിടെ ഇവിടെയെത്തി പരിശോധന നടത്തി മടങ്ങും.\nലോകമെമ്പാടുമുള്ള സാഹചര്യങ്ങൾ കണക്കിലെടുക്കുമ്പോൾ, 58 അംഗങ്ങളുള്ള ഞങ്ങളുടെ ടീം ഇപ്പോൾ നാട്ടിലേക്ക് മടങ്ങുന്ന അധികാരികളുടെ ഏറ്റവും വലിയ ആശങ്കയായിരിക്കില്ലെന്ന് ഞങ്ങൾക്ക് ബോധ്യമുണ്ട്. എന്നാൽ ബന്ധപ്പെട്ട എല്ലാവരേയും സാഹചര്യത്തെക്കുറിച്ച് അറിയിക്കുകയും അവ അപ്‌ഡേറ്റ് ചെയ്യുകയും ചെയ്യേണ്ടത് ഞങ്ങളുടെ കടമയാണെന്നും ഞങ്ങൾക്ക് തോന്നി. ലോകമെമ്പാടുമുള്ള ആയിരക്കണക്കിന് ഇന്ത്യക്കാർ നാട്ടിലേക്ക് മടങ്ങാൻ കാത്തിരിക്കുന്നു, ഉചിതമായ സമയവും അവസരവും എത്തുമ്പോൾ ഞങ്ങൾക്ക് ഇന്ത്യയിലേക്ക് മടങ്ങാനും കഴിയുമെന്ന് ഞങ്ങൾ പ്രതീക്ഷിക്കുന്നു. അതുവരെ, നിങ്ങൾ എല്ലാവരും സുരക്ഷിതരായിരിക്കുമെന്ന് ഞാൻ പ്രതീക്ഷിക്കുന്നു, ഒപ്പം ജീവിതം ഉടൻ സാധാരണ നിലയിലാകുമെന്ന് കൂട്ടായി പ്രത്യാശിക്കുകയും പ്രാർത്ഥിക്കുകയും ചെയ്യാം.


ചൈന 110kV സ്ട്രെയിൻ ടവർ നിർമ്മാണവും ഫാക്ടറിയും | എക്‌സ്‌വൈ ടവർ\n110kV സ്ട്രെയിൻ ടവർ\nഞങ്ങളുടെ വെബ്സൈറ്റ് സന്ദർശിക്കാൻ സ്വാഗതം. പടിഞ്ഞാറൻ ചൈനയിലെ ടവർ നിർമ്മാണ വ്യവസായത്തിലെ മുൻനിര കമ്പനികളിലൊന്നാണ് എക്‌സ്‌വൈ ടവർ.\nട്രാൻസ്മിഷൻ ടവർ, സബ്സ്റ്റേഷൻ ഘടന, കമ്മ്യൂണിക്കേഷൻ ടവർ എന്നിവയിൽ പ്രത്യേക വൈദഗ്ധ്യമുള്ള വിവിധ ഗാൽവാനൈസ്ഡ് സ്റ്റീൽ ഘടനകൾ എക്‌സ്‌വൈ ടവർ നൽകുന്നു. ഒരു കൂട്ടം പ്രചോദിതരായ ജീവനക്കാരുമായി, ഞങ്ങളുടെ എല്ലാ ക്ലയന്റുകൾക്കും ഗുണനിലവാരമുള്ള ഉൽ‌പ്പന്നവും പ്രൊഫഷണൽ സേവനവും നൽകാൻ ഞങ്ങൾ പ്രതിജ്ഞാബദ്ധരാണ്. ഞങ്ങൾ ആത്മാർത്ഥമായി സഹകരണം പ്രതീക്ഷിക്കുന്നു.\nഎക്‌സ്‌വൈ ടവറിൽ ഉൽപ്പന്നങ്ങൾ ലഭ്യമാണ്\n● സബ്സ്റ്റേഷൻ ഘടനകൾ\nട്രാൻസ്മിഷൻ ലൈൻ ടവറുകൾ\n● ടെലികോം ടവേഴ്സ്\nFo സുഷിരവും ലാഡറും തരം കേബിൾ ട്രേകൾ\n● ഇർ‌ത്തിംഗ് മെറ്റീരിയലുകൾ (സ്ട്രിപ്പുകൾ)\n● മറ്റ് തരത്തിലുള്ള ഉരുക്ക് ഘടനകൾ\nട്രാൻസ്മിഷൻ ടവർ ഒരു ഉയരമുള്ള ഘടനയാണ്, സാധാരണയായി ഒരു സ്റ്റീൽ ലാറ്റിസ് ടവർ, ഒരു ഓവർഹെഡ് പവർ ലൈനിനെ പിന്തുണയ്ക്കാൻ ഉപയോഗിക്കുന്നു. സഹായത്തോടെ ഞങ്ങൾ ഈ ഉൽപ്പന്നങ്ങൾ റെൻഡർ ചെയ്യുന്നു\nഈ രംഗത്ത് വിപുലമായ പരിചയസമ്പന്നരായ തൊഴിൽ സേന. ഈ ഉൽ‌പ്പന്നങ്ങൾ നൽ‌കുന്ന സമയത്ത് ഞങ്ങൾ വിശദമായ ലൈൻ സർ‌വേ, റൂട്ട് മാപ്പുകൾ, ടവറുകൾ കണ്ടെത്തൽ, ചാർട്ട് ഘടന, സാങ്കേതിക രേഖ എന്നിവയിലൂടെ കടന്നുപോകുന്നു.\nഞങ്ങളുടെ ഉൽപ്പന്നം 11kV മുതൽ 500kV വരെ ഉൾക്കൊള്ളുന്നു, അതേസമയം വ്യത്യസ്ത ടവർ തരം ഉൾപ്പെടുന്നു, ഉദാഹരണത്തിന് സസ്പെൻഷൻ ടവർ, സ്‌ട്രെയിൻ ടവർ, ആംഗിൾ ടവർ, എൻഡ് ടവർ തുടങ്ങിയവ.\nകൂടാതെ, ക്ലയന്റുകൾക്ക് ഡ്രോയിംഗുകൾ ഇല്ലെങ്കിൽ വാഗ്ദാനം ചെയ്യുന്ന വിശാലമായ രൂപകൽപ്പന ചെയ്ത ടവർ തരവും ഡിസൈൻ സേവനവും ഞങ്ങൾക്ക് ഇപ്പോഴും ഉണ്ട്.\nഉത്പന്നത്തിന്റെ പേര് ട്രാൻസ്മിഷൻ ലൈൻ ടവർ\nബ്രാൻഡ് എക്‌സ്‌വൈ ടവറുകൾ\nവോൾട്ടേജ് ഗ്രേഡ് 110/132 കെ.വി.\nനാമമാത്ര ഉയരം 12-45 മി\nബണ്ടിൽ കണ്ടക്ടറിന്റെ നമ്പറുകൾ 1-4\nഒരേ ടവറിൽ ഉയർന്ന ലോ വോൾട്ടേജ് 110/132kV മുകളിലേക്ക് 33/35kV താഴേക്ക്\nകാറ്റിന്റെ വേഗത മണിക്കൂറിൽ 120 കിലോമീറ്റർ\nആജീവനാന്തം 30 വർഷത്തിൽ കൂടുതൽ\nഉൽ‌പാദന നിലവാരം GB / T2694-2018 അല്ലെങ്കിൽ ഉപഭോക്താവ് ആവശ്യമാണ്\nഅസംസ്കൃത വസ്തു Q255B / Q355B / Q420B / Q460B\nഅസംസ്കൃത മെറ്റീരിയൽ സ്റ്റാൻഡേർഡ് GB / T700-2006, ISO630-1995; GB / T1591-2018 ； GB / T706-2016 അല്ലെങ്കിൽ ഉപഭോക്താവ് ആവശ്യമാണ്\nകനം എയ്ഞ്ചൽ സ്റ്റീൽ L40 * 40 * 3-L250 * 250 * 25; പ്ലേറ്റ്5എംഎം -80 എംഎം\nഉത്പാദന പ്രക്രിയ അസംസ്കൃത മെറ്റീരിയൽ പരിശോധന → കട്ടിംഗ് ld മോൾഡിംഗ് അല്ലെങ്കിൽ വളയ്ക്കൽ അളവുകൾ പരിശോധിക്കൽ → ഫ്ലേഞ്ച് / പാർട്സ് വെൽഡിംഗ് → കാലിബ്രേഷൻ → ഹോട്ട് ഗാൽവാനൈസ്ഡ് cal റീകാലിബ്രേഷൻ → പാക്കേജുകൾ → കയറ്റുമതി\nവെൽഡിംഗ് സ്റ്റാൻഡേർഡ് AWS D1.1\nഉപരിതല ചികിത്സ ഹോട്ട് ഡിപ് ഗാൽവാനൈസ്ഡ്\nഗാൽവാനൈസ്ഡ് സ്റ്റാൻഡേർഡ് ISO1461 ASTM A123\nഫാസ്റ്റനർ GB / T5782-2000; ISO4014-1999 അല്ലെങ്കിൽ ഉപഭോക്താവ് ആവശ്യമാണ്\nബോൾട്ട് പ്രകടന റേറ്റിംഗ് 4.8 ； 6.8 8.8\nയന്ത്രഭാഗങ്ങൾ 5% ബോൾട്ടുകൾ വിതരണം ചെയ്യും\nസർട്ടിഫിക്കറ്റ് ISO9001: 2015\nശേഷി പ്രതിവർഷം 30,000 ടൺ\nഷാങ്ഹായ് തുറമുഖത്തേക്കുള്ള സമയം 5-7 ദിവസം\nവിതരണ സമയം സാധാരണയായി 20 ദിവസത്തിനുള്ളിൽ ഡിമാൻഡ് അളവിനെ ആശ്രയിച്ചിരിക്കുന്നു\nവലുപ്പവും ഭാരം ടോളറൻസും 1%\nമിനിമം ഓർഡർ അളവ് 1 സെറ്റ്\nസാധാരണയായി ഞങ്ങൾ ഫിസിക്കൽ ടെസ്റ്റ് & കെമിക്കൽ ടെസ്റ്റ് എടുക്കുന്നു ， ചുവടെയുള്ള ടെസ്റ്റ് പ്രക്രിയയും ഉപകരണങ്ങളും.\nഫിസിക്കൽ ടെസ്റ്റ് ： ഹൈഡ്രോളിക് യൂണിവേറൽ ടെസ്റ്റിംഗ് ഫർണസ് & ഹാർഡ്‌നെസ് ടെസ്റ്റർ\nകെമിക്കൽ ടെസ്റ്റ്: ലിക്വിഡ് ഡിസ്പെൻസിംഗ് → ഡിജിറ്റൽ ഡിസ്പ്ലേ സ്പെക്ട്രോഫോട്ടോമീറ്റർ → അനലിറ്റിക്കൽ ബാലൻസ് → മൈക്രോകമ്പ്യൂട്ടർ കാർബൺ, സൾഫർ അനലൈസർ\nഹോട്ട്-ഡിപ് ഗാൽ‌വാനൈസിംഗിന്റെ ഗുണനിലവാരം ഞങ്ങളുടെ ഒരു ശക്തിയാണ്, പടിഞ്ഞാറൻ-ചൈനയിൽ പ്രശസ്തി നേടിയ ഈ രംഗത്തെ വിദഗ്ദ്ധനാണ് ഞങ്ങളുടെ സിഇഒ മിസ്റ്റർ ലീ. ഞങ്ങളുടെ ടീമിന് എച്ച്ഡിജി പ്രക്രിയയിൽ ധാരാളം അനുഭവമുണ്ട്, പ്രത്യേകിച്ചും ഉയർന്ന നാശനഷ്ടമുള്ള സ്ഥലങ്ങളിൽ ടവർ കൈകാര്യം ചെയ്യുന്നതിൽ നല്ലതാണ്.\nഗാൽവാനൈസ്ഡ് സ്റ്റാൻഡേർഡ്: ഐ‌എസ്ഒ: 1461-2002.\nസിങ്ക് കോട്ടിംഗിന്റെ കനം\nCuSo4 ന്റെ നാശം\nസിങ്ക് കോട്ട് ചുറ്റിക കൊണ്ട് ഉരിഞ്ഞുകളയരുത്\nസ prot ജന്യ പ്രോട്ടോടൈപ്പ് ടവർ അസംബ്ലി സേവനം\nവിശദമായ ഡ്രോയിംഗ് ശരിയാണോ എന്ന് പരിശോധിക്കുന്നതിനുള്ള വളരെ പരമ്പരാഗതവും എന്നാൽ ഫലപ്രദവുമായ മാർഗ്ഗമാണ് പ്രോട്ടോടൈപ്പ് ടവർ അസംബ്ലി.\nചില സാഹചര്യങ്ങളിൽ, വിശദമായ ഡ്രോയിംഗും ഫാബ്രിക്കേഷനും ശരിയാണെന്ന് ഉറപ്പാക്കാൻ ക്ലയന്റുകൾ ഇപ്പോഴും പ്രോട്ടോടൈപ്പ് ടവർ അസംബ്ലി ചെയ്യാൻ ആഗ്രഹിക്കുന്നു. അതിനാൽ, ഞങ്ങൾ ഇപ്പോഴും പ്രോട്ടോടൈപ്പ് ടവർ അസംബ്ലി സേവനം ഉപയോക്താക്കൾക്ക് സ provide ജന്യമായി നൽകുന്നു.\nപ്രോട്ടോടൈപ്പ് ടവർ അസംബ്ലി സേവനത്തിൽ, എക്‌സ്‌വൈ ടവർ പ്രതിബദ്ധത കാണിക്കുന്നു\nMember ഓരോ അംഗത്തിനും, ശരിയായ ഫിറ്റ്‌നെസിനായി മറ്റ് അംഗങ്ങളുമായുള്ള നീളം, ദ്വാരങ്ങളുടെ സ്ഥാനം, ഇന്റർഫേസ് എന്നിവ കൃത്യമായി പരിശോധിക്കും;\nപ്രോട്ടോടൈപ്പ് കൂട്ടിച്ചേർക്കുമ്പോൾ ഓരോ അംഗത്തിന്റെയും ബോൾട്ടുകളുടെയും അളവ് മെറ്റീരിയലുകളുടെ ബില്ലിൽ നിന്ന് ശ്രദ്ധാപൂർവ്വം പരിശോധിക്കും;\nMisting എന്തെങ്കിലും തെറ്റ് കണ്ടെത്തിയാൽ ഡ്രോയിംഗുകളും മെറ്റീരിയലുകളുടെ ബില്ലും വലുപ്പത്തിന്റെ ബോൾട്ടുകൾ, ഫില്ലറുകൾ തുടങ്ങിയവ പരിഷ്കരിക്കും.\nഉപഭോക്തൃ സന്ദർശന സേവനം\nഞങ്ങളുടെ ക്ലയന്റുകൾ ഞങ്ങളുടെ ഫാക്ടറി സന്ദർശിച്ച് ഉൽപ്പന്നം പരിശോധിക്കുന്നതിൽ ഞങ്ങൾ സന്തുഷ്ടരാണ്. പരസ്പരം നന്നായി അറിയുന്നതിനും സഹകരണം ശക്തിപ്പെടുത്തുന്നതിനുമുള്ള ഒരു മികച്ച അവസരമാണിത്. ഞങ്ങളുടെ ക്ലയന്റുകൾക്കായി, ഞങ്ങൾ നിങ്ങളെ വിമാനത്താവളത്തിൽ സ്വീകരിച്ച് 2-3 ദിവസത്തെ താമസസൗകര്യം നൽകും.\nക്ലയന്റുകൾക്കായി വിൽപ്പനാനന്തര സേവനം ചെയ്യാൻ ഒരു വിൽപ്പനാനന്തര മാനേജരെ ചുമതലപ്പെടുത്തും.\nടവറുകൾ ഇൻസ്റ്റാൾ ചെയ്യാൻ നിർമ്മാണ ടീമിനെ സഹായിക്കുന്ന ക്ലയന്റുകൾക്ക് ഞങ്ങൾ പാക്കേജ് നിർദ്ദേശങ്ങളും ഇൻസ്റ്റാളേഷൻ ഡ്രോയിംഗും നൽകും.\nനിർമ്മാണ സംഘം ടവർ അസംബ്ലി ചെയ്യുമ്പോൾ എന്തെങ്കിലും പ്രശ്‌നം നേരിടുന്നുണ്ടെങ്കിൽ, ഞങ്ങൾക്ക് കഴിയുന്നത്ര സഹായം നൽകാൻ ഞങ്ങൾ ആഗ്രഹിക്കുന്നു. വീഡിയോ കണക്ഷൻ അല്ലെങ്കിൽ മറ്റ് രീതികൾ വഴി ഞങ്ങൾക്ക് മാർഗ്ഗനിർദ്ദേശം നൽകാം.\nചില പ്രോജക്റ്റുകൾക്കായി, മുൻകൂട്ടി പ്രതീക്ഷിക്കാത്ത ചില സാഹചര്യങ്ങൾ തടയുന്നതിന് ഞങ്ങൾ ചില സ്പെയർ ഉൽപ്പന്നങ്ങൾ ക്ലയന്റുകൾക്ക് സ free ജന്യമായി തയ്യാറാക്കും.\nഉൽപ്പന്നത്തിന്റെ വാറന്റി സമയം 50 വർഷമാണ്.\nനീണ്ട ചരിത്രമുള്ള കമ്പനിയാണ് എക്‌സ്‌വൈ ഗ്രൂപ്പ്. 2000 വർഷത്തിന്റെ തുടക്കത്തിൽ, കമ്പനിയുടെ പ്രധാന ബിസിനസ്സ് ഇലക്ട്രിക് വയർ, കേബിൾ 、 ട്രാൻസ്ഫോർമർ 、 ലൈൻ ഹാർഡ്‌വെയർ 、 സ്വിച്ച് കാബിനറ്റ് 、 ലൈൻ ടവർ തുടങ്ങിയ ഇലക്ട്രിക്കൽ, ടെലികോം ഉപകരണങ്ങൾ വ്യാപാരം ചെയ്യുകയായിരുന്നു. 2001 നും 2008 നും ഇടയിൽ ， ഞങ്ങൾ നൽകി രാജ്യമെമ്പാടുമുള്ള നൂറുകണക്കിന് ക്ലയന്റുകൾക്കായി ഉപകരണങ്ങൾ. ഈ കാലയളവിൽ, ഗുണനിലവാരമുള്ള ഉൽ‌പ്പന്നങ്ങളും തൊഴിൽ സേവനവും കാരണം എക്‌സ്‌വൈ ഗ്രൂപ്പ് ഉപഭോക്താവിന്റെ വിശ്വാസം നേടാൻ തുടങ്ങി. ട്രേഡിംഗ് ബിസിനസ്സ് അനുഭവം ഞങ്ങളുടെ എതിരാളികളേക്കാൾ ശക്തമായ വിതരണ ശൃംഖലയും എക്‌സ്‌വൈ ഗ്രൂപ്പിനെ കൊണ്ടുവരുന്നു.\n2008-ൽ, സ്റ്റീൽ ടവർ നിർമ്മാണത്തിൽ ശ്രദ്ധ കേന്ദ്രീകരിച്ച എക്‌സ്‌വൈ ടവർ സ്ഥാപിച്ചു. വ്യാപകമായി ഉപഭോക്തൃ വിഭവങ്ങളിൽ നിന്നും ഗ്രൂപ്പിന്റെ ശക്തമായ വിതരണ ശൃംഖലയിൽ നിന്നും എക്‌സ്‌വൈ ടവർ പ്രയോജനം നേടി, എക്‌സ്‌വൈ ടവറിന്റെ വികസനം അടുത്ത കാലത്തായി അതിവേഗത്തിലാണ്. ഇപ്പോൾ, എക്‌സ്‌വൈ ടവർ പ്രതിവർഷം 1000 സെറ്റുകളിൽ കൂടുതൽ സ്റ്റീൽ ടവർ നൽകുന്നു. ചൈനയിലെ 20 ലധികം പ്രവിശ്യകളെയും മേൽനോട്ട വിപണികളെയും ക്ലയന്റുകൾ ഉൾക്കൊള്ളുന്നു. സ്റ്റേറ്റ് ഗ്ലിഡ് 、 സതേൺ ഗേർഡ് 、 ചൈന എനർജി എഞ്ചിനീയറിംഗ് ഗ്രൂപ്പ് 、 ചൈന ടെലികോം 、 ഹുവാവേ തുടങ്ങിയവ ഉൾപ്പെടുന്ന നിരവധി ഗ്ലോബൽ 500 ഗ്രൂപ്പുകളുടെ യോഗ്യതയുള്ള വിതരണക്കാരനാണ് എക്‌സ്‌വൈ ടവർ. ഞങ്ങളുടെ ഉൽപ്പന്നങ്ങൾ ആസിയാൻ അംഗങ്ങളായ ആഫ്രിക്ക, അമേരിക്കൻ ഭൂഖണ്ഡങ്ങളിൽ വിജയകരമായി പ്രയോഗിക്കുമ്പോൾ.\nമുമ്പത്തെ: 110kVangel സ്റ്റീൽ ടവർ\nഅടുത്തത്: 132 കെവി ഇരട്ട സർക്യൂട്ട് സ്‌ട്രെയിൻ ടവർ


അഞ്ചുമക്കളെ കൊലപ്പെടുത്തിയ മുന് ഭര്‍ത്താവിന് വധശിക്ഷ നല്‍കരുതെന്ന് സ്‌ത്രീ\nSouth Carolina, First Published 13, Jun 2019, 12:47 PM IST\nആമ്പെര് കൈസര് എന്ന സ്‌ത്രീയുടെ അഞ്ച് മക്കളെയാണ് മുന് ഭര്‍ത്താവ് തിമോത്തി ജോണ്‍സ് നിര്‍ദ്ദയം കൊലപ്പെടുത്തിയത്.\nസൗത്ത് കരോലിന: 'ഇത് എനിക്കുവേണ്ടിയല്ല, എന്റെ മക്കള്‍ക്ക് വേണ്ടി. അവര് അയാളെ വളരെയധികം സ്‌നേഹിച്ചിരുന്നു'...വാദപ്രതിവാദങ്ങള് ചൂടുപിടിപ്പിച്ച കോടതിക്കുള്ളില് കണ്ണുനിറഞ്ഞ് ആ അമ്മ പറഞ്ഞു. തന്റെ അഞ്ചുമക്കളെ കൊലപ്പെടുത്തിയ മുന് ഭര്‍ത്താവിന്റെ ജീവന് വേണ്ടിയാണ് സ്‌ത്രീ കോടതിയോട് അപേക്ഷിച്ചത്.\nസൗത്ത് കരോലിനയിലെ ലെക്‌സിങ്‌ണില് 2014-ലായിരുന്നു കേസിനാസ്‌പദമായ കൊലപാതകങ്ങള് നടന്നത്. ആമ്പെര് കൈസര് എന്ന സ്‌ത്രീയുടെ അഞ്ച് മക്കളെയാണ് മുന് ഭര്‍ത്താവ് തിമോത്തി ജോണ്‍സ് നിര്‍ദ്ദയം കൊലപ്പെടുത്തിയത്. വാദം കേട്ട കോടതി പരോളില്ലാത്ത ജീവപര്യന്തമോ വധശിക്ഷയോ നല്‍കാവുന്ന കുറ്റമാണ് പ്രതി ചെയ്‌തതെന്ന് പരാമര്‍ശിച്ചു. എന്നാല് പ്രതിക്ക് വധശിക്ഷ നല്‍കരുതെന്ന് കൈസര് അപേക്ഷിച്ചു.\n'മക്കള് അനുഭവിച്ച യാതനകളെക്കുറിച്ച് മനസ്സിലാക്കുന്നു. വാദത്തിനിടെ പലതവണ പ്രതിയുടെ മുഖം പിച്ചിച്ചീന്താന് തോന്നി. എന്റെ മക്കളോട് അയാള് യാതൊരു ദയയും കാണിച്ചിട്ടില്ല. എന്നാല് എന്റെ മക്കള് അയാളെ വളരെയധികം സ്‌നേഹിച്ചിരുന്നു.\nഎനിക്ക് വേണ്ടിയല്ല, എന്റെ മക്കള്‍ക്ക് വേണ്ടിയാണ് ഞാന് അയാളുടെ ജീവന് വേണ്ടി അപേക്ഷിക്കുന്നത്'- സാക്ഷി വിസ്‌താരത്തിനിടെ കൈസര് പറഞ്ഞു. വിവാഹമോചനത്തിന് ശേഷം മക്കളോട് മുന് ഭര്‍ത്താവായ പ്രതിയോടൊപ്പം താമസിക്കരുതെന്ന് കത്തെഴുതിയിരുന്നതായും കൈസര് കോടതിയില് പറഞ്ഞു.\nLast Updated 13, Jun 2019, 12:47 PM IST\nകിർത്താഡ്സില് വനിതാ ജീവനക്കാരിയെ തടഞ്ഞു നിര്‍ത്തി ആക്രമിച്ചു: വാച്ച്മാനെതിരെ നടപടി, പൊലീസ് കേസെടുത്തു


Tue Jun 28 2022 17:57:11 GMT+0530 (India Standard Time)\nBY NSH27 May 2022 7:44 PM GMT\nNSH27 May 2022 7:44 PM GMT\nതിരുവനന്തപുരം: പെന്‍ഷന് പേമെന്റ് സബ് ട്രഷറിയില് നിന്നും വയോധികയുടെ പണം തട്ടിയെടുത്ത സംഭവത്തില് ജൂനിയര് സൂപ്രണ്ട് അറസ്റ്റിലായി. കോട്ടയം കറുകച്ചാല് സബ് ട്രഷറി ജൂനിയര് സൂപ്രണ്ട് ചെങ്കല് കോടങ്കര സ്വദേശി ആര് യു അരുണ് (38) ആണ് അറസ്റ്റിലായത്. കോട്ടയം സ്വദേശിനിയായ കെ കെ കമലമ്മയുടെ ചെക്ക് ലീഫ് വ്യാജ ഒപ്പിട്ട് അസല് രേഖയായി ഉപയോഗിച്ച് 18,000 രൂപ നെയ്യാറ്റിന്‍കര പെന്‍ഷന് പേമെന്റ് സബ് ട്രഷറിയില് നിന്ന് അരുണ് തട്ടിയെടുത്തതായാണ് കേസ്. തന്റെ പെന്‍ഷന് തുക മാറുന്നതിനായി 18,000 രൂപയുടെ ചെക്ക് അരുണിന് കമലമ്മ കൈമാറിയിരുന്നു.\nകമലമ്മ നല്‍കിയ ചെക്കില് തിരുത്തുണ്ടെന്ന് പറഞ്ഞ് അരുണ് ചെക്ക് കൈക്കലാക്കി. പിന്നീട് ഇക്കഴിഞ്ഞ 19ന് നെയ്യാറ്റിന്‍കര പെന്‍ഷന് പേമെന്റ് സബ് ട്രഷറിയില് ചെക്ക് സമര്‍പ്പിച്ച് തുക പിന്‍വലിക്കുകയായിരുന്നു. ഇപ്രകാരം ഒരു പിന്‍വലിക്കല് താന് നടത്തിയിട്ടില്ലെന്ന കമലമ്മയുടെ പരാതിയെ തുടര്‍ന്ന് ട്രഷറി ജോയിന്റ് ഡയറക്ടര് നെയ്യാറ്റിന്‍കര പെന്‍ഷന് പേമെന്റ് സബ് ട്രഷറിയില് അന്വേഷണം നടത്തി.\nഅരുണ് ചെക്ക് സമര്‍പ്പിച്ചതിന്റെ തെളിവ് അദ്ദേഹത്തിന് ലഭിച്ചു. ചെക്കിന്റെ മറുപുറത്ത് അരുണിന്‍രെ കൈയൊപ്പുള്ളതായി പ്രാഥമിക പരിശോധനയില് തെളിഞ്ഞു. അന്നത്തെ സിസിടിവി ദൃശ്യങ്ങളും അനുബന്ധ രേഖകളും പരിശോധിച്ചപ്പോള് സാമ്പത്തിക തിരിമറി ബോധ്യമായി. തുടര്‍ന്ന് അരുണിനെ അന്വേഷണ വിധേയമായി സര്‍വീസില് നിന്നും സസ്‌പെന്റ് ചെയ്തു. കറുകച്ചാല് സബ് ട്രഷറിയില് നിന്നും കാട്ടാക്കട ജില്ലാ ട്രഷറി ഓഫിസിലേയ്ക്ക് നല്‍കിയ നിര്‍ദേശപ്രകാരം നെയ്യാറ്റിന്‍കര പോലിസില് പരാതിയും നല്‍കി. ഈ പരാതിയുടെ അടിസ്ഥാനത്തിലാണ് അരുണിനെ അറസ്റ്റ് ചെയ്തത്.\nJunior superintendent arrested pension fraud


Tuesday, March 26, 2019 12:11:09\nന്യൂഡല്‍ഹി: ലോക വനിത ബോക്‌സിങ് ചാമ്പ്യന്‍ഷിപ്പില് മേരികോമിന് സ്വര്‍ണം. 48 കിലോഗ്രാം വിഭാഗത്തിൽ യുക്രൈന്റെ ഹന്ന ഒഖോട്ടയെ തോല്‍പ്പിച്ചാണ് സ്വര്‍ണം നേടിയത്. ലോക ചാമ്പ്യന്‍ഷിപ്പില്6സ്വര്‍ണം നേടുന്നRead More\nതിരുവനന്തപുരം:സംസ്ഥാന സ്‌കൂള് കായികമേളയില് സി.അഭിനവും ആന്‍സി സോജനും വേഗമേറിയ താരങ്ങള്. തിരുവനന്തപുരം സായിയിലെ താരമാണ് അഭിനവ്. 10.97 സെക്കന്റിലാണ് അഭിനവ് ഒന്നാമതെത്തിയത്. സീനിയര് പെണ്‍കുട്ടികളുടെ വിഭാഗത്തില് ആന്‍സിRead More\nമുംബൈ: സമൂഹമാധ്യമങ്ങിള് മീ ടു ക്യാംപെയിന് കത്തിജ്വലിക്കുകയാണ്. സിനിമാ താരങ്ങളുടേയും രാഷ്ട്രീയ പ്രവര്‍ത്തകരുടേയും തുറന്നുപറച്ചിലുകള് പല ഉന്നതര്‍ക്കും തലവേദന സൃഷ്ടിച്ചിരിക്കുകയാണ്. ഇതിനൊക്കെ പുറമെ കായിക ലോകത്തും മീRead More\nഹൈദരാബാദ്: ബാഡ്മിന്റണ് കോര്‍ട്ടില് നിന്ന് മത്സരത്തിന്റെ ആവേശത്തിന് പുറമെ ഒരു പ്രണയക്കഥയും പുറത്തു വരുന്നു. കോര്‍ട്ടില് നിന്ന് മത്സര വീര്യം മാറ്റിവെച്ച് അവര് വിവാഹവേദിയിലേക്ക് കൈപിടിച്ചു കയറാന്Read More\nഏഷ്യന് ഗെയിംസിന് സമാപനം കുറിച്ചപ്പോള് ഇവിടെ കേരളത്തില് കോതമംഗലക്കാര്‍ക്കിത് അഭിമാന നിമിഷം. ജക്കാര്‍ത്തയില് നടന്ന ഗെയിംസില് നിന്നും കോതമംഗലത്തേക്കും എത്തി ഒരു സ്വര്‍ണമെഡല്. കോതമംഗലംകാരി വിസ്മയ ആണ്Read More\nഏഷ്യന് ഗെയിംസിന്റെ പത്താം ദിനത്തില് സ്വര്‍ണത്തിനായുള്ള ഇന്ത്യയുടെ കാത്തിരിപ്പ് തുടരുന്നു. ഇന്ന് നടന്ന തുടര്‍ച്ചയായ മൂന്നാം ഫൈനലിലും ഇന്ത്യ തോല്‍വി രുചിച്ചു. ചരിത്രം കുറിച്ചാണ് പി വിRead More\nഏഷ്യന് ഗെയിംസ് ബാഡ്മിന്റണ് വനിതാ സിംഗിള്‍സില് ചരിത്രമെഴുതി ഇന്ത്യയുടെ പി.വി. സിന്ധു ഫൈനലില്. ലോക രണ്ടാം നമ്പര് താരം ജപ്പാന്റെ അകാനെ യമാഗുച്ചിയെ ഒന്നിനെതിരെ രണ്ടു സെറ്റുകള്‍ക്ക്Read More\nഏഷ്യന് ഗെയിംസ് ബാഡ്മിന്റണില് ഇന്ത്യയുടെ സൈന നെഹ്‌വാളിന് വെങ്കലം. സെമിയില് ലോക ഒന്നാം നമ്പര് താരം തായ് സു യിങ്ങിനോട് ഏറ്റുമുട്ടിയാണ് സൈന മെഡല് നേടിയത്. ബാഡ്മിന്റണ്Read More\nഏഷ്യന് ഗെയിംസ് കബഡിയില് ഇന്ത്യയ്ക്ക് വെള്ളി. വനിതാ വിഭാഗം ഫൈനലിലാണ് ഇന്ത്യ ഇറാനോട് പരാജയം ഏറ്റ് വാങ്ങിയത്. നേരത്തെ കബഡിയില് പുരുഷ ടീം സെമിയില് ഇന്ത്യRead More\nഏഷ്യൻ ഗെയിംസിൽ തുഴച്ചിലിൽ നാലു പേരടങ്ങുന്ന ഇന്ത്യൻ ടീമിന് സ്വർണം. സവാൻ സിംഗ്, സുഖ്മീത് സിംഗ്, ദത്തു ഭോക്‌നൽ, ഓംപ്രകാശ് എന്നിവരടങ്ങുന്ന ടീമിനാണ് സ്വർണം ലഭിച്ചത്.


അഗ്മ ടാലന്റ് 2020യ്ക്ക് അനുഗ്രഹ സമാപ്തി\nതിരുവനന്തപുരം. അസംബ്ലീസ് ഓഫ് ഗോഡ് വേള്‍ഡ് മലയാളി മീഡിയ അസോസിയേഷന് സംഘടിപ്പിച്ചിരുന്ന അഗ്മ ടാലന്റ് 2020യ്ക്ക് സമാപനം. മെയ് 12 മുതല് 16 വരെയായിരുന്നു പ്രോഗ്രാം നടന്നത്. പാട്ട്, കഥ, കവിത, ഭാവന, കഥാപ്രസംഗം തുടങ്ങിയ വിവിധ കലാപരിപാടികള് ഉള്‍പ്പെടുത്തി വൈകീട്ട്4മുതല്5വരെയുള്ള സമയത്തായിരുന്നു മത്സരം.\nഏ ജി നോര്‍ത്തേന് ഡിസ്ട്രിക്ട് സൂപ്രണ്ട് പാസ്റ്റര് ഷാജി വര്‍ഗീസ് പ്രാര്‍ത്ഥിച്ച് ഉദ്ഘാടനം ചെയ്ത മത്സരത്തിന്റെ വിവിധ ദിവസങ്ങളിലായി പാസ്റ്റര്‍മാരായ എം എ വര്‍ഗീസ്, ഡോ. റീജു തരകന്, ഫിന്നി ജോര്‍ജ്ജ് എന്നിവര് പ്രാര്‍ത്ഥനകള് നയിക്കുകയും വിവിധ ദിനങ്ങളിലായി ആശംസകള് അറിയിക്കുകയും ചെയ്തു. സ്വദേശത്തും വിദേശത്തും പ്രവര്‍ത്തിക്കുന്ന വിവിധ ചാപ്റ്ററുകളില് നിന്നുള്ളവരാണ് പ്രോഗ്രാമില് പങ്കെടുത്തത്.


ശബരിമല സ്ത്രീപ്രവേശന വിഷയത്തില് നിലപാട് മാറ്റി സര്‍ക്കാര്: പുതിയ സത്യവാങ്മൂലം നല്‍കാന് തയ്യാറെന്ന് സി.പി.എം | www.vyganews.com\nശബരിമല സ്ത്രീപ്രവേശന വിഷയത്തില് നിലപാട് മാറ്റി സര്‍ക്കാര്: പുതിയ സത്യവാങ്മൂലം നല്‍കാന് തയ്യാറെന്ന് സി.പി.എം\nതിരുവനന്തപുരം: ശബരിമല വിഷയത്തില് മലക്കംമറിഞ്ഞ് സര്‍ക്കാര്. ശബരിമല സ്ത്രീപ്രവേശന വിധിയുമായി ബന്ധപ്പെട്ട പുന:പരിശോധനാ ഹര്‍ജികളില് വാദം വര...\nതിരുവനന്തപുരം: ശബരിമല വിഷയത്തില് മലക്കംമറിഞ്ഞ് സര്‍ക്കാര്. ശബരിമല സ്ത്രീപ്രവേശന വിധിയുമായി ബന്ധപ്പെട്ട പുന:പരിശോധനാ ഹര്‍ജികളില് വാദം വരുന്ന സമയത്ത് ആവശ്യമെങ്കില് പുതിയ സത്യവാങ്മൂലം നല്‍കാന് തയ്യാറാണെന്ന് സി.പി.എം.\nസി.പി.എം പോളിറ്റ് ബ്യൂറോ അംഗം എം.എ ബേബിയാണ് സത്യവാങ്മൂലം നല്‍കാന് തയ്യാറാണെന്ന് വ്യക്തമാക്കിയത്. എന്നാല് ഈ നിലപാട് മാറ്റം വിശ്വാസികളുടെ സമ്മര്‍ദ്ദം മൂലമല്ലെന്നും എല്ലാ മേഖലകളിലും സമത്വവും തുല്യതയും എന്നത് ഘട്ടംഘട്ടമായി മാത്രമേ നടപ്പാക്കാന് കഴിയൂ എന്നും എം.എ ബേബി വ്യക്തമാക്കി.\nശബരിമല വിഷയം യു.ഡി.എഫ് പ്രചരണായുധമാക്കിയതിന് പിന്നാലെയാണ് സര്‍ക്കാരിന്റെ ഈ ചുവടുമാറ്റമെന്നത് ശ്രദ്ധേയമാണ്. അധികാരത്തിലെത്തിയാല് ശബരിമല വിധി മറികടക്കാന് നിയമനിര്‍മ്മാണം നടത്തുമെന്ന വാഗ്ദാനമാണ് യു.ഡി.എഫ് മുന്നോട്ടുവച്ചിരിക്കുന്നത്.\nസി.പി.എമ്മിന്റെ നിലപാടു മാറ്റത്തില് പ്രതികരിച്ച് പ്രതിപക്ഷ പാര്‍ട്ടികളും രംഗത്തെത്തി. സര്‍ക്കാര് ഈ വിഷയത്തില് നല്‍കിയിട്ടുള്ള സത്യവാങ്മൂലം പൂര്‍ണ്ണമായും പിന്‍വലിക്കുകയാണ് വേണ്ടതെന്ന് കോണ്‍ഗ്രസ് നേതാവ് തിരുവഞ്ചൂര് രാധാകൃഷ്ണന് വ്യക്തമാക്കി.\nസത്യവാങ്മൂലം പിന്‍വലിക്കുമ്പോള് അതിന് അനുബന്ധമായി ഉള്ള നിരവധി കേസുകളും പിന്‍വലിക്കേണ്ടതായിട്ടുണ്ടെന്നും അദ്ദേഹം വ്യക്തമാക്കി.\nഅതേസമയം സി.പി.എം കാട്ടിക്കൂട്ടുന്ന കോമാളിത്തരമാണ് ഈ നിലപാട് മാറ്റമെന്നും സര്‍ക്കാരിന്റെ അടിത്തറ തകരുന്നു എന്നതാണ് ഇതില് നിന്നും മനസ്സിലാക്കേണ്ടതെന്നും ബി.ജെ.പി നേതാവ് വി.വി രാജേഷ് വ്യക്തമാക്കി.\nKeywords: Sabarimala issue, CPM, New affidavit, U.D.F, B.J.P\nwww.vyganews.com: ശബരിമല സ്ത്രീപ്രവേശന വിഷയത്തില് നിലപാട് മാറ്റി സര്‍ക്കാര്: പുതിയ സത്യവാങ്മൂലം നല്‍കാന് തയ്യാറെന്ന് സി.പി.എം


ചിക്കനും പോര്‍ക്കും മീനും;അയര്‍ലണ്ടിലെ ജയിലിലും ഇനി ഭക്ഷണം കുശാല്!Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nചിക്കനും പോര്‍ക്കും മീനും;അയര്‍ലണ്ടിലെ ജയിലിലും ഇനി ഭക്ഷണം കുശാല്!\nഡബ്ലിന്:അയര്‍ലണ്ടിലെ തടവുകാര്‍ക്ക് കൂടുതല് രുചികരവും പോഷകദായകവുമായ ഭക്ഷണം നല്‍കാന് തീരുമാനം. ഇതിന്റെ ഭാഗമായി ഫുഡ് മെനുവില് ഹലാല്, കോഷര് എന്നിവ ഉള്‍പ്പെടുത്തും. കൊഴുപ്പു കുറഞ്ഞ ഭക്ഷണമാണ് നല്‍കുക.\nപുതിയ മെനു തടവുകാര്‍ക്ക് തൃപ്തി നല്‍കുന്നതാണ് എന്നാണ് ജയിലില് നിന്നും കിട്ടുന്ന റിപ്പോര്‍ട്ടുകള്. മാസം കഴിക്കാത്ത തടവുകാര്‍ക്ക് വെജി. കോഡില്, ക്വോണ് സോസേജ്, സവോറി ഓംലെറ്റ് എന്നിവ ലഭിക്കും. വെജിറ്റബിള് ലാസെയ്ന്, വെജി, ബര്‍ഗര്, ബേക്ക്ഡ് പൊട്ടറ്റോ, ചീസ് റാപ്‌സ് എന്നിവയും ലഭിക്കും.\nരാത്രി ഭക്ഷണമായി ചിക്കന് കാസറോള്, മത്സ്യം, ചിപ്‌സ്, പോര്‍ക്ക് ചോപ്‌സ്. സ്പഡ്‌സ്, കാബേജ്, ഗ്രേവി എന്നിവ നല്‍കാനാണ് തീരുമാനം. വൈകുന്നേരത്തെ ചായയ്‌ക്കൊപ്പം കൊഴുപ്പു കുറഞ്ഞ എഗ്ഗ് മയോണൈസ്, കറി പീ, ചിക്കന് ബര്‍ഗര്, ചീസ് സാലഡ് എന്നിവ നല്‍കും.\n2015ല് ജയില് ഭക്ഷണത്തിനായി 7.6 മില്ല്യണ് യൂറോയാണ് ഐറിഷ് പ്രിസണ് സര്‍വ്വീസ് ചെലവാക്കിയത്.\nമികച്ച ഭക്ഷണം കഴിച്ചു വഴക്ക് കൂടി ആശുപത്രിയില് എത്തുന്നവരുടെ എണ്ണം എന്തായാലും വര്‍ദ്ധിക്കുകയാണ്.സഹ കുറ്റവാളി ചെവി കടിച്ചു മുറിച്ച നിലയില് പോര്‍ട്ട് ലീസ് ജയിലില് നിന്നും ഇന്നലെ ആശുപത്രിയിലെത്തിച്ചയാള്‍ക്ക് 60 സ്റ്റിച്ചസ് ആണ് വേണ്ടി വന്നത്


Abhirami in the role of costume designer of Kamal - Malayalam Filmibeat\n10 min ago സൗബിന്റെ നായികയെ മനസ്സിലായോ! ആൻഡ്രോയിഡ് കുഞ്ഞപ്പൻ വേർഷൻ 5.25 ക്യാരക്ടർ പോസ്റ്റർ പുറത്ത്\n21 min ago ഇക്കാലത്തും പ്രേതം ഉണ്ടെന്ന് പറയാം! ആകാശഗംഗയുമായി വിനയന്റെ വരവ് ചുമ്മതാല്ല! ട്രെയിലര് പുറത്ത്\n32 min ago ഹാപ്പി ഹാപ്പി നമ്മള് ഹാപ്പി...! ഒമര് ലുലു ചിത്രം ധമാക്കയിലെ ആഘോഷ ഗാനം പുറത്ത്\n38 min ago ജീവിക്കാന് കരുത്തായത് ആ വാക്കുകള്! വെളിപ്പെടുത്തി താരസുന്ദരി\nസരികക്ക് പകരം അഭിരാമി\n| Published: Wednesday, July 7, 2004, 5:30 [IST]\nവിവാദങ്ങള്‍ക്കൊടുവില് കമലഹാസനും സരികയും വീണ്ടും ഒന്നിച്ചു. സിമ്രാനുമായുള്ള കമലഹാസന്റെ ബന്ധത്തെ കുറിച്ചുള്ള അഭ്യൂഹങ്ങള് മാധ്യമങ്ങളില് നിറഞ്ഞുനിന്നപ്പോള് വിവാദപുരുഷനായ ഭര്‍ത്താവിനോട് കലഹിച്ച് വേറിട്ട് താമസം തുടങ്ങുകയായിരുന്നു സരിക. ഇപ്പോള് കമലിന്റെ ജീവിതത്തിലേക്ക് തിരികെയെത്തിയപ്പോള് സരികക്ക് പക്ഷേ ഭാര്യയുടെ പോസ്റ് മാത്രമേ തിരികെ ലഭിച്ചുള്ളൂ. സരികക്ക് ഏറെ ഇഷ്ടപ്പെട്ട കമല് ചിത്രങ്ങളുടെ കോസ്റ്യൂം ഡിസൈനര് എന്ന ജോലി അപ്പോഴേക്കും മറ്റൊരാള് തട്ടിയെടുത്തിരുന്നു.\nവിരുമാണ്ഡിയില് ചൂടേറിയ ചുംബനരംഗങ്ങളില് കമലഹാസനോട് ഒപ്പത്തിനൊപ്പംനിന്ന അഭിരാമിയാണ് കമല് ചിത്രങ്ങളുടെ പുതിയ കോസ്റ്യൂം ഡിസൈനര്. കമലിന്റെ പുതിയ ചിത്രമായ വസൂല്‍രാജ എംബിബിഎസിന്റെ ചമയങ്ങള് ഒരുക്കുന്നത് അഭിരാമിയാണ്. സരികയേക്കാള് തനിക്ക് ചമയങ്ങള് ഒരുക്കാന് കേമി അഭിരാമിയാണെന്ന തോന്നലാണോ കമലഹാസന്? ഏതായാലും വിവാദപുരുഷന് ഇതോടെ മറ്റൊരു വിവാദത്തിന്റെ പിടിയിലായി.\nവിരുമാണ്ഡിയിലെ ചുംബനരംഗങ്ങള് താന് ശരിക്കും ആസ്വദിക്കുകയും കമലിനെ പോലൊരു മഹാനടനെ ചുംബിക്കാന് കഴിഞ്ഞതുതന്നെ മഹാഭാഗ്യമായി കരുതുകയും ചെയ്യുന്നുവെന്ന് പറഞ്ഞ നടിയാണ് അഭിരാമി. കമലിന്റെ കോസ്റ്യൂം ഡിസൈനര് സ്ഥാനവും തനിക്ക് ലഭിച്ച ഭാഗ്യമാണെന്ന് അഭിരാമി കരുതുന്നു. സരികക്ക് കിട്ടിക്കൊണ്ടിരുന്ന ഭാഗ്യമാണ് ഇപ്പോള് അഭിരാമി തട്ടിയെടുത്തിരിക്കുന്നതെന്ന് മാത്രം.\nസിമ്രാനുമായുള്ള ബന്ധമുണ്ടാക്കിയ വിവാദ കോലാഹലങ്ങള്‍ക്ക് ശേഷം അഭിരാമിയെ ചുറ്റിപ്പറ്റിയും കമലഹാസന് ചില വാര്‍ത്തകള് സൃഷ്ടിച്ചിരുന്നു. വിരുമാണ്ഡിയിലെ ചുംബനരംഗങ്ങളാണ് അതിന് കാരണമായത്. ഏതായാലും സരിക ചെയ്തുകൊണ്ടിരുന്ന ജോലിയിലേക്ക് അഭിരാമി വന്നോടെ സിനിമാലോകം പലതും കുശുകുശുത്തു തുടങ്ങിയിരിക്കുന്നു.\nഏത് ബന്ധത്തിന്റെ പേരിലാണ് അഭിരാമി കമലിന്റെ കോസ്റ്യൂം ഡിറെസനറായത് എന്നാണ് തമിഴ് സിനിമാലോകം ചോദിക്കുന്നത്. വിരുമാണ്ഡിയിലെ ചുംബനരംഗങ്ങള് അവിടംകൊണ്ട് അവസാനിക്കുന്നതല്ലെന്ന് ഇപ്പോള് ബോധ്യമായില്ലേ എന്നാണ് സിനിമാലോകത്തെ ദോഷൈകദൃക്കുകളുടെ ചോദ്യം.\nഅഭിരാമിയുടെ പുതിയ സ്ഥാനലബ്ധിയെ കുറിച്ച് സരിക്ക് എന്താണ് പറയാനുള്ളതെന്ന് കേള്‍ക്കാന് അവര്‍ക്ക് കൗതുകമുണ്ട്. മുമ്പ് സിമ്രാന് എന്ന നടിയുടെ പേരില് കമലും സരികയും തെറ്റിപ്പിരിഞ്ഞു. ഇപ്പോള് തന്റെ കോസ്റ്യൂം ഡിസൈനര് സ്ഥാനം തട്ടിയെടുത്ത നടിയുടെ പേരില് സരിക വീണ്ടും കമലഹാസനോട് കലഹിക്കുമോ എന്നാണ് അവരുടെ ചോദ്യം.\nഎന്തായാലും കമലഹാസനെ ചുറ്റിപ്പറ്റിയുള്ള വിവാദങ്ങള്‍ക്ക് വിരാമമില്ല. ഏതെങ്കിലും നടിയുമായി ചേര്‍ത്തുള്ള വാര്‍ത്തകള്‍ക്ക് കമലിന്റെ കാര്യത്തില് ഒരു പഞ്ഞവുമില്ല. സിമ്രാന് വിവാദത്തിന് ശേഷം ഗൗതമിയുമായുള്ള കമലിന്റെ ബന്ധത്തെ കുറിച്ചായിരുന്നു വിവാദം. ഇപ്പോഴാവട്ടെ അത് തന്റെ ഭാര്യ വഹിച്ചിരുന്ന സ്ഥാനത്തേക്ക് വന്ന മലയാളനടിയെ കുറിച്ചാണെന്ന് മാത്രം.\nStory first published: Wednesday, July 7, 2004, 5:30 [IST]


വിമാനത്താവള സ്വകാര്യവത്കരണം: ഹർജികൾ തള്ളി - Janayugom Online\nകൊച്ചി: തിരുവനന്തപുരം വിമാനത്താവള സ്വകാര്യവത്ക്കരണത്തിനെതിരെയുള്ള ഹർജികൾ ഹൈക്കോടതി തള്ളി. വിമാനത്താവളം അഡാനി ഗ്രൂപ്പിന് പാട്ടത്തിന് നൽകിയതിനെതിരെ സംസ്ഥാന സർക്കാരും കെഎസ്ഐഡിസിയും മറ്റും സമർപ്പിച്ച ഹർജികളാണ് ചീഫ് ജസ്റ്റിസ് അധ്യക്ഷനായ ബഞ്ച് തള്ളിയത്. വിമാനത്താവള സ്വകാര്യവൽക്കരണം സർക്കാരിന്റെ നയപരമായ തീരുമാനമാണെന്ന് കോടതി വ്യക്തമാക്കി. മാത്രമല്ല, വിമാനത്താവളം പാട്ടത്തിന് നൽകാനുള്ള അന്തിമ തീരുമാനം കേന്ദ്രം കൈക്കൊണ്ടിട്ടില്ലെന്ന് ചൂണ്ടിക്കാട്ടിയ കോടതി ഹർജികൾ അപക്വമാണെന്ന് വിലയിരുത്തി.\nതിരുവനന്തപുരം ഉൾപ്പടെ ആറ് വിമാനത്താവളങ്ങൾ പാട്ടത്തിന് നൽകാനാണ് കേന്ദ്ര സർക്കാർ ടെൻഡർ വിളിച്ചത്. വിമാനത്താവളത്തിന്റെ ഉടമസ്ഥാവകാശം സംസ്ഥാനത്തിനാണെന്നും അഞ്ഞൂറോളം ഏക്കർ ഭൂമി സർക്കാർ ഏറ്റെടുത്ത് നൽകിയതാണെന്നും അതുകൊണ്ടുതന്നെ വിമാനത്താവളം സർക്കാരിന് കൈമാറണമെന്നുള്ള ആവശ്യം സർക്കാർ കേന്ദ്രത്തിന് മുന്നിൽ വയ്ക്കുകയായിരുന്നു. ടെൻഡർ നടപടികളിൽ പങ്കെടുക്കാൻ കേന്ദ്രം അനുവദിച്ചതിനെ തുടർന്ന് സംസ്ഥാനത്തിനു വേണ്ടി കെഎസ്ഐഡിസി ടെൻഡറിൽ പങ്കെടുക്കുകയായിരുന്നു.\nഏറ്റവും കൂടിയ തുക ക്വാട്ട് ചെയ്യുന്ന കരാറുകാരനേക്കാൾ പത്ത് ശതമാനമോ അതിൽ കുറവോ ആണ് സംസ്ഥാനത്തിന്റെ ടെൻഡർ എങ്കിൽ കരാർ സംസ്ഥാനത്തിന് നൽകണമെന്നതാണ് വ്യവസ്ഥ. എന്നാൽ കെഎസ്ഐഡിസിയുടെ ടെൻഡർ പത്ത് ശതമാനത്തിനു മുകളിലായിരുന്നു എന്ന് ചൂണ്ടിക്കാട്ടിയാണ് നിഷേധിച്ചത്. എയർപോർട്ട് കൈകാര്യം ചെയ്യുന്നതിൽ അഡാനി ഗ്രൂപ്പിന് മുൻപരിചയമില്ലെന്നും സർക്കാർ ഹർജിയിൽ ചൂണ്ടിക്കാട്ടിയിരുന്നു.


വിനോദ് ഖന്നയ്ക്ക് ആദരാഞ്ജലി അർപ്പിച്ച് ബോളിവുഡ്-Bollywood celebs grieve their loss\nവിനോദ് ഖന്നയുടെ മരണവാർത്തയ്ക്കു പിന്നാലെ നിരവധി പ്രമുഖർ അദ്ദേഹത്തിന് ആദരാഞ്ജലിയർപ്പിച്ച് രംഗത്തെത്തി\nഅന്തരിച്ച ബോളിവുഡ് നടൻ വിനോദ് ഖന്നയ്ക്ക് ആദരാഞ്ജലി അർപ്പിച്ച് സിനിമാ ലോകം. വിനോദ് ഖന്നയുടെ മരണവാർത്ത പലരും ഞെട്ടലോടെയാണ് കേട്ടത്. അസുഖ ബാധിതനായി ചികിൽസയിലായിരുന്നെങ്കിലും അദ്ദേഹം ജീവിതത്തിലേക്ക് മടങ്ങിവരുമെന്നും ഏവരും കരുതിയിരുന്നു. എന്നാൽ ഈ പ്രതീക്ഷകളെയെല്ലാം തകർത്താണ് അദ്ദേഹത്തിന്റെ മരണവാർത്ത സിനിമാലോകം കേട്ടത്.\nവിനോദ് ഖന്നയുടെ മരണവാർത്തയ്ക്കു പിന്നാലെ നിരവധി പ്രമുഖർ അദ്ദേഹത്തിന് ആദരാഞ്ജലിയർപ്പിച്ച് രംഗത്തെത്തി. തമിഴ് സൂപ്പർ സ്റ്റാർ രജനീകാന്തും അനുശോചനം അറിയിച്ചു. പ്രിയ സുഹൃത്തായ വിനോദ് ഖന്നയെ മിസ് ചെയ്യുന്നതായി രജനീകാന്ത് ട്വീറ്റ് ചെയ്തു. വിനോദ് ഖന്നയുടെ കുടുംബഅനുപം ഖേർ, അക്ഷയ് കുമാർ, ലതാ മങ്കേഷ്കർ, അശ ഭോസ്‌ലെ, റിഷി കപൂർ, ശത്രുഘ്‌നൻ സിൻഹ, ശ്രദ്ധ കപൂർ, ക്രിക്കറ്റ് താരങ്ങളായ വിരേന്ദർ സേവാഗ്, മുഹമ്മദ് കെയ്ഫ് തുടങ്ങി നിരവധി പേർ ട്വിറ്ററിലൂടെ അനുശോചനം അറിയിച്ചു.\n1 of the most loved,handsome & wonderful actors.Big loss.We have lostalegend today.Will always bea//t.co/miuJHn22xR Vinod Khanna\nബോളിവുഡിൽ ഒരു കാലത്ത് നിറഞ്ഞുനിന്നിരുന്ന താരമാണ് വിനോദ് ഖന്ന. ബോളിവുഡിൽ വില്ലനായി എത്തി മുൻ നിര നായകനായി വളർന്ന നടനാണ് വിനോദ് ഖന്ന. 1968ലാണ് വിനോദ് ഖന്ന സിനിമാ രംഗത്തെത്തുന്നത്. ‘മൻ ക മീത്’ ആയിരുന്നു ആദ്യ ചിത്രം. 970-80 കാലഘട്ടത്തിലെ മുൻ നിര നായകമാരിൽ ഒരാളായിരുന്നു ഇദ്ദേഹം. 1971ൽ പുറത്തിറങ്ങിയ ‘ഹം തും ഓർ വോ’ എന്ന ചിത്രമാണ് അദ്ദേഹത്തെ മുൻനിരയിലേക്ക് എത്തിച്ചത്. 2015ൽ പുറത്തിറങ്ങിയ ഷാരൂഖ് ഖാൻ ചിത്രം ‘ദിൽവാലേ’യാണ് അവസാനമായി അഭിനയിച്ച ചിത്രം.